exit poll and cpm | വാജ്‌പേയിയുടെ ഇന്ത്യ തിളങ്ങുന്നു മുദ്രാവാക്യത്തിന്റെ ബലത്തിൽ എക്‌സിറ്റ് പോളുകളെ അതിജീവിച്ച് മന്മോഹൻ സിങ് രണ്ട് തവണ സർക്കാർ ഉണ്ടാക്കിയത് മാത്രം കോൺഗ്രസിന്റെ പ്രതീക്ഷ; 2014ൽ മോദി തരംഗം പ്രവചിക്കപ്പെട്ടത് പോലെ നടന്നുവെന്നത് വിശ്വസിച്ച് ബിജെപി; എക്‌സിറ്റ് പോളുകളുടെ വിശ്വാസ്യത ഇരുകൂട്ടരും വ്യാഖ്യാനിക്കുന്നത് തോന്നിയതു പോലെ; കേന്ദ്രത്തിലും കേരളത്തിലും തോൽവി ഭയക്കുന്നത് സിപിഎം മാത്രം - MarunadanMalayali.com\nMay 20, 2019 | 07:48 AM IST | Permalink\nകൊച്ചി: എക്‌സിറ്റ് പോളുകളുടെ ഫലം ഞെട്ടിക്കുകയാണ് കോൺഗ്രസിനെ. രാജസ്ഥാനിലും മധ്യപ്രദേശിലും മാസങ്ങൾക്ക് മുമ്പുണ്ടാക്കിയ നേട്ടം പോലും കോൺഗ്രസിന് എകിസ്റ്റ് പോളുകൾ നൽകുന്നില്ല. ഫലം ശരിയാണെങ്കിൽ അതിരൂക്ഷമായ പ്രതിസന്ധിയിലേക്ക് കോൺഗ്രസ് തിരിയും. അപ്പോഴും പ്രതീക്ഷ കൈവിടാതെ മുമ്പോട്ട് പോകാനാണ് കോൺഗ്രസിന്റെ നീക്കം. എക്‌സിറ്റ് പോളുകൾ വിശ്വസനീയമല്ലെന്നാണ് മുൻ അനുഭവങ്ങളെ ചൂണ്ടിക്കാട്ടി കോൺഗ്രസ് പറയുന്നത്. 2014ലെ മോദി തരംഗം ഇത്തവണ സുനാമിയായി ആഞ്ഞു വീശുമെന്നാണ് ബിജെപിയുടെ വിലയിരുത്തൽ. അവർ എക്‌സിറ്റ് പോളിനെ പൂർണ്ണമായും വിശ്വസിക്കുന്നു. ഇതിനിടെയിൽ എല്ലാ പ്രതീക്ഷയും പോയ ഒരു കൂട്ടരുണ്ട്. ദേശീയ രാഷ്ട്രീയത്തിൽ ഒരു റോളുമില്ലാതെ കേരളത്തിൽ മാത്രമുള്ള പ്രാദേശിക കക്ഷിയായി മാറുകയാണ് സിപിഎം. കേരളത്തിൽ സീറ്റ് കിട്ടുമെങ്കിലും വലിയ തോൽവിയാണ് സിപിഎമ്മിനെ കേരളത്തിലും കാത്ത് നിൽക്കുന്നത്. അങ്ങനെ എക്‌സിറ്റ് പോളുകൾ സിപിഎമ്മിനെ സർവ്വത്ര നിരാശയിലേക്ക് കൊണ്ടു പോകുന്നു.\n250 സീറ്റോടെ ബിജെപി മുന്നണി മുൻപിൽ എത്തുമെന്ന് പറഞ്ഞ 2004ൽ അധികാരം പിടിച്ചത് കോൺഗ്രസ് മുന്നണി; ഒറ്റയ്ക്ക് ബിജെപി ഭൂരിപക്ഷം നേടുമെന്ന് എല്ലാവരും പ്രവചിച്ച 2014ൽ മോദി അജയ്യനായി; ബിഹാറിൽ തൂക്കുസഭ പ്രഖ്യാപിച്ചിടത്ത് ലാലുവും നിതീഷും തൂത്തുവാരി; എഎപിക്ക് കഷ്ടി ഭൂരിപക്ഷം പറഞ്ഞിടത്ത് ഡൽഹി തൂത്തുവാരി; 2017ൽ തൂക്കുസഭ പ്രഖ്യാപിച്ചിടത്ത് യുപിയിൽ ബിജെപി നടത്തിയത് തൂത്തുവാരൽ: എക്സിറ്റ് പോളുകൾ എതിരായപ്പോൾ ബിജെപിയുടെ പ്രതീക്ഷ മുഴുവൻ മുൻകാലങ്ങളിൽ പിഴച്ചു പോയ പ്രവചനങ്ങളിൽ\nവാജ്‌പേയിയുടെ ഇന്ത്യ തിളങ്ങുന്നു മുദ്രാവാക്യത്തിന്റെ ബലത്തിൽ എക്‌സിറ്റ് പോളുകളെ അതിജീവിച്ച് മന്മോഹൻ സിങ് രണ്ട് തവണ സർക്കാർ ഉണ്ടാക്കിയത് കോൺഗ്രസിന്റെ പ്രതീക്ഷയാണ് ഇപ്പോഴും. രണ്ട് തവണയും എക്‌സിറ്റ് പോൾ ഫലങ്ങളെ അതിജീവിക്കുന്ന വിജയമാണ് മന്മോഹൻ നേടിയത്. എന്നാൽ 2014ൽ മോദി തരംഗം പ്രവചിക്കപ്പെട്ടത് പോലെ നടന്നുവെന്നത് വിശ്വസിച്ച് ബിജെപിയും മുന്നോട്ട് പോകുന്നത്. ബിജെപിക്ക് കേവല ഭൂരിപക്ഷം കിട്ടില്ലെന്ന് തന്നെയാണ് പ്രതിപക്ഷത്തിന്റെ പ്രതീക്ഷ. അതുകൊണ്ട് തന്നെ ബദൽ മാർഗ്ഗങ്ങൾക്കായുള്ള ചർച്ച തുടരും. ബംഗാളിലും ഒഡീഷയിലും നോർത്ത് ഈസ്റ്റിലും ബിജെപിയുണ്ടാക്കിയെന്ന് പറുന്ന മുന്നേറ്റത്തിൽ പ്രതിപക്ഷത്തിന് സംശയമുണ്ട്. ഇവിടെ എല്ലാം ബിജെപി തോൽക്കുമെന്നാണ് പ്രതിപക്ഷത്തിന്റെ കണക്ക് കൂട്ടൽ. അങ്ങനെ എക്‌സിറ്റ് പോളുകളുടെ വിശ്വാസ്യത ഇരുകൂട്ടരും വ്യാഖ്യാനിക്കുന്നത് തോന്നിയതു പോലെയാണ്.\nമോദി തരംഗം വീശിയടിച്ച 2014 ൽ പ്രധാന എക്‌സിറ്റ് പോൾ ഫല പ്രവചനങ്ങളെല്ലാം കൃത്യമായി. മോദിക്കും ബിജെപി.ക്കും വൻ മുന്നേറ്റമുണ്ടാകുമെന്നായിരുന്നു എക്‌സിറ്റ് പോൾ ഫലങ്ങൾ പ്രവചിച്ചത്. തിരഞ്ഞെടുപ്പ് ഫലം പുറത്തുവന്നപ്പോൾ സർവേകൾ ഏറക്കുറെ സത്യമായി. 2014 ൽ സർവേകൾ പൊതുവേ എൻ.ഡി.എക്ക് 249 മുതൽ 340 വരെ സീറ്റുകളും യു.പി.എ.യ്ക്ക് 70-148 വരെ സീറ്റുകളുമാണ് പ്രവചിച്ചത്. എ.ബി.പി-നീൽസൺ സർവേ ബിജെപി.ക്ക് 281 സീറ്റുകളാണ് പ്രവചിച്ചത്. തിരഞ്ഞെടുപ്പ് ഫലവുമായി ഏറെ അടുത്തുനിന്ന പ്രവചനം എ.ബി.പിയുടേതായിരുന്നു. അന്ന് ബിജെപി. നേടിയത് 282 സീറ്റുകൾ. എന്നാൽ കോൺഗ്രസിന് നൽകിയ സീറ്റെണ്ണത്തിൽ പിഴച്ചു. കോൺഗ്രസ് 92 മുതൽ 102 സീറ്റുകൾ വരെ നേടുമെന്നായിരുന്നു പ്രവചനം. എന്നാൽ കോൺഗ്രസിന് ലഭിച്ചത് 44 സീറ്റുകൾ.\n2014 ൽ ഇന്ത്യ ടുഡെ-സിസെറോ ബിജെപി.ക്ക് 261-283 സീറ്റുകളും കോൺഗ്രസിന് 110-120 സീറ്റുകളും പ്രവചിച്ചു. അതേസമയം, 2004-ലും 2009-ലും നടന്ന എക്‌സിറ്റ് പോൾ ഫലങ്ങൾ പാളിപ്പോയ ചരിത്രവും ദേശീയരാഷ്ട്രീയത്തിന് മുന്നിലുണ്ട്. ഇന്ത്യ തിളങ്ങുന്നു എന്ന പ്രചാരണത്തിന്റെ പിന്തുണയിൽ ബിജെപി. ഭരണത്തിൽ തിരിച്ചുവരുമെന്നായിരുന്നു 2004 ൽ മിക്ക എക്‌സിറ്റ് പോൾ ഫലങ്ങളും പ്രവചിച്ചത്. എന്നാൽ കോൺഗ്രസ് നേതൃത്വത്തിൽ യു.പി.എ. അധികാരമേറി. 2009 ൽ യു.പി.എ.ക്ക് ക്ഷീണമുണ്ടാകുമെന്ന എക്‌സിറ്റ് പോൾ നിരീക്ഷണങ്ങളും പാളിപ്പോയി. ഇത് ഇത്തവണ കോൺഗ്രസിന് പ്രതീക്ഷയാണ്. കോൺഗ്രസിന്റെ രഹസ്യ മുന്നേറ്റം തിരിച്ചറിയാൻ എക്‌സിറ്റ് പോളുകൾക്ക് കഴിയുന്നില്ലെന്നാണ് അവരുടെ നിലപാട്.\nഎന്നാൽ സമീപകാല തിരഞ്ഞെടുപ്പുകളിലെ എക്‌സിറ്റ് പോൾ പ്രവചനങ്ങൾ കൂടുതലും അന്തിമ ജനവിധിയോട് ചേർന്നുനിൽക്കുന്നവയായിരുന്നു. 2014-ലെ ലോക്സഭാ തിരഞ്ഞെടുപ്പ് മുതൽ ഏറ്റവും അവസാനം നടന്ന മധ്യപ്രദേശ്, രാജസ്ഥാൻ, ഛത്തീസ്‌ഗഢ്, തെലങ്കാന, മിസോറം എന്നീ നിയമസഭാ തിരഞ്ഞെടുപ്പുകളിലും മിക്ക എക്‌സിറ്റ് പോൾ ഫലങ്ങളും ശരിയായി. 1980-നും 2019-നും ഇടയിൽ ലോക്സഭകളിലേക്ക് 79 അഭിപ്രായസർവേകളും 54 എക്‌സിറ്റ് പോളുകളും നടന്നിട്ടുണ്ട്. നിയമസഭകളിലേക്ക് 307-ഉം ലോക്സഭകളിലേക്ക് 393-ഉം. ആകെ 833. ഇവയിൽ കൃത്യമായ പ്രവചനം ഉണ്ടായത് 75 ശതമാനം. അഭിപ്രായസർവേകൾ 71 ശതമാനം കൃത്യമായി ഫലം പറഞ്ഞപ്പോൾ എക്‌സിറ്റ് പോളുകൾ 84 ശതമാനം ഫലം കൃത്യമായി പറഞ്ഞു. എക്‌സിറ്റ് പോളുകൾ വിജയികളെ പ്രവചിച്ചതിൽ നിയമസഭാ തിരഞ്ഞെടുപ്പുകളിൽ 75 ശതമാനം ശരിയായപ്പോൾ ലോക്സഭാ തിരഞ്ഞെടുപ്പുകളിൽ 97 ശതമാനം പ്രവചനം ശരിയായി. അതുകൊണ്ട് തന്നെ ബിജെപി ക്യാമ്പുകളിലാണ്\n2018 ഡിസംബർ അവസാനം നടന്ന നിയമസഭാ തിരഞ്ഞെടുപ്പുകളിലെ എക്‌സിറ്റ് പോൾ ഫലങ്ങളും മിക്കവാറും ചാനലുകളുടേതും കൃത്യമായിരുന്നു. ഇതാണ് എക്‌സിറ്റ് പോളുകളിലേക്ക് ഏവരും ശ്രദ്ധിക്കാനുള്ള കാരണവും. കൃത്യമായ ട്രെന്റ് പ്രവചനത്തിലുണ്ടാകും. മന്മോഹൻ സിങ് അധികാരത്തിലെത്തിയ രണ്ട് തവണയും അതിശക്തമായ മത്സരം നടക്കുന്നുവെന്നായിരുന്നു പ്രവചനം. ഏകപക്ഷീയ മത്സരത്തിലെ പ്രവചനങ്ങളും അതുപോലെ സംഭവിച്ചു. ഇതാണ് ഇത്തവണ ബിജെപി ക്യാമ്പിൽ ആത്മവിശ്വാസം നിറയ്ക്കുന്നത്. എതിരാളികൾ ബഹുദൂരം പിന്നിലാണ്. അതുകൊണ്ട് തന്നെ വിജയം ഉറപ്പെന്ന് ബിജെപിക്കാർ പറയുന്നു.\nഎക്‌സിറ്റ് പോളുകളുടെ പ്രവചന ചരിത്രം\nഎക്‌സിറ്റ് പോളുകളുടെ ഫല വിശകലനത്തിൽ സിപിഎം ആകെ നിരാശയിലാണ്. തമിഴ്‌നാട്ടിൽ സീറ്റ് കിട്ടില്ലെന്നാണ് പ്രവചനം. കേരളത്തിൽ കിട്ടുക4സീറ്റും. ബംഗാളിലും ത്രിപുരയിലും സർവ്വത്ര പരാജയവും. അങ്ങനെ പാർലമെന്റിൽ അഞ്ചിൽ താഴെ സീറ്റുകളിൽ സിപിഎം ഒതുങ്ങും. പ്രതിപക്ഷ കക്ഷികൾക്ക് സർക്കാരുണ്ടാക്കാനുള്ള സാധ്യത തെളിഞ്ഞാൽ പോലും സിപിഎം നിലപാടുകൾ അപ്രസക്തമാകും. ഒന്നാം യുപിഎ സർക്കാരിൽ ഇടതുപക്ഷത്തിന് അറുപതിൽ കൂടുതൽ സീറ്റുകളുണ്ടായിരുന്നു. ഇതാണ് നാലിലേക്കോ അഞ്ചിലേക്കോ ചുരുങ്ങാൻ പോകുന്നത്. അങ്ങനെ വമ്പൻ തിരിച്ചടിയുണ്ടാകുന്ന പാർട്ടിയായി സിപിഎം മാറുകയാണ്.\nഅതിനിടെ എൻഡിഎ സർക്കാർ വൻ ഭൂരിപക്ഷത്തോടെ വീണ്ടും അധികാരത്തിൽ എത്തുമെന്ന എക്‌സിറ്റ് പോളുകളെ തള്ളി പ്രതിപക്ഷ പാർട്ടികൾ രംഗത്ത് എത്തി കഴിഞ്ഞു. ബിജെപിക്ക് വേണ്ടി മാത്രമാണ് ചാനലുകൾ എക്‌സിറ്റ് പോളുകൾ നടത്തുന്നതെന്നാണ് കോൺഗ്രസ് ആരോപിക്കുന്നത്. തെരഞ്ഞെടുപ്പ് സമയത്ത് തന്നെ താഴെത്തട്ടിലുള്ള ജനങ്ങളുടെ വികാരം വ്യക്തമായി മനസിലാക്കിയ കോൺഗ്രസ് പ്രവർത്തകർ റിപ്പോർട്ടുകൾ തയ്യാറാക്കിയിരുന്നു. ഇതിന്റെ അടിസ്ഥാനത്തിൽ തന്നെ എക്‌സിറ്റ് പോൾ പൊള്ളത്തരമാണെന്ന് വ്യക്തമാകുന്നതായാണ് കോൺഗ്രസ് നേതാവ് പ്രമോദ് തിവാരി ട്വിറ്ററിൽ കുറിച്ചത്.\nതൃണമൂൽ കോൺഗ്രസ് നേതാവ് മമതാ ബാനർജി, കശ്മീർ മുൻ മുഖ്യന്ത്രി ഒമർ അബ്ദുള്ള തുടങ്ങിയവരും എക്‌സിറ്റ് പോളുകളെ വിമർശിച്ച് രംഗത്തെത്തിയിട്ടുണ്ട്. ആയിരക്കണക്കിന് ഇലക്ട്രോണിക് വോട്ടിങ് യന്ത്രങ്ങൾ കാണാനില്ലെന്ന റിപ്പോർട്ട് ചൂണ്ടിക്കാട്ടിയാണ് എക്‌സിറ്റ് പോളിനെതിരെ ബംഗാൾ മുഖ്യമന്ത്രിയും തൃണമൂൽ നേതാവുമായ മമത പ്രതികരിച്ചത്. കാണാതായ ഇവിഎമ്മുകൾ വിദഗ്ധമായി മാറ്റി സ്ഥാപിച്ച് തെരഞ്ഞെടുപ്പിൽ കൃത്രിമം കാട്ടാനാണ് എക്‌സിറ്റ് പോളുകൾ ബിജെപിക്ക് വലിയ ഭൂരിപക്ഷം പ്രവചിക്കുന്നതെന്നായിരുന്നു ഇവരുടെ ആരോപണം.\nടിവി നിർത്തി സമൂഹ മാധ്യമങ്ങളിലെ ചർച്ചകളിലേക്ക് പോകേണ്ട സമയം എത്തിയെന്നാണ് നാഷണൽ കോൺഫറൻസ് നേതാവായ ഒമർ അബ്ദുള്ള പ്രതികരിച്ചത്. എക്‌സിറ്റ് പോളുകളുടെ വിശ്വാസ്യത തന്നെ ചോദ്യം ചെയ്യുന്ന തരത്തിലുള്ള പ്രവചനമാണ് പുറത്തു വന്നിരിക്കുന്നതെന്നാണ് പഞ്ചാബ് മുഖ്യമന്ത്രി അമരീന്ദർ സിംഗിന്റെ വിമർശനം.


UP's cow slaughter law is being misused; Allahabad High Court against the government | യുപിയിലെ ഗോവധനിരോധന നിയമം ദുരുപയോഗം ചെയ്യുന്നു; സര്‍ക്കാരിനെതിരെ അലഹബാദ് ഹൈക്കോടതി - Malayalam Oneindia\n28 min ago 'മലപ്പുറത്ത് ബിജെപി വൻ മുന്നേറ്റമുണ്ടാക്കും', ആര് ഭരിക്കണം എന്ന് ബിജെപി തീരുമാനിക്കുമെന്ന് കെ സുരേന്ദ്രൻ\n52 min ago 'സുരേഷ് ഗോപിയെ കൊണ്ട് പച്ച എലിയെ തീറ്റിച്ചു', പ്രൊഡക്ഷന് കണ്‍ട്രോളര് സേതു അടൂര് പങ്കുവെച്ച അനുഭവം വൈറൽ\nUpdated: Tue, Oct 27, 2020, 16:12 [IST]\nലക്‌നൗ: ഉത്തര്‍പ്രദേശിലെ ഗോവധ നിരോധന നിയമത്തിനെതിരെ അലഹബാദ് ഹൈക്കോടതി രംഗത്ത്. സംസ്ഥാനത്ത് ഗോവധ നിരോധന നിയമം ദുരുപയോഗം ചെയ്യുന്നുണ്ടെന്ന് അലഹബാദ് ഹൈക്കോടതി ചൂണ്ടിക്കാട്ടി. ഈ നിയമത്തിന്റെ പേരില് നിരപരാധികളെ കുടുക്കാന് ശ്രമിക്കുകയാണെന്നും ഏത് മാസംവും പിടികൂടിയാല് അത് ഗോമാംസമായി ചിത്രീകരിക്കുകയും ചെയ്യുന്നുണ്ടെന്ന് ഹൈക്കോടതി ചൂണ്ടിക്കാട്ടി.\nഗോവധവുമായി ബന്ധപ്പെട്ട ഒരാളുടെ ജാമ്യാപേക്ഷ പരിഗണിക്കുന്നതിനിടെയാണ് കോടതി ഇക്കാര്യം ചൂണ്ടിക്കാട്ടിയത്. എഫ്‌ഐആറില് ഉള്‍പ്പെടാതിരുന്നിട്ടും കേസില് അറസ്റ്റിലായ റഹീമുദ്ദീന് ഒരു മാസമായി ജയിലില് കഴിയുകയാണെന്നാണ് ജാമ്യാപേക്ഷയില് പറയുന്നത്.\nനിരപരാധികളുടെ മേല് ഈ നിയമം ദുരുപയോഗം ചെയ്യപ്പെടുന്നുണ്ട്. ഫോറന്‍സിക് ലാബില് പരിശോധനയ്ക്ക് അയക്കും മുമ്പ് അത് ഗോമാംസമാണെന്ന നിഗമനത്തില് പൊലീസ് എത്തുന്നു. മിക്ക കേസുകളിലും മാംസം വിദഗ്ദ പരിശോധനയ്ക്ക് അയക്കുന്നില്ല. ഏഴ് വര്‍ഷം വരെ തടവ് ശിക്ഷ ലഭിക്കാവുന്ന കുറ്റത്തിന് പലരും അന്യായമായി പ്രതി ചേര്‍ക്കപ്പെടുന്നു- അലഹബാദ് ഹൈക്കോടതി ജാമ്യാപേക്ഷ പരിഗണിക്കുന്നതിനിടെ വ്യക്തമാക്കി.\nപല സ്ഥലങ്ങളില് നിന്ന് വീണ്ടെടുത്ത പശുക്കളെല്ലാം തെരുവില് അലഞ്ഞ് തിരിഞ്ഞ് നടക്കുകയാണ്. വളര്‍ത്തുന്ന പശുക്കളെയും റോഡില് തന്നെ അലഞ്ഞ് തിരിയാന് വിടുകയാണ്. ഇത് വലിയ ഗതാഗതക്കുരുക്കാണ് നഗരങ്ങളില് സൃഷ്ടിക്കുന്നത്. കൂടാതെ വലിയ അപകടത്തിനും കാരണമാക്കുന്നു. ഹൈക്കോടതി ജസ്റ്റിസ് സിദ്ധാര്‍ത്ഥയാണ് ഇതുമായി ബന്ധപ്പെട്ട് വിമര്‍ശനങ്ങള് ഉന്നയിച്ചത്. കറവ വറ്റിയ പശുക്കളെ കൈകാര്യം ചെയ്യുന്നതിലും സര്‍ക്കാരിനെ കോടതി ശക്തമായി വിമര്‍ശിച്ചു. ഉപേക്ഷിക്കപ്പെട്ട കന്നുകാലികള് ജനങ്ങള്‍ക്ക് ഭീഷണി സൃഷ്ടിക്കുന്നുണ്ടെന്നും കോടതി ചൂണ്ടിക്കാട്ടി.\nuttar pradesh india cow slaughter law highcourt ഉത്തര് പ്രദേശ് അലഹബാദ് ഹൈക്കോടതി\nUP's cow slaughter law is being misused; Allahabad High Court against the government


പാല് പോലെ വെളുക്കാൻ ഇനി ഇങ്ങനെ ചെയ്താൽ മതി\nHome Articles പാല് പോലെ വെളുക്കാൻ ഇനി ഇങ്ങനെ ചെയ്താൽ മതി\nഇത് തേച്ചാല് ആരും വെളുക്കും. ആരും പറയാത്ത ടിപ്പ് ഇതാ. മുഖത്തിന്റെ സൗന്ദര്യം വര്‍ധിപ്പിക്കാന് ആഗ്രഹമില്ലാത്തവരായിട്ട് ആരും ഉണ്ടാകില്ല. സൗന്ദര്യസംരക്ഷണത്തിന് എന്നും എപ്പോഴും വെല്ലുവിളി ഉയര്‍ത്തുന്ന പ്രധാന പ്രശ്നങ്ങളില് ഒന്നാണ് നിറമില്ലായ്മയും വരണ്ട ചര്‍മ്മവും തുടങ്ങിയവയെല്ലാം.\nവെളുത്ത ചര്‍മത്തോടാണ് പൊതുവെ എല്ലാവര്‍ക്കും താല്‍പര്യം. എന്തൊക്കെ പറഞ്ഞാലും വെളുപ്പിന് അഴകുണ്ടെന്ന കാര്യം തള്ളിക്കളയാനും ആകില്ല. വെളുക്കാന് ക്രീമുകളും ബ്യൂട്ടിപാര്‍ലറുകളുമെല്ലാം ധാരാളമുണ്ട്. എന്നാല് ഇതൊക്കെ മിക്കവാറും കൃത്രിവ വഴികളായതു കൊണ്ടുതന്നെ ദോഷവശങ്ങളും ഏറും. കാരണം കെമിക്കലുകളാണ് പലപ്പോഴും ഇത്തരം വഴികള്‍ക്കായി ഉപയോഗിയ്ക്കുന്നത്.\nഈ കെമിക്കലുകള് ഗുണത്തേക്കാളേറെ പലപ്പോഴും ദോഷമാകും, വരുത്തുക. വെളുക്കാന് ഇത്തരം കൃത്രിമ വഴികള്‍ക്കു പുറകേ പോകാതെ തികച്ചും പ്രകൃതിദത്തമായ വഴികള് ഉപയോഗിയ്ക്കുന്നതാണ് നല്ലത്. വീട്ടുവൈദ്യമെന്നോ മുത്തശ്ശി വിദ്യകള് എന്നോ പറയാം. ഇത്തരം വഴികള് ഒരിക്കലും പാര്‍ശ്വഫലങ്ങള് വരുത്തില്ലെന്നതാണ് സത്യം. അത്തരത്തില് വീട്ടില് ഇരുന്ന് ചെയ്യാവുന്ന ടിപ്പാണ് ഇന്നത്തെ വീഡിയോയില് പറയുന്നത്.\nഅതിനായി ഇവിടെ എടുത്തിരിക്കുന്നത് പുതിയ ഇലയാണ്. പുതിനയിലയും ചെറുനാരങ്ങാനീരും ചേർത്ത് ഉണ്ടാക്കുന്ന ഒരു ഫേസ് പാക്ക് ആണ് ഇത്. അതിനായി അല്പം പുതിനയില എടുത്തു ഒരു ചെറിയ അമ്മിക്കല്ലിൽ വെച്ച് അരച്ചെടുക്കുക. അതിലേക്ക് ഒരു ചെറുനാരങ്ങയുടെ നീര് പിഴിഞ്ഞൊഴിച്ച് രണ്ടും കൂടി നന്നായി ഇളക്കി ചേർക്കുക. ശേഷം ഇതാണ് മുഖത്ത് പുരട്ടേണ്ടത്. ഇങ്ങനെ ചെയ്യുന്നത് മുഖത്തിന് നല്ല നിറം നൽകുന്നതിനും തിളക്കം നൽകുന്നതിനും സഹായിക്കുന്നു. റോഡിൽ അറിയാനായി ഈ വീഡിയോ മുഴുവൻ കണ്ടു നോക്കൂ….\nPrevious articleഇത് കഴിച്ചാൽ ജീവിതത്തിൽ ഒന്നും നിങ്ങൾ മറക്കില്ല..\nNext articleഒരു വർഷത്തേക്ക് ഒരു തവണ റീചാർജ് ചെയ്താൽ മതി..


കോവിഡ് നിയന്ത്രണം ലംഘിച്ചു; ഉത്സവ കമ്മിറ്റിക്കും പള്ളി കമ്മിറ്റികള്‍ക്കും എതിരെ കേസ്\nതളിപ്പറമ്പ് തൃച്ചമ്പരം ശ്രീകൃഷ്ണ ക്ഷേത്രം ഉൽസവ കമ്മിറ്റിക്കെതിരെയാണ് കേസ്\n21 Mar, 2020 at 09:55 AM\nസംസ്ഥാനത്ത് കോവിഡ് 19 നിയന്ത്രണങ്ങള് ലംഘിച്ചതിന് പലയിടങ്ങളിലും പൊലീസ് കേസെടുത്തു. കണ്ണൂരില് തൃച്ചമ്പരം ക്ഷേത്രത്തിലെ ഉത്സവ കമ്മിറ്റിക്കും വയനാട്ടില് രണ്ട് പള്ളി കമ്മിറ്റികള്‍ക്കും എതിരെയാണ് പൊലീസ് കേസെടുത്തത്. ഇടുക്കിയിലും തിരുവനന്തപുരത്തും നിര്‍ദേശങ്ങള് ലംഘിച്ചതിന് ദേവസ്വം ബോര്‍ഡ് ഉദ്യോഗസ്ഥര്‍ക്കെതിരെ നടപടിയുണ്ടാകും.\nആരാധനാലയങ്ങളില് 50ല് കൂടുതല് പേര് പങ്കെടുക്കുന്ന ചടങ്ങുകളും പ്രാര്‍ഥനകളും ഒഴിവാക്കണമെന്നാണ് കോവിഡ് 19 പശ്ചാത്തലത്തിലുള്ള നിര്‍ദേശം. തൃച്ചമ്പരം ശ്രീകൃഷ്ണ ക്ഷേത്രത്തില് ഉത്സവത്തിന്‍റെ ഭാഗമായി ഇന്നലെ വൈകീട്ട് നടത്തിയ ചടങ്ങില് നൂറിലധികം പേരാണ് പങ്കെടുത്തത്. കമ്മിറ്റി അംഗങ്ങള്‍ക്ക് പുറമേ ഉത്സവത്തില് പങ്കെടുത്തവര്‍ക്കെതിരെയും കേസെടുത്തിട്ടുണ്ട്.\nനിയന്ത്രണങ്ങള് മറികടന്ന് ജുമുഅ നമസ്കാരം സംഘടിപ്പിച്ച വൈത്തിരി ടൌണ് ജുമുഅത്ത് പള്ളി, ചുണ്ടേല് ജുമുഅത്ത് പള്ളി എന്നിവയുടെ ഭാരവാഹികള്‍ക്കെതിരെയാണ് വയനാട് പൊലീസ് കേസെടുത്തിരുക്കുന്നത്. 200ലധികം ആളുകളെ പങ്കെടുപ്പിച്ചാണ് ഇവിടങ്ങളില് ജുമുഅ നമസ്കാരം നടത്തിയത്.\nഇടുക്കി പെരുവന്താനം വള്ളിയങ്കാവ് ക്ഷേത്രത്തിൽ നിയന്ത്രണം ലംഘിച്ച് പൂജയ്ക്ക് നൂറിലധികം പേരാണ് പങ്കെടുത്തത്. ക്ഷേത്രം അഡ്മിനിസ്ട്രേറ്റീസ് ഓഫീസർ എം രവികുമാറിനെതിരെ പൊലീസ് കേസെടുത്തു. തിരുവിതാംകൂർ ദേവസ്വം ബോർഡ് ജീവനക്കാരനാണ് രവികുമാർ. മലയിന്‍കീഴ് ക്ഷേത്രത്തില് നിര്‍ദേശം ലംഘിച്ച ഉത്സവം നടത്തിയതിന് ദേവസ്വം ബോര്‍ഡ് സബ് ഗ്രൂപ്പ് ഓഫീസര്‍ക്കെതിരെ നടപടിയുണ്ടാകും. ക്ഷേത്ര ഉപദേശക സമിതിയോട് വിശദീകരണം തേടും. കല്‍പ്പറ്റയിലെ സ്വകാര്യ ആശുപത്രിയില് ഒരാള്‍ക്ക് രോഗം സ്ഥിരീകരിച്ചുവെന്ന് വ്യാജ വാര്‍ത്ത പ്രചരിപ്പിച്ചതിന് രണ്ട് പേരെ പൊലീസ് അറസ്റ്റ് ചെയ്തു.\nകോവിഡ് ധനശേഖരണത്തിനായി ഇന്ത്യ-പാക് ക്രിക്കറ്റ് പരമ്പര; നിര്‍ദേശവുമായി ഷുഹൈബ് അക്തര്\nജന്മദിനത്തില് പുതിയ ചിത്രത്തിന്‍റെ ഫസ്റ്റ് ലുക്ക് പോസ്റ്റര് പുറത്തിറക്കി അല്ലു അര്‍ജുന്\nഖത്തറില് വാരാന്ത്യദിനങ്ങളില് കൂടുതല് നിയന്ത്രണം


പാര്‍ലമെന്റിലേക്ക് അതിക്രമിച്ചു കയറാന് ശ്രമം; ഒരാള് പിടിയില്\nDec 9, 2019, 10:10 pm IST\nഡല്‍ഹി: പാര്‍ലമെന്റ് മന്ദിരത്തിലേക്ക് അതിക്രമിച്ചു കയറാന് ശ്രമിച്ചയാള് പിടിയില്. തിങ്കളാഴ്ച വൈകിട്ടായിരുന്നു സംഭവം.\nസുരക്ഷാ സേനയാണ് അതിക്രമിച്ച് കയറാന് ശ്രമിച്ചയാളെ പിടികൂടിയത്. ഇയാളെ സുരക്ഷാ ഉദ്യോഗസ്ഥര് ഡല്‍ഹി പോലീസിനു കൈമാറി. ഇയാളെ ചോദ്യം ചെയ്യുകയാണ്. കൂടുതല് വിവരങ്ങള് വ്യക്തമല്ല.\nസെപ്റ്റംബറില് പാര്‍ലമെന്റ് മന്ദിരത്തിലേക്ക് കത്തിയുമായി അതിക്രമിച്ച് കടക്കാന് ശ്രമിച്ചയാളെ പോലീസ് പിടികൂടിയിരുന്നു. മോട്ടോര് ബൈക്കിലെത്തിയ ഇയാള് വിജയ് ചൗക്കിലെ ഗേറ്റ് വഴി പാര്‍ലമെന്റിനകത്തേക്കു കടക്കാന് ശ്രമിക്കുന്നതിടെയാണു പിടിയിലായത്.


ക്രൂരതയുടെ പര്യായമോ നിസാം ? | Reporter Live\nക്രൂരതയുടെ പര്യായമോ നിസാം ?\nBy News Desk\tJanuary 30, 2015 10:17 pm A+ A-\nസ്ഥിരം ക്രിമിനൽ കേസിൽ പെടുമ്പോഴും രക്ഷിക്കാനായി ഉന്നതർ പറന്നെത്തുമെന്നതാണ് തൃശ്ശൂരിലെ വ്യവസായി നിസാമിനെ അക്രമ സംഭവങ്ങളിൽ ഏർപ്പെടാൻ പ്രജോതനമാകുന്നത്. നിസാമിന്റെ ആക്രമണ പരമ്പരകളിൽ ഏറ്റവും ഒടുവിലെത്തെതാണ് തൃശ്ശൂർ ശോഭാ സിറ്റിയിലെ സെക്യൂരിട്ടി ജീവനക്കാരനെ കാറിടിച്ച് കൊല്ലാൻ ശ്രമിച്ച സംഭവം. ഒമ്പത് വയസുള്ള സ്വന്തം മകനെ കൊണ്ട് ആഡംബര കാർ ഓടിപ്പിച്ചതും വനിത എസ്ഐയെ കാറിൽ പൂട്ടിയിട്ടതും അടക്കം നിരവധി കേസുകളിൽ പ്രതിയാണ് നിസാം\nഗേയ്റ്റ് തുറക്കാൻ താമസിച്ചതിന് സെക്യൂരിട്ടി ജീവനക്കാരനെ ആക്രമിച്ച മുഹമ്മദ് നിസാംമിന്റെ ചരിത്രവും സ്വഭാവവും മനസിലാക്കിയാൽ ആരും അമ്പരന്നു പോകും. ഒറ്റവാക്കിൽ കോടീശ്വരനായ ക്രിമിനൽ എന്ന് വിശേഷിപ്പിക്കാം മുഹമ്മദ് നിസാമിനെ. 16 ആഡംബര കാറുകളും ഒരു കോടി രൂപ വിലമതിക്കുന്ന ബൈക്കും നിസാമിന് സ്വന്തമായുണ്ട്. ഇത് കൂടാതെ 26 കോടി രൂപയുടെ ആഡംബര കാർ ബുക്ക് ചെയ്ത് കാത്തിരിക്കുന്നു. സ്വന്തമായുള്ള ഏതെങ്കിലും വാഹനത്തിൽ സഞ്ചരിക്കുമ്പോൾ മറ്റ് വാഹനങ്ങൾ മറികടക്കാൻ ശ്രമിച്ചാൽ നിസാം അസ്വസ്ഥനാകും. വാഹനം മറികടന്നാൽ നിസാമിന്റെ സ്വഭാവം മാറും. ആ വാഹനത്തിന്റെ ഡ്രൈവറെ ആക്രമിച്ചാലേ നിസാമിന് ആശ്വാസമാകൂ. ഇത്തരത്തിൽ മറ്റ് വാഹനങ്ങളുടെ ഡ്രൈവർമാരെ ആക്രമിച്ച നിരവധി കേസുകളാണ് നിസാമിന്റെ പേരിലുള്ളത്…\nതൃശൂർ സ്വദേശി മുഹമ്മദ് നിസാം കിംഗ് ബീഡി ഉടമയും കോടീശ്വരനുമൊക്കെയാണെങ്കിലും അത്ര പ്രശസ്തനൊന്നുമായിരുന്നില്ല. 2013 ഏപ്രിൽ മാസം തൃശൂർ ശോഭാ സിറ്റി റോഡിലൂടെ ഒരു ഒൻപത് വയസുകാരൻ കോടികൾ വിലമതിക്കുന്ന ഫെരാരിൽ കാറിൽ ചീറിപ്പായുന്നു. ദൃശ്യങ്ങൾ യൂട്യൂബിലൂടെ വൈറലായി. മറ്റ് കുട്ടികൾ കളിക്കുന്നതിന് ഇടയിലൂടെയായിരുന്നു ഒൻപതു വയസുകാരന്റെ മിന്നും പ്രകടനം. ആരാണ് കുട്ടി ഡ്രൈവർ എന്ന അന്വേഷണമാണ് മുഹമ്മദ് നിസാം എന്ന കോടീശ്വരനിൽ എത്തിയത്. ഫെരാരി മാത്രമല്ല, ലംബോര്‍ഗിനി, ജാഗ്വാര്, റേഞ്ച്റോവര് തുടങ്ങിയ ആഡംബര കാറുകളെല്ലാം തന്റെ മകൻ കൈകാര്യം ചെയ്യുമെന്ന മുഹമ്മദ് നിസാമിന്റെ പ്രതികരണം കേട്ട് പൊലീസുകാർ ഞെട്ടി.\nഒടുവിൽ പേരാമംഗലം പൊലീസ് നിസാമിനെ അറസ്റ്റ് ചെയ്തു, പിന്നീട് ജാമ്യത്തിൽ വിട്ടു. ഈ സംഭവത്തോടെ ശ്രദ്ധിക്കപ്പെടുന്ന താരമായി മുഹമ്മദ് നിസാം മാറി. 2013 ജൂണിലും മുഹമ്മദ് നിസാം പൊലീസിനെ ഞെട്ടിച്ചു. തൃശൂർ ശക്തന്‍സ്റ്റാന്‍ഡിന് സമീപം എസ്.ഐ എ.പി. ദേവിയുടെ നേതൃത്വത്തില് വാഹനപരിശോധന നടത്തുന്നതിനിടെയാണ് ബംഗളൂരുവില് നിന്നും പുതുതായി വാങ്ങിയ റോള്‍സ് റോയ്സ് കാറുമായി മുഹമ്മദ് നിസാം അതുവഴി വന്നത്. അമിത വേഗത്തിൽ വന്ന കാർ എസ് ഐ തടഞ്ഞു. മദ്യപിച്ച് വാഹനം ഓടിച്ചതിന് കേസ് എടുക്കുന്നതായി മുഹമ്മദ് നിസാമിനെ പൊലീസ് അറിയിച്ചു. വാഹനത്തിന് ഉള്ളിൽ നിന്നും ഭാര്യയെയും രണ്ട് കുട്ടികളെയും പുറത്തിറക്കി എങ്കിലും നിസാം വാഹനത്തിന് ഉള്ളിൽ തന്നെയിരുന്നു.\nവാഹനത്തിന് ഉള്ളിൽ കയറി നിസാമിനെ പുറത്തിറക്കാനായിരുന്നു എസ്ഐയുടെ അടുത്ത ശ്രമം. എന്നാൽ വനിതാ എസ്ഐയെ നിസാം കാറുനുള്ളിൽ പൂട്ടിയിട്ടു. കൂടെയുണ്ടായിരുന്നു പൊലീസുകാരി സ്റ്റേഷനിൽ വിവരം അറിയിച്ചു. തുടർന്ന് മൂന്ന് ഫ്ളയിങ് സ്ക്വാഡുകളും കണ്‍ട്രോള് റൂം സി.ഐ യൂനസും സ്ഥലത്തെത്തി. കാര് തുറക്കാന് ആവശ്യപ്പെട്ടപ്പോള് ഇയാള് അതിന് തയാറായില്ല. അത്യാധുനിക സംവിധാനങ്ങളുള്ള നാല് കോടിയിലധികം വിലമതിക്കുന്ന ആഡംബര കാര് തുറക്കുന്നത് എങ്ങനെയെന്ന് പൊലീസിന് ധാരണയുണ്ടായിരുന്നില്ല. ഈ കാര് മുന്നിലിടാനുള്ള യോഗ്യത കേരളത്തിലെ ഒരു പൊലീസ് സ്റ്റേഷനും ഇല്ലെന്നായിരുന്നു നിസാമിന്റെ വെല്ലുവിളി. ഈസ്റ്റ് പൊലീസ് സ്റ്റേഷന് അതിനുള്ള യോഗ്യതയുണ്ടെന്ന് പറഞ്ഞ് എസ്.ഐ ലാല്‍കുമാര് കാല് കൊണ്ട് കാറില് തട്ടിയപ്പോള് നിസാം കാര് തുറന്നു. തുടർന്ന് ബലപ്രയോഗത്തിലൂടെയാണ് നിസാമിനെ സ്റ്റേഷനിൽ എത്തിച്ചത്.\nഇപ്പറഞ്ഞ സംഭവങ്ങളിലെല്ലാം തന്നെ പണം വാരിയെറിഞ്ഞ് വലിയ പോറലൊന്നും ഏൽക്കാതെ നിസാം രക്ഷപ്പെട്ടു. പണം കൊണ്ട് ആരെയും സ്വാധീനിക്കാമെന്ന ആത്മ വിശ്വാസമാണ് വീണ്ടം വീണ്ടും കുറ്റകൃത്യങ്ങൾ ചെയ്യാൻ ഇയാൾക്ക് പ്രേരണയാകുന്നത്. ഒടുവിൽ പാവപ്പെട്ട സെക്യൂരിറ്റി ജീവനക്കാരനെ വാഹനം ഇടിച്ച് കൊലപ്പെടുത്താൻ ശ്രമിക്കുന്നതിൽ എത്തിച്ചേർന്നിരുന്നു നിസാമിന്റെ ക്രൂരത.


ഫൈസലിനെതിരെ ബ്ലൂ കോര്‍ണര് നോട്ടീസ് ഇറക്കും; കള്ളപ്പണ ഇടപാടില് മാസ്‌ക്കുകളും കടത്തി | Swapna Suresh| Gold Smuggling Case\nഫൈസലിനെതിരെ ബ്ലൂ കോര്‍ണര് നോട്ടീസ് ഇറക്കും; കള്ളപ്പണ ഇടപാടില് മാസ്‌ക്കുകളും കടത്തി\nJul 15, 2020, 01:35 PM IST\nകൊച്ചി: സ്വർണക്കടത്ത് കേസിൽ മൂന്നാം പ്രതിയായ ഫൈസൽ ഫരീദിനെതിരേ ബ്ലൂ കോർണർ നോട്ടീസ് പുറപ്പെടുവിക്കും. ഫൈസൽ ഫരീദിനെക്കുറിച്ച് വിവരങ്ങൾ തേടാനും എവിടെയുണ്ടെന്ന് കണ്ടെത്താനുമാണ് ബ്ലൂ കോർണർ നോട്ടീസ് പുറപ്പെടുവിക്കുന്നത്. ഇതിനായി എൻ.ഐ.എ. സംഘം ഇന്റർപോളിന് വിവരങ്ങൾ കൈമാറും.\nദുബായിലുള്ള ഫൈസൽ ഫരീദ് ബുധനാഴ്ചയും ഫോൺകോളുകൾ സ്വീകരിക്കുന്നില്ലെന്നാണ് വിവരം. റാഷിദിയയിലെ വില്ലയിൽനിന്ന് ഇയാൾ മറ്റൊരു കേന്ദ്രത്തിലേക്ക് താമസം മാറിയതായും സൂചനയുണ്ട്. ഫൈസൽ സ്വർണക്കടത്ത് കേസിൽ ഉൾപ്പെട്ടിട്ടുണ്ടെന്ന വിവരമറിഞ്ഞതോടെ ഇയാളുമായുള്ള എല്ലാ ബന്ധങ്ങളും ഉപേക്ഷിച്ചെന്നാണ് ദുബായിലെ സുഹൃത്തുക്കളുടെ പ്രതികരണം.\nഅതിനിടെ, സ്വർണക്കടത്ത് കേസിൽ പിടിയിലായ റമീസും ജലാലും ഹവാല ഇടപാടുകൾ നടത്തിയതിന്റെ കൂടുതൽ വിവരങ്ങൾ പുറത്തുവന്നു. ആഫ്രിക്കയിൽനിന്ന് തടി ഇറക്കുമതി ചെയ്തതിന് പകരം ഇവർ മാസ്ക്കുകൾ കയറ്റി അയച്ചെന്നാണ് കണ്ടെത്തൽ. തടി ഇറക്കുമതി ചെയ്തതിന്റെ പകുതി പണം കള്ളപ്പണമായി നൽകാനായിരുന്നു ധാരണ. എന്നാൽ ലോക്ക്ഡൗൺ നിലവിൽ വന്നതോടെ രാജ്യാന്തരതലത്തിലെ ഇടപാടുകൾ മുടങ്ങി. ഇതോടെയാണ് അത്രയും തുകയ്ക്കുള്ള മാസ്ക്കുകൾ കടത്തിയത്. മെയ് ആറാം തീയതി രക്ഷാദൗത്യവുമായി കൊച്ചിയിലെത്തിയ ഫിലിപ്പീൻസ് നാവികസേനയുടെ കപ്പലിലാണ് രണ്ട് ലക്ഷത്തിലേറെ മാസ്ക്കുകൾ കയറ്റി അയച്ചത്. മാസ്ക്കുകൾ കയറ്റുമതി ചെയ്യുന്നതിന് നിരോധനം നിലനിൽക്കെയായിരുന്നു ഈ ഇടപാട്.\nഅതേസമയം, സ്വർണക്കടത്ത് കേസിൽ അറസ്റ്റിലായ സന്ദീപിന്റെ ബാഗ് തുറന്ന് പരിശോധിക്കാൻ പ്രത്യേക കോടതി അനുമതി നൽകി. കോടതിയുടെ മേൽനോട്ടത്തിൽ പ്രതിഭാഗം അഭിഭാഷകയുടെ സാന്നിധ്യത്തിലായിരിക്കും പരിശോധന. ബാഗിൽനിന്ന് സ്വർണക്കടത്തുമായി ബന്ധപ്പെട്ട കൂടുതൽ രേഖകളും വിവരങ്ങളും ലഭിക്കുമെന്നാണ് അന്വേഷണസംഘത്തിന്റെ പ്രതീക്ഷ. സന്ദീപിന്റെ സഹോദരൻ സരൂപിനെയും അന്വേഷണസംഘം ചോദ്യംചെയ്യും.\nനിലവിൽ എൻ.ഐ.എ. കസ്റ്റഡിയിലുള്ള സ്വപ്നയെയും സന്ദീപിനെയും കസ്റ്റഡിയിൽ വാങ്ങാൻ കസ്റ്റംസ് നീക്കങ്ങൾ ആരംഭിച്ചു. എൻ.ഐ.എ. കസ്റ്റഡി കാലാവധി അവസാനിക്കുമ്പോൾ ഇരുവരെയും കസ്റ്റഡിയിൽ വാങ്ങി ചോദ്യംചെയ്യാനാണ് കസ്റ്റംസിന്റെ തീരുമാനം. നിലവിൽ കസ്റ്റംസിന്റെ കസ്റ്റഡിയിലുള്ള സരിത്തിനെ എൻ.ഐ.എ. സംഘവും കസ്റ്റഡിയിൽ വാങ്ങും. അതിനിടെ, വാളയാർ മാൻവേട്ട കേസിൽ പ്രതിയായ റമീസിനെ അറസ്റ്റ് ചെയ്യാൻ വനം വകുപ്പും നടപടികളാരംഭിച്ചിട്ടുണ്ട്.\nContent Highlights:gold smuggling case bluecorner notice may be issued against faizal fareed


കുഞ്ഞുങ്ങള്‍ക്കായി പുതിയ വാക്സിനേഷന് വരുന്നു; കാസര്‍കോട്ട് ബുധനാഴ്ച മുതല് നല്‍കിത്തുടങ്ങും; ലക്ഷ്യം ന്യൂമോകോകല് രോഗം പ്രതിരോധം - Media Vision News\nകുഞ്ഞുങ്ങള്‍ക്കായി പുതിയ വാക്സിനേഷന് വരുന്നു; കാസര്‍കോട്ട് ബുധനാഴ്ച മുതല് നല്‍കിത്തുടങ്ങും; ലക്ഷ്യം ന്യൂമോകോകല് രോഗം പ്രതിരോധം\nകാസര്‍കോട്: കുഞ്ഞുങ്ങള്‍ക്കായി പുതിയൊരു വാക്സിനേഷന് ആരംഭിക്കുന്നു. യൂണിവേഴ്സല് ഇമ്യൂനൈസേഷന് പരിപാടിയുടെ ഭാഗമായി പുതിയതായി ഉള്‍പെടുത്തിയ ന്യൂമോകോകല് കണ്‍ജുഗേറ്റ് വാക്സിന് (പിസിവി) ബുധനാഴ്ച മുതല് കാസര്‍കോട്ട് നല്‍കിത്തുടങ്ങും.\nഒന്നര മാസം പ്രായമുള്ള എല്ലാ കുട്ടികള്‍ക്കും പിസിവി നല്‍കേണ്ടതാണെന്ന് അധികൃതര് അറിയിച്ചു. കുഞ്ഞിന് ഒന്നര മാസത്തില് മറ്റ് വാക്സിനെടുക്കാനുള്ള സമയത്ത് മാത്രം പിസിവി നല്‍കിയാല് മതി. ഈ വാക്‌സിന്റെ ആദ്യഡോസ് എടുക്കാനുള്ള ഉയര്‍ന്ന പ്രായപരിധി ഒരുവയസാണ്. ഒന്നരമാസത്തെ ആദ്യ ഡോസിന് ശേഷം മൂന്നരമാസം, ഒമ്പത് മാസം എന്നിങ്ങനെയാണ് വാക്സിന് നല്‍കുന്നത്.\nസ്ട്രെപ്റ്റോ കോകസ് ന്യൂമോണിയ അഥവാ ന്യുമോ കോകസ് എന്ന രോഗാണു പരത്തുന്ന ഒരു കൂട്ടം രോഗങ്ങളെയാണ് ന്യൂമോകോകല് രോഗം എന്ന് വിളിക്കുന്നത് . ന്യൂമോകോകസ് ബാക്ടീരിയ മൂലമുണ്ടാകുന്ന ന്യൂമോണിയ, മെനിജൈറ്റിസ് എന്നിവയില് നിന്നും കുഞ്ഞുങ്ങള്‍ക്ക് ഈ വാക്സിന് സംരക്ഷണം നല്‍കുമെന്ന് ജില്ലാ മെഡികല് ഓഫീസര് (ആരോഗ്യം) പറഞ്ഞു.\nഈ രോഗാണു ശരീരത്തിന്‍്റെ പല ഭാഗങ്ങളിലായി വ്യാപിച്ചു പല തരത്തിലുള്ള രോഗങ്ങള് ഉണ്ടാകാം. ഗുരുതരമായ ശ്വാസകോശ അണുബാധയുടെ ഒരു രൂപമാണ് ന്യൂമോകോകല് ന്യൂമോണിയ. അഞ്ച് വയസിനു താഴെയുള്ള കുട്ടികളുടെ മരണത്തിനുള്ള ഒരു പ്രധാന കാരണം ന്യൂമോകോക്കല് ന്യൂമോണിയ ആണന്നാണ് കണ്ടെത്തിയിട്ടുള്ളത്. മാത്രമല്ല ഈ രോഗബാധ കുടുംബത്തിന് വലിയ സാമ്ബത്തിക ബാധ്യതയും ഉണ്ടാക്കും.\nചുമ, കഫക്കെട്ട്, ശ്വാസം എടുക്കാന് പ്രയാസം, പനി ശ്വാസംമുട്ടല്, നെഞ്ചുവേദന എന്നിവയാണ് ഈ രോഗത്തിന്റെ ലക്ഷണങ്ങള്. കുട്ടികള്‍ക്ക് അസുഖം കൂടുതലാണെങ്കില് ഭക്ഷണം കഴിക്കാനും വെള്ളം കുടിക്കാനും ബുദ്ധിമുട്ട് വന്നേക്കാം. ഒപ്പം ഹൃദയാഘാതമുണ്ടാകാനോ അബോധാവസ്ഥയിലേക്ക് പോകാനോ മരണമടയാനോ സാധ്യതയുണ്ടെന്നാണ് റിപോര്‍ട്. യൂണിവേഴ്സല് ഇമ്യൂനൈസേഷന് പരിപാടിയുടെ ഭാഗമായി രാജ്യത്ത് പിസിവി വാക്സിനേഷന് സൗജന്യമാണ്. സ്വകാര്യ ആശുപത്രികളില് 2000 രൂപ വരെ വിലയുള്ള പി സി വി വാക്സിന് ആണ് സര്‍കാര് ആശുപത്രികളില് സൗജന്യമായി നല്‍കുന്നത്.\nമെഡികല് ഓഫീസര്‍മാര്‍ക്കും ആരോഗ്യ പ്രവര്‍ത്തകര്‍ക്കുമുള്ള വിദഗ്ദ പരിശീലനത്തിന് ശേഷമാണ് ജില്ലയില് വാക്സിനേഷന് ആരംഭിക്കുന്നത്. ജില്ലാതല ഉദ്ഘാടനം ആനന്ദാശ്രമം കുടുംബാരോഗ്യകേന്ദ്രത്തില് ജില്ലാ പഞ്ചായത്ത് പ്രസിഡണ്ട് ബേബി ബാലകൃഷ്ണന് നിര്‍വഹിക്കും.\nPrevious articleയുഎഇയില് കൊലപാതക്കേസില് അഞ്ച് പ്രവാസികള്‍ക്ക് വധശിക്ഷ\nNext articleമുട്ടം ജമാഅത്ത് കമ്മിറ്റിയുമായി ബന്ധപ്പെട്ട വാര്‍ത്തകള് അടിസ്ഥാനരഹിതമെന്ന് ഭാരവാഹികള്


ജെറ്റ് എയര്‍വേസ് നാളെ മുതൽ പറക്കില്ല; അവസാന സർവീസ് ഇന്ന് രാത്രി 10.30ന്\nജെറ്റ് എയര്‍വേസ് നാളെ...\n17 April 2019 2:51 PM GMT\nസാമ്പത്തിക പ്രതിസന്ധി രൂക്ഷമാതോടെ ജെറ്റ് എയർ‌വേസ് ഇന്നു മുൽ എല്ലാ സർവീസുകളും താൽക്കാലികമായി നിർത്തുന്നു. ഇന്ന് രാത്രി 10.30 ന് നടത്തുന്ന അവസാന സർവിസോടെ എല്ലാ സർവീസുകളും താൽക്കാലികമായി നിർത്തുന്നുന്നെന്നാണ് അറിയിപ്പ്. വ്യാഴാഴ്ച മുതലുള്ള എല്ലാ ആഭ്യന്തര/അന്താരാഷ്ട്ര സർവീസുകളും റദ്ധാക്കിയാതായി കമ്പനി അറിയിച്ചു.\nഇപ്പോഴുള്ള സാമ്പത്തികാവസഥയില് സര്‍വ്വീസുകള് തുടര്‍ന്നുകൊണ്ട് പോകാനാകില്ലെന്ന് കമ്പനി വ്യക്തമാക്കി. സാമ്പത്തിക പ്രതിസന്ധി പരിഹരിക്കാനുള്ള അവസാന ശ്രമവും പരാജയപ്പെട്ടതോടെയാണ് സര്‍വ്വീസുകള് നിര്‍ത്തി വയ്ക്കാന് തീരുമാനിച്ചത്. അടിയന്തിര പ്രശ്നപരിഹാരത്തിനായി 400 കോടി രൂപ സമാഹരിക്കാന് ശ്രമിച്ചെങ്കിലും നടന്നിരുന്നില്ല. വായ്പയിലുടെ പണം സമാഹരിക്കാനായിരുന്നു കമ്പനിയുടെ ശ്രമം.\n1993 ലാണ് ജെറ്റ് എയര്‍വേസ് വിമാന കമ്പനി സ്ഥാപിക്കുന്നത്. 124 വിമാനങ്ങളുമായി ഇന്ത്യയിലെ രണ്ടാമത്തെ വലിയ കമ്പനിയായിരുന്നു കഴിഞ്ഞ ജനുവരി വരെ ജെറ്റ് എയർവേസ്. ഒരുകാലത്ത് രാജ്യത്തെ ഏറ്റവും ലാഭത്തിലും മുൻപന്തിയിലും പ്രവർത്തിച്ചിരുന്ന ജെറ്റ് എയര്‍വേസ് അടുത്തിടെയാണ് കടുത്ത സാമ്പത്തിക പ്രതിസന്ധിയിലേക്ക് നീങ്ങിയത്. 19 വിമാനങ്ങളാണ് ജെറ്റ് എയര്‍വേസിന്റേതായുള്ളത്. ഇതിൽ അറ്റകുറ്റ പണികള്‍ക്കായി 24 വിമാനങ്ങള് സര്‍വീസില് നിന്ന് പിന്‍വലിച്ചതിന് പിന്നാലെയാണ് പ്രതിസന്ധി രൂക്ഷമായത്. ഇതോടെ കടം വർധിക്കുകയും ജീവനക്കാരുടെ ശമ്പള വിതരണം ഉൾപ്പെടെ മുടങ്ങുകയുമായിരുന്നു. നിലവില് 100 കോടി ഡോളറിന്റെ കടമാണ് ജെറ്റ് എയര്‍വേസിനുള്ളത്.\nപ്രതിസന്ധിയെ തുടർന്ന് രാജ്യാന്തര സര്‍വ്വീസുകള് ജെറ്റ് എയര്‍വേസ് നേരത്തേ നിര്‍ത്തി വച്ചിരുന്നു. കഴിഞ്ഞ ദിവസങ്ങളിൽ 35- 40 വിമാനങ്ങൾ മാത്രമാണ് സർവീസ് നടത്തി വന്നിരുന്നത്. എന്നാൽ6വിമാനങ്ങൾ മാത്രമാണ് ഇന്ന് സർവീസ് നടത്തിയത്. ഇവയാണ് താൽക്കാലികമായെങ്കിലും ഇന്നുമുതൽ പ്രവർത്തനം അവസാനിപ്പിക്കുന്നത്.\nCivil Aviation financial crisis Jet Airways


പീയൂഷഗ്രന്ഥി - വിക്കിപീഡിയ\n(Pituitary gland എന്ന താളിൽ നിന്നും തിരിച്ചുവിട്ടതു പ്രകാരം)\nമനുഷ്യമസ്തിഷ്കത്തിന്റെ താഴെ, സെല്ല ടർസിക്ക എന്ന എല്ലിൻ കൂടിൽ\nകുരങ്ങന്റെ തലച്ചോറിലെ പിറ്റ്യൂട്ടറിയുടെ ചിത്രം\nസുപീരിയർ ഹൈപ്പോഫൈസിയൽ ശുദ്ധരക്തധമനി, ഇൻഫണ്ടിബുലാർ ശുദ്ധരക്തധമനി, മുൻ കയാസ്മൽ ശുദ്ധരക്തധമനി, ഇൻഫീരിയർ ഹൈപ്പോഫൈസിയൽ ശുദ്ധരക്തധമനി, കാപ്സുലാർ ശുദ്ധരക്തധമനി, കീഴ് കവേണസ് സൈനസ്\nഅന്തഃസ്രാവീഗ്രന്ഥികളിൽ ഏറ്റവും പ്രധാനപ്പെട്ടതെന്നു കണക്കാക്കപ്പെടുന്ന ഗ്രന്ഥിയാണ് പീയൂഷഗ്രന്ഥി(En: Pituitary Gland). "മാസ്റ്റർ ഗ്ലാന്റ്" എന്നും അറിയപ്പെടുന്നു. 0.5 ഗ്രാം ഭാരവും 1 സെ.മീ. വ്യാസവുമുള്ള ഈ ഗ്രന്ഥി സ്ത്രീകളിൽ പുരുഷന്മാരിലുള്ളതിനേക്കാൾ അല്പം വലുതാണ്. ഹൈപ്പോതലാമസുമായി ഹൈപ്പോഫൈസിയൽ സ്റ്റോക്ക് വഴി ബന്ധപ്പെട്ടിരിക്കുന്ന ഈ ഗ്രന്ഥി ഹൈപ്പോതലാമസ് ഉത്പാദിപ്പിക്കുന്ന വാസോപ്രസ്സിൻ, ഓക്സിട്ടോസിൻ എന്നീ ഹോർമോണുകളെ താൽക്കാലികമായി സംഭരിക്കുന്നു.\nമറ്റു അന്തഃസ്രാവി ഗ്രന്ഥികളുടെ പ്രവർത്തനം നിയന്ത്രിക്കുന്ന മാസ്റ്റർ ഗ്രന്ഥി എന്നു അടുത്ത കാലം വരെ ഈ ഗ്രന്ഥിയെ കണക്ക്ആക്കിയിരുന്നു. എന്നാൽ ഈ ഗ്രന്ഥിയെ നിയന്ത്രിക്കുന്നതെ ഹൈപ്പോതലാമസ് ഉദ്പാദിപ്പിക്കുന്ന ചില ഹോർമോണാണെന്ന് ഇപ്പോൾ തെളിക്കപ്പെട്ടിട്ടുണ്ട്.\nപീയൂഷഗ്രന്ഥി തലച്ചോറിന്റെ ചുവട്ടിൽ ഹൈപ്പോതലാമസിനടുത്തായി സ്ഥിതി ചെയ്യുന്നു. സ്ഫീനോയിഡ് എല്ലിന്റെ സെല്ല ടഴ്സിക്ക എന്ന ഭാഗം പീയൂഷഗ്രന്ഥിയെ സംരക്ഷിക്കുന്നു. ഇത് മുഴുവനായി ഹൈപ്പോതലാമസുമായും നാഡികളാലും രക്തക്കുഴലുകളാലും യോജിപ്പിക്കപ്പെട്ടിരിക്കുന്നു.\nപീയൂഷഗ്രന്ഥിക്ക് മുന്നിലും പിന്നിലും മദ്ധ്യത്തിലുമായി മൂന്ന് ദളങ്ങളുണ്ട്. ഇതിന് ഒരു കശുവണ്ടിപ്പരിപ്പിന്റെ ആകൃതിയും വലിപ്പവുമാണുള്ളത്.\nമുൻദളം- അഡിനോഹൈപ്പോഫൈസിസ് അഥവാ ആന്റീരിയർ പിറ്റ്യൂട്ടറി.\nപിൻദളം- ന്യൂറോഹൈപ്പോഫൈസിസ് അഥവാ പോസ്റ്റീരിയർ പിറ്റ്യൂട്ടറി.\nഇവയ്ക്കിടയിലെ ഇന്റർമീഡിയേറ്റ് ലോബ് അഥവാ പാർസ് ഇന്റർമീഡിയ മനുഷ്യരിൽ കാണപ്പെടുന്നില്ല.\nവലിപ്പത്തിൽ ചെറുതാണെങ്കിലും ശരീരത്തിന്റെ രാസസമന്വയത്തിൽ പീയൂഷഗ്രന്ഥി പ്രധാനമായ പങ്ക് നിർവ്വഹിക്കുന്നു. അതിന്റെ മിക്ക സ്രവങ്ങളും മറ്റ് ഗ്രന്ഥികളുടെ പ്രവർത്തനത്തെ നിയന്ത്രിക്കുകയോ, സ്വാധീനിക്കുകയോ ചെയ്യുന്നു. പീയൂഷഗ്രന്ഥിയുടെ മുൻ ഇതൾ അത്തരത്തിലുള്ള അനേകം ഹോർമോണുകൾ ഉൽപ്പാദിപ്പിക്കുന്നു. അവയെ പൊതുവെ ട്രോപിക് ഹോർമോണുകൾ എന്ന് വിളിക്കുന്നു. അവയിൽ പ്രധാനം തൈറോയ്ഡ് ഗ്രന്ഥിയെ നിയന്ത്രിക്കുന്ന തൈറോട്രോഫിക് ഹോർമോൺ, ലൈംഗികാവയവങ്ങളെ സ്വാധീനിച്ച് അവയിൽ നിന്ന് ലൈംഗിക ഹോർമോണുകളുടെ ഉല്പാദനം നിയന്ത്രിക്കുന്ന ഗൊണാഡോട്രോഫിക് ഹോർമോൺ, അധിവൃക്കാഗ്രന്ധികളൂടെ കോർട്ടെക്ഷിൽ നിന്നുള്ള സ്രവം നിയന്ത്രിക്കുന്ന അഡ്രിനോകോർട്ടിക്കോട്രോഫിക് ഹോർമോൺ എന്നിവയാണ്.\nമുൻ ഇതൾ സ്രവിക്കുന്ന മറ്റൊരു പ്രധാന ഹോർമോൺ ആണ് വളർച്ചാ ഹോർമോൺ. ഇത് കലകളുടെ വളർച്ചയെ ഉത്തേജിപ്പിക്കുകയും ത്വരിതപ്പെടുത്തുകയും ചെയ്യുന്നു. ശൈശവദശയിൽ ഈ ഹോർമോൺ ഉല്പാദിതമാകാത്തവരുടെ ശരീരവളർച്ച മുരടിച്ച് അവർ വളരെ ആകാരവലിപ്പം കുറഞ്ഞവരായിത്തീരുന്നു. ഈ അവസ്ഥയെ വാമനത്വം എന്ന് പറയുന്നു. എന്നാൽ ശൈശവഘട്ടത്തിൽ ഉല്പാദനം അധികമായാൽ ശരീരം അസാധാരണമാംവിധം പൊക്കവും വണ്ണവും വർദ്ധിച്ച് ഭീമാകരമാകുന്നു. ഈ അവസ്ഥയെ ഭീമാകാരത്വം എന്ന് പറയുന്നു.\nപ്രായപൂർത്തി എത്തിക്കഴിഞ്ഞതിനു ശേഷം വളർച്ചാ ഹോർമോണിന്റെ ഉല്പാദനം കൂടുതലായാൽ അത് അക്രോമെഗലി എന്ന രോഗത്തിനു കാരണമാകുന്നു. മുഖാസ്ഥികൾ അമിതമായി വളർന്ന് വലുതായി മുഖം വികൃതമാകുന്നതാണ് ഈ രോഗത്തിന്റെ പ്രധാന ലക്ഷണം. ആന്തരികാവയവങ്ങളായ ഹൃദയം, ശ്വാസകോശങ്ങൾ, വൃക്കകൾ, പ്ലീഹ എന്നിവയും വലുതാവുന്നു. കൂടാതെ പാദാസ്ഥികളും കരതലാസ്ഥികളും അമിതമായി വളർന്ന് കൈകാലുകൾ വിരൂപമായിത്തീരുകയും ചെയ്യും.\nമധ്യദളം വർണ്ണകണങ്ങളായ മെലനോസൈറ്റുകളെ ഉത്തേജിപ്പിക്കുന്ന ചില ഹോർമോണുകളെ ഉല്പാദിപ്പിക്കുന്നു. ഇവയുടെ പ്രവർത്തനം മൂലം ചില ഘട്ടങ്ങളിൽ, പ്രത്യേകിച്ചും ഗർഭകാലത്ത് സ്ത്രീകളുടെ ശരീരത്തിന് നിറഭേദമുണ്ടാകുന്നു.\nപീയൂഷഗ്രന്ഥി ഹൈപ്പോതലാമസ് സ്രവിക്കുന്ന ചില ഹോർമോണുകളുടെ നിയന്ത്രണത്തിനും സ്വാധീനത്തിനും വിധേയമാണ്. ഓക്സിടോസിൻ, വാസോപ്രസ്സിൻ എന്നീ ഹോർമോണുകൾ ഹൈപ്പോതലാമസിൽ നിർമ്മിക്കപ്പെട്ട് സംഭരണത്തിനായി പീയൂഷഗ്രന്ഥിയുടെ പിൻ ദളത്തിലേക്ക് അയയ്ക്കപ്പെടുന്നു. ഇവയിൽ ഓക്സിടോസിൻ ചില മൃദുല പേശികളുടെ, പ്രത്യേകിച്ചും ഗർഭാശയത്തിന്റെ ഉൾഭിത്തിയിലുള്ള പേശികളുടെ സങ്കോചം വർദ്ധിപ്പിക്കുന്നു. അതിനാൽ ഇത് പ്രസവക്രിയയിൽ ഒരു പ്രധാന പങ്കു വഹിക്കുന്നതായി കാണാം. വാസോപ്രസ്സിൻ നേർത്ത രക്തലോമികകളെ സങ്കോചിപ്പിച്ച് രക്തസമ്മർദ്ദ വർദ്ധനയ്ക്ക് കാരണമാകുന്നു. ഇത് വൃക്കനാളികകളിൽ നിന്നുമുള്ള ജലത്തിന്റെ പുനരാഗിരണത്തിനും സഹായിക്കുന്നു. അതിനാൽ വാസോപ്രസ്സിനെ ആന്റി-ഡൈയൂററ്റിക് ഹോർമോൺ എന്നും വിളിക്കുന്നു.\n↑ Gibo H, Hokama M, Kyoshima K, Kobayashi S (1993). "[Arteries to the pituitary]". Nippon Rinsho. 51 (10): 2550–4. PMID 8254920. CS1 maint: multiple names: authors list (link)\n↑ പേജ് 359, ബാല കൈരളി വിജ്ഞാനകോശം, സംസ്ഥാന ബാല സാഹിത്യ ഇൻസ്റ്റിറ്റ്യൂട്ട്\n↑ Texbook of Medical Physiology, N. Geetha, PARAS 2nd Ed., page 398, 2010\n"https://ml.wikipedia.org/w/index.php?title=പീയൂഷഗ്രന്ഥി&oldid=3618968" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 02:13,2ഓഗസ്റ്റ് 2021.


കുലശേഖരയുടെ പന്ത് ലോംഗോൺ വഴി വാങ്കഡെയിലെ ഗ്യാലറിയിലേക്ക് പറന്നിട്ട് 10 വർഷം\nApr 2, 2021, 09:27 am IST\nഓഫ് സ്റ്റമ്പ് ലൈനിൽ അല്പം ഓവർ പിച്ചായിരുന്നു നുവാൻ കുലശേഖരയുടെ പന്ത്. പിച്ച് ചെയ്തതിനു ശേഷം സ്വിംഗ് ചെയ്ത് പുറത്തേക്ക്. ഇടതു കാൽ അല്പം ലെഗ് സൈഡിലേക്ക് നീക്കി വച്ച് മഹേന്ദ്രസിംഗ് ധോണിയുടെ സ്റ്റാൻഡ് ആൻഡ് ഡെലിവർ സ്റ്റൈൽ ലോഫ്റ്റഡ് ഷോട്ട് . ഇംഗ്ളീഷ് വില്ലോയുടെ ഇമ്പമാർന്ന ശബ്ദം..\nപന്ത് ലോംഗോൺ വഴി ഗ്യാലറിയിലേക്ക് ..\n28 വർഷത്തെ കാത്തിരിപ്പിനു ശേഷം ഇന്ത്യൻ ടീം ലോക ക്രിക്കറ്റിന്റെ നെറുകയിൽ . ലോർഡ്സിൽ കപിലിന്റെ ചെകുത്താന്മാർ ആകാശത്തേക്കുയർത്തിയ പ്രുഡൻഷ്യൽ കപ്പിനു ശേഷം ഇന്ത്യക്ക് വീണ്ടും ചരിത്രനേട്ടം.\n2007 ലെ ലോകകപ്പിൽ ബംഗ്ളാദേശിനോടേറ്റ തോൽവിക്ക് മധുരപ്രതികാരം ചെയ്ത് തുടക്കം . രണ്ടാമത്തെ മത്സരത്തിൽ ഇംഗ്ളണ്ടിനോട് ടൈ . ദുർബലരായ അയർലണ്ടിനെ അഞ്ച് വിക്കറ്റുകൾക്ക് തോൽപ്പിച്ചെങ്കിലും ബാറ്റിംഗ് നിരയിലെ പോരായ്മ മുഴച്ചു നിന്നു. വിജയിച്ചെങ്കിലും നെതർലൻഡിനെതിരേയും പ്രകടനം ആശാവഹമായിരുന്നില്ല.\nദക്ഷിണാഫ്രിക്കക്കെതിരെ സച്ചിന്റെ സെഞ്ച്വറിയോടെ തുടക്കം ഗംഭീരമായെങ്കിലും സ്ളോഗ് ഓവറിൽ റൺസ് അടീച്ചു കയറ്റാൻ കഴിയാത്തത് തിരിച്ചടിയായി. അവസാന ഓവറിൽ ആശിഷ് നെഹ്ര റോബിൻ പീറ്റേഴ്സണിന്റെ വെടിക്കെട്ടിനു മുന്നിൽ മുട്ടുകുത്തിയപ്പോൾ ഇന്ത്യ ടൂർണമെന്റിൽ ആദ്യമായി തോൽവിയറിഞ്ഞു . ദക്ഷിണാഫ്രിക്കക്ക് മൂന്നു വിക്കറ്റ് ജയം.\nധോണിയുടെ നീലപ്പട കപ്പടിക്കാൻ വേണ്ടി കളിച്ചു തുടങ്ങിയത് അവിടെ നിന്നായിരുന്നു .യുവരാജിന്റെ സെഞ്ച്വറിക്ക് പിന്നാലെ ബൗളർമാരും ഫോമിലെത്തിയതോടെ വെസ്റ്റിൻഡീസിനെ തകർത്തത് 80 റൺസിന്.ആധികാരിക ജയവുമായി ക്വാർട്ടറിലേക്ക് . ക്വാർട്ടറിൽ എതിരാളികൾ തുടർച്ചയായ നാലാം കിരീടം ലക്ഷ്യമിട്ടെത്തിയ ആസ്ട്രേലിയ . ഇന്ത്യക്ക് തീർക്കാനുള്ളത് 2003 ഫൈനലിലെ കണക്ക്.\nഅഹമ്മദാബാദ് സർദാർ പട്ടേൽ സ്റ്റേഡിയത്തിൽ ടോസ് നേടിയ റിക്കി പോണ്ടിംഗ് ആദ്യം ബാറ്റിംഗ് തന്നെ തെരഞ്ഞെടുത്തു .2003 ൽ ഡാമിയൻ മാർട്ടിനൊപ്പം കളിച്ച സ്വപ്നസമാനമായ ഇന്നിംസായിരിക്കണം പോണ്ടിംഗിന്റെ മനസ്സിൽ ഉണ്ടായിരുന്നത്. എന്നാൽ കണിശതയോടെ പന്തെറിഞ്ഞ ഇന്ത്യൻ ബൗളർമാർക്ക് മുന്നിൽ സെഞ്ച്വറി നേടിയ പോണ്ടിംഗിനും അർദ്ധ സെഞ്ച്വറി നേടിയ ഹഡിനും മാത്രമേ പിടിച്ചു നിൽക്കാൻ കഴിഞ്ഞുള്ളൂ.\n261 റൺസ് വിജയ ലക്ഷ്യവുമായിറങ്ങിയ ഇന്ത്യക്ക് മുൻ നിര താരങ്ങളുടെ പ്രകടനം തുണയായി . സച്ചിനും ഗാംഭീറും യുവരാജും അർദ്ധ സെഞ്ച്വറി നേടി. സുരേഷ് റെയ്നയുടെ തകർപ്പൻ ബാറ്റിംഗ് വിജയം അനായാസമാക്കി. ഇന്ത്യ കണക്ക് തീർത്തത് അഞ്ചു വിക്കറ്റിന്.\nമാർച്ച് 30 നായിരുന്നു ലോകമെങ്ങുമുള്ള ക്രിക്കറ്റ് പ്രേമികളെ കിടിലം കൊള്ളിച്ച സെമിഫൈനൽ . പരമ്പരാഗത വൈരികളായ ഇന്ത്യയും പാകിസ്ഥാനും മോഹാലിയിൽ നേർക്കു നേർ .\nടോസ് നേടിയ ക്യാപ്ടൻ ധോണി ബാറ്റിംഗ് തെരഞ്ഞെടുത്തു. സേവാഗും സച്ചിനും ചേർന്ന് നൽകിയത് ഉജ്ജ്വല തുടക്കം .ഉമർ ഗുല്ലെറിഞ്ഞ മൂന്നാം ഓവറിൽ സേവാഗിന്റെ ബാറ്റിൽ നിന്ന് പറന്നത് അഞ്ച് ബൗണ്ടറികൾ . ആറാമത്തെ ഓവറിൽ 38 റൺസെടുത്ത സെവാഗ് വീണതോടെ സ്കോറിംഗ് വേഗം കുറഞ്ഞു .\nപാക് ഫീൽഡർമാർ ക്യാച്ചും റണ്ണൗട്ടുകളും നഷ്ടമാക്കിയതോടെ ജീവൻ ലഭിച്ച മാസ്റ്റർ ബ്ളാസ്റ്റർ ഭേദപ്പെട്ട സ്കോർ ഇന്ത്യക്ക് സമ്മാനിച്ചു. പാകിസ്ഥാന് ജയിക്കാൻ വേണ്ടത് 261 റൺസ്.\nകമ്രാൻ അക്മലും മൊഹമ്മദ് ഹഫീസും നല്ല തുടക്കം സമ്മാനിച്ചെങ്കിലും കൃത്യമായ ഇടവേളകളിൽ വിക്കറ്റ് വീഴ്ത്തി ഇന്ത്യ സമ്മർദ്ദം സൃഷ്ടിച്ചു കൊണ്ടിരുന്നു. അപകടകാരിയായ ഉമർ അക്മലിനെ ഹർഭജൻ ക്ളീൻ ബൗൾഡ് ചെയ്തത് മനോഹരമായ കാഴ്ചയായിരുന്നു.\n2007 ലെ ടി ട്വെന്റി ലോകകപ്പിലെ പ്രകടനം ആവർത്തിക്കാൻ മിസ്ബ ഉൾ ഹഖ് ശ്രമിച്ചെങ്കിലും ഇന്ത്യൻ ബൗളർമാർ പിടിച്ചു കെട്ടി . അവസാന ഓവറിലെ അഞ്ചാമത്തെ പന്തിൽ ഹതാശനായി മിസ്ബയും കീഴടങ്ങിയതോടെ 29 റൺസിന് ഇന്ത്യ വിജയിച്ചു.\n10 വർഷം മുൻപ് ഇതുപോലൊരു ഏപ്രിൽ രണ്ടിനായിരുന്നു ഫൈനൽ.\nമുംബൈ വാംഖഡെ സ്റ്റേഡിയത്തിൽ ഭാരത് ആർമി അലമാലകൾ തീർത്തു . ന്യൂസിലൻഡിനെ കീഴടക്കിയെത്തിയ ശ്രീലങ്ക ഫൈനലിലെ ശക്തരായ എതിരാളികളാകുമെന്ന് ഉറപ്പായിരുന്നു . ക്യാപ്ടൻ ധോണിയുടെ ഫോമില്ലായ്മ ഇന്ത്യയെ ആശങ്കപ്പെടുത്തിയപ്പോൾ മുത്തയ്യ മുരളീധരൻ നേതൃത്വം നൽകുന്ന സ്പിൻ ഡിപ്പാർട്ട്മെന്റിലായിരുന്നു ശ്രീലങ്കയുടെ പ്രതീക്ഷ .\nടോസ് നേടിയ ശ്രീലങ്ക ബാറ്റ് ചെയ്യാൻ തീരുമാനിച്ചപ്പോൾ ആരാധകരുടെ മനസ്സിൽ വീണ്ടുമെത്തി 2003 ലെ ഫൈനൽ . എന്നാൽ അവസരത്തിനൊത്തുയർന്ന ഇന്ത്യൻ ബൗളർമാർ ശ്രീലങ്കയെ കൂറ്റൻ സ്കോറിലെത്താതെ പിടിച്ചു കെട്ടി . പാർട്ട്ണർഷിപ്പുകൾ അപകടകരമാകുന്നതിനു മുൻപ് പൊളിക്കാൻ കഴിഞ്ഞത് നേട്ടമായി.\nജയവർദ്ധനെയുടെ ക്ളാസിക് ഇന്നിംഗ്സായിരുന്നു ശ്രീലങ്കൻ ബാറ്റിംഗിന്റെ സവിശേഷത. സംഗക്കാരയേയും കുലശേഖരയേയും കൂട്ടുപിടിച്ച് ജയവർദ്ധനെ സ്കോർബോർഡ് ചലിപ്പിച്ചു. സഹീർ ഖാന്റെ അവസാന പന്ത് ഡീപ് സ്ക്വയർ ലെഗ്ഗിലേക്ക് തൂക്കിയടിച്ച് സിക്സർ പറത്തി തിസാര പെരേരെ ക്രീസ് വിടുമ്പോൾ ചുണ്ടിൽ ഒരു ചെറു ചിരി ഉണ്ടായിരുന്നു. ജയവർദ്ധനെയാകട്ടെ കളി ജയിച്ചതു പോലെ തിസാരെയെ ആശ്ളേഷിക്കുകയും ചെയ്തു.\nലോകകപ്പ് ഫൈനലിൽ 275 റൺസ് അപ്രാപ്യമല്ലെങ്കിലും അത്ര എളുപ്പമല്ലെന്നറിയാവുന്ന ശ്രീലങ്കൻ താരങ്ങൾ അപ്പോൾ തന്നെ വിജയം മണത്തു തുടങ്ങിയിരുന്നു\nഇന്ത്യ ബാറ്റിംഗ് തുടങ്ങി…\nആദ്യ ഓവറിലെ രണ്ടാം പന്ത് . മലിംഗയുടെ ഗുഡ് ലെംഗ്ത് ഡെലിവറിയിൽ ബാറ്റ് വെക്കാനാകാതെ സെവാഗ് .പന്ത് പാഡിൽ. അംബയറുടെ വിരൽ ആകാശം നോക്കി ഉയർന്നു . സെവാഗ് എൽബിഡബ്ള്യു. വാംഖഡെ നിശബ്ദമായി . ഒരു റൺസുപോലുമെടുക്കാനാകാതെ ഇന്ത്യക്ക് ആദ്യ വിക്കറ്റ് നഷ്ടം.\nനേരിട്ട ആദ്യ പന്തിൽ തന്നെ ബൗണ്ടറിയടിച്ച് ഗാംഭീർ വരവറിയിച്ചു . ഇന്ത്യൻ ചരിത്രനേട്ടത്തിന് ഊടും പാവും നൽകിയ മനോഹരമായ ഇന്നിംഗ്സ് അവിടെ ആരംഭിച്ചു . താളം കണ്ടെത്തിയ സച്ചിനും ഗാംഭീറും ഇന്ത്യയെ മുന്നോട്ടു നയിക്കുന്നതിനിടെയാണ് മലിംഗയുടെ ഗുഡ് ലെംഗ്ത് ബോൾ . ഓഫ്സ്റ്റമ്പിനു പുറത്തേക്ക് ബാറ്റു വച്ച സച്ചിനു പിഴച്ചു.\nക്രിക്കറ്റ് ലോകകപ്പിലെ സച്ചിൻ നേരിട്ട അവസാന പന്തായി അതു മാറുകയായിരുന്നു . ഇനിയൊരിക്കലും മാസ്റ്റർ ബ്ളാസ്റ്ററിന്റെ സ്വതസിദ്ധവും വന്യവുമായ സ്ട്രോക്ക് പ്ളേ ലോകകപ്പിനെ പുളകം കൊള്ളിക്കില്ലെന്ന തിരിച്ചറിവിൽ വാംഖഡെയിലെ ലക്ഷങ്ങൾ നിശ്ശബ്ദരായി .\nഇന്ത്യ തോൽവിയിലേക്കോ ?\nയുവ താരം വിരാട് കോലിയായിരുന്നു ഗാംഭീറിനു കൂട്ട് . ഒരറ്റത്ത് കോലി പിടിച്ചു നിന്നപ്പോൾ മനോഹരമായ കളിയിലൂടെ ഗാംഭീർ ഇന്ത്യയെ മുന്നോട്ടു കൊണ്ടു പോയി . ഇരുപത്തിരണ്ടാം ഓവറിൽ കോലി വീണു . സ്വന്തം ബൗളിംഗിൽ ദിൽഷൻ ഉജ്ജ്വലമായ ഒരു ക്യാച്ചിലൂടെ കോലിയെ പുറത്താക്കി . സ്കോർ മൂന്ന് വിക്കറ്റിന് 114\nസൂരജ് രാണ്ഡീവും ദിൽഷനും മുരളീധരനുമടങ്ങുന്ന സ്പിൻ നിരയെ കൈകാര്യം ചെയ്യാൻ അടുത്ത ബാറ്റ്സ്മാനായ യുവരാജിനു കഴിയുമോ എന്ന ചോദ്യം ഇന്ത്യൻ ആരാധകരെ ആശങ്കയിലാഴ്ത്തി.\nപവലിയനിൽ നിന്ന് ഇറങ്ങി വന്നത് പക്ഷേ യുവരാജായിരുന്നില്ല . റാഞ്ചിയിലെ മൈതാനങ്ങളിൽ തുകൽ പന്തുകൾ ഗ്രൗണ്ടിനു പുറത്തേക്ക് പറത്തി ക്രിക്കറ്റ് ലോകത്തേക്കിറങ്ങിയ സാക്ഷാൽ മഹേന്ദ്രസിംഗ് ധോണിയെന്ന ഇന്ത്യൻ ക്യാപ്ടൻ വെല്ലുവിളി നേരിട്ട് ഏറ്റെടുക്കയായിരുന്നു. ഒരു പക്ഷേ കളിയുടെ ഗതി തന്നെ തിരുത്തിയ തീരുമാനം.\nഒരറ്റത്ത് ഗാംഭീർ അനായാസം റണ്ണെടുക്കുമ്പോഴും ധോണി ഫോമിലേക്കെത്താതെ സമ്മർദ്ദത്തിലായിരുന്നു . മുപ്പത്തൊന്നാമത്തെ ഓവറിൽ മുത്തയ്യ മുരളീധരന്റെ കറങ്ങിവന്ന പന്ത് ബാക്ക് ഫൂട്ടിൽ കവറിലേക്ക് ഷൂട്ട് ചെയ്ത് ധോണി ആദ്യ ബൗണ്ടറി നേടി.\nഇന്ത്യ വിജയത്തിലേക്ക് സാവധാനം അടുത്തു. മനോഹരമായ ഫ്ളിക്ക് ഷോട്ടുകളിലൂടെയും ക്രീസിൽ നിന്നിറങ്ങി വന്ന് ഓൺസൈഡിലേക്ക് അനായാസം പായിച്ച ലോഫ്റ്റഡ് ഷോട്ടുകളിലൂടെയും ഗാംഭീർ കളം നിറഞ്ഞു കളിച്ചു . ഇരുവരും അർദ്ധ സെഞ്ചറി നേടി.\nഅനാവശ്യമായ ഷോട്ടിനു ശ്രമിച്ച് ഗാംഭീർ പുറത്തായി . നഷ്ടമായത് അർഹമായ സെഞ്ച്വറി . ക്രീസിൽ യുവരാജ് സിംഗ് . സമ്മർദ്ദത്തിനടിപ്പെട്ട് എപ്പോൾ വേണമെങ്കിലും കളി തിരിഞ്ഞേക്കാം.\nനാൽപ്പത്തിനാലാം ഓവറിലെ ആദ്യ പന്ത് . ഓഫ്സ്റ്റമ്പിനു പുറത്ത് തിസാര പെരേരയുടെ ഷോർട്ട് പിച്ച് പഞ്ച് . ധോണിയുടെ ബാറ്റ് ചടുലമായ ഒരു അർദ്ധവൃത്തം ചമച്ചു . പന്ത് പോയിന്റിലൂടെ ഗ്യാലറിയിൽ .\nഇന്ത്യൻ വിജയമുറപ്പിച്ച നിർണായക ഷോട്ട് .\nപിന്നീടെല്ലാം ചടങ്ങായി . പരാജയം ലങ്കൻ ബൗളർമാർക്ക് മേൽ പതിയെ പെയ്തിറങ്ങി . ഒടുവിൽ കുലശേഖരയുടെ പന്ത് ലോംഗോണിലേക്ക് ഇരുപത്തെട്ട് വർഷത്തെ കാത്തിരിപ്പ് അവസാനിപ്പിച്ച് പറന്നപ്പോൾ ചരിത്രം ധോണിപ്പടയ്ക്ക് മുന്നിൽ വഴിമാറുകയായിരുന്നു.\nആരാധകരുടെ ആരവങ്ങൾക്കിടയിൽ മാസ്റ്റർ ബ്ളാസ്റ്ററെ തോളിലേറ്റി വിരാട് കോലിയും യൂസഫ് പത്താനും. വാംഖഡെ അവരുടെ ഹൃദയതാരത്തിന് അർഹമായ ആദരവ് നൽകി എഴുന്നേറ്റു നിന്നു. ലോകമെങ്ങുമുള്ള ക്രിക്കറ്റ് ആരാധകരുടെ അഭിനന്ദനം ഏറ്റുവാങ്ങി ടീം ഇന്ത്യ .കോഴക്കാലത്തിൽ നിന്ന് ഫീനിക്സ് പക്ഷിയെപ്പോലെ ഉയിർത്തെഴുന്നേറ്റ ഒരു രാജ്യം സ്വന്തം മണ്ണിൽ പോരാടി നേടിയ വിജയം .\nചക്ദേ ഇന്ത്യ !\nനോ ബോളുകൾ നിർണ്ണായകമായി; അവസാന നിമിഷത്തെ മുംബൈ മാജിക് നടന്നില്ല\nമുംബെെ ഇന്ത്യൻസിനെ ആറ് വിക്കറ്റിന് തകർത്ത് ഡൽഹി\nഐ.സി.സി ടെസ്റ്റ് ചാമ്പ്യൻ ഷിപ്പിന്റെ ഫൈനലിന് മാറ്റമില്ല; ജൂൺ 18ന് തന്നെ നടക്കും\nരാജസ്ഥാൻ തോൽവി ചോദിച്ചുവാങ്ങിയത്; വിക്കറ്റ് വലിച്ചെറിഞ്ഞെന്ന് വിമർശനം\nമുത്തയ്യ മുരളീധരൻ ആശുപത്രി വിട്ടു; ഐ.പി.എല്ലിൽ ഈ ആഴ്ച ടീമിനൊപ്പം ചേരും


സലഫികള് സുരക്ഷാ പ്രശ്‌നമായി മാറി : കാന്തപുരം - Muhimmath\nസലഫികള് സുരക്ഷാ പ്രശ്‌നമായി മാറി : കാന്തപുരം\nകൊച്ചി : ഇസ്‌ലാമിലെ ഒരു അവാന്തര വിശ്വാസി സമൂഹം എന്നതില് നിന്നും സലഫികള് ഒരു സുരക്ഷാപ്രശ്‌നമായി മാറിയിരിക്കുകയാണെന്ന് കാന്തപുരം എ.പി അബൂബക്കര് മുസ്‌ലിയാര്.കേരള മുസ്‌ലിം ജമാഅത്ത് എറണാകുളം ജില്ല കമ്മിറ്റി സംഘടിപ്പിച്ച ഹുബ്ബുറസൂല് കോണ്‍ഫറന്‍സില് മുഖ്യപ്രഭാഷണം നടത്തുകയായിരുന്നു അദ്ദേഹം.\nഈജിപ്തിലെ സിനായില് സുന്നി പള്ളിയില് നടന്ന ആക്രമണം ലോകത്തിന്റെ പല ഭാഗങ്ങളിലും യഥാര്‍ത്ഥ വിശ്വാസികള്‍ക്കും പള്ളികളും മഖ്ബറകളും ഉള്‍പ്പടെയുള്ള സാംസ്‌കാരിക നിര്‍മ്മിതികള്‍ക്കും നേരെ നടക്കുന്ന അക്രമങ്ങളുടെ തുടര്‍ച്ചയാണ്. ഇസ്‌ലാമിന്റെ സഹിഷ്ണുതാ പരമായ ചരിത്രത്തെ ഇല്ലാതാക്കുക എന്നത് ഇക്കൂട്ടരുടെ പ്രധാന അജണ്ടയാണ്. മുസ് ലിംകള്‍ക്കും മറ്റു മതസ്ഥര്‍ക്കുമിടയില് സംഘര്‍ഷം സൃഷ്ടിച്ച് രാഷ്ട്രീയ മുതലെടുപ്പ് നടത്തുന്ന തുകയാണ് സലഫികള്.\nഈജിപ്തിലെ പുരാതന കോപ്റ്റിക് ക്രിസ്തുമത വിശ്വാസികള്‍ക്കുനേരെയും സുന്നികള്‍ക്കുനേരെയും അക്രമങ്ങള് നടത്തുന്നത് ഒരേ ശക്തികളാണ്. തങ്ങളുടെ പരുക്കന് ആശയങ്ങള് അക്രമം വഴി അടിച്ചേല്‍പ്പിക്കാനാണ് സലഫികള് ശ്രമിക്കുന്നത്. സലഫി ഭീകരതയില് നിന്നുള്ള സംരക്ഷണം ഉറപ്പ് വരുത്താന് വന് തുകയാണ് വിവിധ സര്‍ക്കാരുകള് നീക്കിവെക്കുന്നത്. സാധാരണക്കാരുടെ വികസന പ്രവര്‍ത്തനങ്ങള്‍ക്കു വേണ്ടി ചെലവൊഴിക്കേണ്ട തുകയാണ് ഇവ്വിധം നീക്കിവെക്കേണ്ടി വരുന്നതെന്നത് ഖേദകരമാണ്. സലഫികളുടെ സ്വാധീനം ഇല്ലാത്ത പ്രദേശങ്ങളില് മുസ്ലിംകളുടെയും മറ്റു മതവിഭാഗങ്ങളുടെയും ജീവിതം സ്വസ്ഥകരമാണ്.\nകേരളത്തില് നാടുകാണിയില് മഖ്ബറക്കു നേരെ നടന്ന ആക്രമണത്തില് പിടികൂടിയത് സലഫി ആശയം പ്രതിനിധാനം ചെയ്യുന്നവരാണ് എന്നാണ് പോലീസ് കണ്ടെത്തിയിരിക്കുന്നത്. ഇന്ത്യയില് ഏറെ മെച്ചപ്പെട്ട സാമൂഹികാന്തരീക്ഷം നിലനില്‍ക്കുന്ന കേരളത്തില് സാമുഹിക ധ്രുവീകരണത്തിന് അനൂകൂലമായ സാഹചര്യം ഒരുക്കിക്കൊടുക്കുന്നതില് വര്‍ഗീയ വാദികളും തീവ്രവാദികളും മത്സരിക്കുകയാണ്. ഇതിനെതിരെ സര്‍ക്കാര് ജാഗ്രത പാലിക്കണം. ലോകത്തെ ഏറ്റവും സമാധാനപരവും സഹിഷ്ണതതപരവുമായ ജീവിതവുമാണ് പ്രവാചകന് മുഹമ്മദ് നബി പഠിപ്പിച്ചതെന്നും നബിയുടെ മാര്‍ഗം സൂക്ഷ്മതയോടെ പിന്തുടരുന്നവരുമാണ് സുന്നികള്:കാന്തപുരം പറഞ്ഞു.\nമര്‍കസ് വൈസ് പ്രസിഡന്റ് സൈനുല് ആബിദീന് ബാഫഖി മലേഷ്യ പതാക ഉയര്‍ത്തി.എ.പി. അബ്ദുല് ഹക്കീം അസ്ഹരി, പി. അബ്ദുല് ഖാദര് മദനി, സി. മുഹമ്മദ് ഫൈസി, സി.എ. മജീദ് എന്നിവര് പ്രസംഗിച്ചു.


വിശുദ്ധ ദമ്പതികളുടെ ജപമാല – Nelson MCBS\nജോസഫ് ചിന്തകൾ 330\n1991 ൽ Oblates of St Joseph എന്ന സമർപ്പിത സമൂഹത്തിൻ്റെ അമേരിക്കയിലെ കാലിഫോർണിയായിൽ നടന്ന വാർഷിക ധ്യാനത്തിൽ രൂപപ്പെട്ട ഒരു ഭക്ത കൃത്യമാണ് (Holy Spouses Rosary ) അഥവാ വിശുദ്ധ ദമ്പതികളുടെ ജപമാല. പരമ്പരാഗതമായ മരിയൻ ഭക്തിയോടു വിശുദ്ധ യൗസേപ്പിതാവിനെക്കൂടി ഉൾചേർക്കുക എന്നതായിരുന്നു ഇതിൻ്റെ ലക്ഷ്യം.\nപത്തു രഹസ്യങ്ങളാണ് ഈ ജപമാലയിലുള്ളത്. പരമ്പരാഗതമായ സന്തോഷത്തിൻ്റെ രഹസ്യങ്ങളോടുകൂടെ അഞ്ചു രഹസ്യങ്ങൾ കൂടി ഉൾപ്പെടുത്തിയതാണ് വിശുദ്ധ ദമ്പതികളുടെ ജപമാല.\nനന്മ നിറഞ്ഞ മറിയമേ എന്ന പ്രാർത്ഥനയ്ക്കു പകരം നിറഞ്ഞ മറിയമേ, ദാവീദിൻ്റെ സുതനായ യൗസേപ്പേ എന്ന പ്രാർത്ഥന ജപിക്കുന്നു.\nകൃപ നിറഞ്ഞ മറിയമേ ( നന്മ നിറഞ്ഞ മറിയമേ ) ദാവീദിൻ്റെ സുതനായ യൗസേപ്പേ, ദൈവമാതാവും\nരക്ഷകൻ്റെ സംരക്ഷകനുമേ നിങ്ങൾക്കു മഹത്വം. നിങ്ങളുടെ കുടുംബത്തിൻ്റെ ഭാഗമായ ദിവ്യശിശുവായ ഈശോയക്കു നിത്യ സ്തുതി. വിശുദ്ധ ദമ്പതികളെ, പാപികളായ ഞങ്ങൾക്കു വേണ്ടിയും ഞങ്ങളുടെ കുടുംബങ്ങൾക്കും സമൂഹങ്ങൾക്കും വേണ്ടിയും ഇപ്പോഴും ഞങ്ങളുടെ മരണസമയത്തും തമ്പുരാനോട് അപേക്ഷിക്കണമേ. ആമ്മേൻ\nഓരോ രഹസ്യങ്ങൾക്കു ശേഷവും 10 തവണ നന്മ നിറഞ്ഞ മറിയമേ ദാവീദിൻ്റെ സുതനായ യൗസേപ്പേ എന്ന ജപം ചൊല്ലുന്നു.\n3)കര്‍ത്താവിന്റെ ദൂതന് സ്വപ്‌നത്തില് ജോസഫിനു പ്രത്യക്‌ഷപ്പെടുന്നു. (മത്താ 1:19-25).\nഈ ജപമാല കുടുബങ്ങൾക്ക്, പ്രത്യേകിച്ച് വിവാഹത്തിന് ഒരുങ്ങുന്ന നവ ദമ്പതികൾക്ക് പ്രത്യേകം അനുഗ്രഹങ്ങൾ കൊണ്ടുവരുന്നു. വിവാഹനിശ്ചയം കഴിഞ്ഞ ദമ്പതികൾ, അവരുടെ വിവാഹത്തിനുള്ള തയ്യാറെടുപ്പിനായി ഈ ജപമാല ചൊല്ലി പ്രാർത്ഥിക്കാറുണ്ട്.


21-7-07 ലെ വാര്‍ത്തകള് | പത്രവാര്‍ത്തകള് - യൂണികോഡില്\n← 20-7-07 ലെ വാര്‍ത്തകള്\n22-7-07 ലെ വാര്‍ത്തകള് →\nജൂലൈ 21, 2007 · 9:20 am\n21-7-07 ലെ വാര്‍ത്തകള്\nതിരു: പൊതുസ്ഥലങ്ങളില് മാലിന്യം തള്ളുന്നത് ക്രിമിനല് കുറ്റമാക്കാന് ബില് കൊണ്ടുവരും. വന്‍കിട കെട്ടിടങ്ങള്‍ക്ക് മാലിന്യ സംസ്കരണസംവിധാനം നിര്‍ബന്ധമാക്കി കെട്ടിടനിര്‍മാണച്ചട്ടം ഭേദഗതിചെയ്യാനും സര്‍ക്കാര് ആലോചിക്കുന്നു. മാലിന്യപ്രശ്നം പകര്‍ച്ചവ്യാധിക്കു വഴിവയ്ക്കുകയും ജനജീവിതം ദുസ്സഹമാക്കുകയും ചെയ്യുന്ന സാഹചര്യത്തിലാണ് ഈ തീരുമാനം. അടുത്ത നിയമസഭാ സമ്മേളനത്തില് ഇതിന് ബില് കൊണ്ടുവരും. മാലിന്യം പൊതുസ്ഥലത്ത് തള്ളുന്നവര്‍ക്ക് പിഴമാത്രമാണ് ഇപ്പോള് അനുശാസിക്കുന്ന ശിക്ഷ. പഞ്ചായത്ത്-മുനിസിപ്പല് നിയമങ്ങളില് നിര്‍ദേശിക്കുന്ന പിഴ പരമാവധി 250 രൂപയും. ഇതുതന്നെ, തദ്ദേശസ്ഥാപനങ്ങള് നടപ്പാക്കാറുമില്ല. ഹോട്ടലുകളും കല്യാണമണ്ഡപങ്ങളും അടക്കമുള്ള സ്വകാര്യ സ്ഥാപനങ്ങള് പുറന്തള്ളുന്ന മാലിന്യം സംസ്കരിക്കാനുള്ള ചുമതല ഇപ്പോള് നഗരസഭകള്‍ക്കാണ്. കൊച്ചി-കോഴിക്കോട് നഗരസഭകളുടെ തനതു വരുമാനത്തില് 60 ശതമാനത്തിലേറെയും ഖരമാലിന്യസംസ്കരണത്തിനാണ് ചെലവിടുന്നത്. തിരുവനന്തപുരം നഗരസഭയ്ക്കാവട്ടെ ഇത് 54 ശതമാനമാണ്. വികസനപ്രവര്‍ത്തനങ്ങള്‍ക്കു വിനിയോഗിക്കേണ്ട കോടികള് മാലിന്യസംസ്കരണത്തിനു വിനിയോഗിക്കുന്ന സാഹചര്യം ഒഴിവാക്കാനാണ് ബില് കൊണ്ടുവരുന്നത്. സംസ്ഥാനത്തെ 17 മുനിസിപ്പാലിറ്റികളില്‍മാത്രമാണ് മാലിന്യ സംസ്കരണസംവിധാനമുള്ളത്. ഏഴു നഗരങ്ങളില് പദ്ധതി പൂര്‍ത്തിയായിക്കൊണ്ടിരിക്കുന്നു. ഹൈക്കോടതി നിര്‍ദേശിച്ച സമയപരിധി കഴിഞ്ഞിട്ടും മൂന്നു നഗരസഭകള്‍ക്ക് മാലിന്യസംസ്കരണത്തിനുള്ള സ്ഥലം കണ്ടെത്താന്‍പോലും കഴിഞ്ഞിട്ടില്ല. പ്രദേശവാസികളുടെ എതിര്‍പ്പാണ് തടസ്സം. സ്വകാര്യസ്ഥാപനങ്ങള് സ്വന്തം സംവിധാനമുണ്ടാക്കിയാല് മാലിന്യപ്രശ്നം ഇത്ര രൂക്ഷമാവില്ലെന്ന് സര്‍ക്കാര് കരുതുന്നു. ബയോഗ്യാസ് പ്ളാന്റുകളും മറ്റും സ്ഥാപിച്ച് അവര്‍ക്ക് പ്രശ്നം പരിഹരിക്കാന് കഴിയും. ഫ്ളാറ്റ്, ഓഡിറ്റോറിയം, മറ്റു വന്‍കിടകെട്ടിടങ്ങള് എന്നിവയുടെ പ്ളാനില് മാലന്യസംസ്കരണസംവിധാനം നിര്‍ബന്ധമാക്കും. ഗ്രാമങ്ങളുടെ ശുചിത്വം ഉറപ്പാക്കാനുള്ള, കേന്ദ്രത്തിന്റെ സാനിറ്റേഷന് മിഷന് പദ്ധതിയില് ഖരമാലിന്യസംസ്കരണം ഉള്‍പ്പെടുത്തിയിട്ടില്ല. പദ്ധതിത്തുകയുടെ 25 ശതമാനം മാലിന്യസംസ്കരണത്തിനു വിനിയോഗിക്കാന് അനുവദിക്കണമെന്ന കേരളത്തിന്റെ ആവശ്യം കേന്ദ്രം അംഗീകരിച്ചിട്ടുണ്ട്.\n2. ന്യൂഡല്‍ഹി: ഇന്ത്യയില് പ്രതിവര്‍ഷം വിറ്റഴിക്കുന്ന 35,000 കോടി രൂപയുടെ അലോപ്പതി ഔഷധങ്ങളില് മൂന്നിലൊന്നും വ്യാജം. ഉത്തരേന്ത്യയിലെ വിവിധ നഗരങ്ങളില്‍നിന്ന് പിടിച്ചെടുത്ത വ്യാജ മരുന്നുകളും കണ്ടെത്തിയ വ്യാജമരുന്നുനിര്‍മാണ യൂണിറ്റുകളും ഇതിന്റെ ചെറിയൊരു ഭാഗംമാത്രമാണ്. 40 കോടി രൂപ വിലപിടിപ്പുള്ള വ്യാജമരുന്നുകളാണ് കഴിഞ്ഞ രണ്ടു ദിവസങ്ങളിലായി കണ്ടെത്തിയത്. പരമാവധി വില്‍പ്പനവില നൂറു രൂപയുള്ള മരുന്ന് വ്യാജമരുന്ന് വിതരണംചെയ്യുന്ന മെഡിക്കല് സ്റ്റോറുകളില്‍നിന്ന് നാലിലൊന്ന് വിലയ്ക്കു ലഭിക്കും. ഏഷ്യയിലെതന്നെ ഏറ്റവും വലിയ ആശുപത്രികളിലൊന്നായ ന്യൂഡല്‍ഹിയിലെ ലോക്നായക് ജയപ്രകാശ് നാരായണ് ആശുപത്രിക്കു സമീപമുള്ള നൂറുകണക്കിന് മെഡിക്കല് സ്റ്റോറുകളില് വ്യാജമരുന്നുകള് സുലഭമാണ്. ന്യൂഡല്‍ഹിയിലെയും മറ്റ് ഉത്തരേന്ത്യന് നഗരങ്ങളിലെയും പ്രധാന ആശുപത്രികള്‍ക്കു സമീപമുള്ള മെഡിക്കല് സ്റ്റോറുകളില്‍നിന്ന് വിറ്റഴിക്കുന്ന മരുന്നുകളില് വലിയൊരു പങ്ക് വ്യാജമാണ്. 120 രൂപ വിലയുള്ള മരുന്ന് ഇവിടെ 25 രൂപയ്ക്കു ലഭിക്കും. ഡോക്ടറുടെ കുറിപ്പ് വേണ്ട. ബില്ലും കിട്ടില്ല. അട്രോപ്പിന്, അഡ്രിനാലിന്, ഡോപ്പാമൈന്, ഡോബുട്ടാമൈന് തുടങ്ങിയ ജീവന്‍രക്ഷാ മരുന്നുകളുടെപോലും അനുകരണങ്ങള് വിപണിയിലുണ്ട്. മരുന്നുകളിലെ രാസക്കൂട്ട് ഒന്നാണെങ്കിലും വ്യത്യസ്ത പേരുകളിലാവും ഇവ ലഭിക്കുക. ഗുണഫലത്തെപ്പറ്റി ഒരു ഗ്യാരണ്ടിയുമില്ലാത്ത ഇത്തരം മരുന്നുകള് വിപണിയില് നിറയുകയാണ്.\nഡല്‍ഹി, ഉത്തര്‍പ്രദേശ്, ഗുജറാത്ത്, മഹാരാഷ്ട്ര, ഒറീസ, ആന്ധ്രപ്രദേശ് എന്നിവിടങ്ങളില് അടുത്തകാലത്ത് നടന്ന റെയ്ഡുകളില് നിരവധി വ്യാജ ഔഷധ യൂണിറ്റുകളും വില്‍പ്പനശാലകളും കണ്ടെത്തി. അംഗീകൃതമല്ലാത്ത രഹസ്യ ഫാക്ടറികളില് ഒരുവിധ സുരക്ഷാസംവിധാനങ്ങളുമില്ലാതെയാണ് മരുന്നുകള് ഉല്‍പ്പാദിപ്പിക്കുന്നത്. ഇടപാടുകാരെന്ന വ്യാജേന ഡല്‍ഹിയിലും ഗാസിയാബാദിലുമുള്ള ചില വ്യാജമരുന്നു നിര്‍മാണകേന്ദ്രങ്ങള് സന്ദര്‍ശിച്ച ടെലിവിഷന് ചാനല് റിപ്പോര്‍ട്ടര്‍മാര്‍ക്ക് തീര്‍ത്തും അനാരോഗ്യകരമായ സ്ഥലങ്ങളില് മരുന്നുകള് നിര്‍മിക്കുന്നത് കാണാനായി. അസ്കോറില്, ബെനാഡ്രില് തുടങ്ങി വ്യാപകമായി ഉപയോഗിക്കുന്ന ചുമയ്ക്കുള്ള സിറപ്പുകള് സുരക്ഷയില്ലാത്ത അന്തരീഷത്തില് ഉല്‍പ്പാദിപ്പിക്കുന്നതാണ് കണ്ടത്. ഏറ്റവും കൂടുതല് മരുന്നുനിര്‍മാണ കമ്പനികളുള്ള ഗുജറാത്തില്‍ത്തന്നെയാണ് ഏറ്റവും കൂടുതല് വ്യാജമരുന്നുനിര്‍മാണ യൂണിറ്റുകളുമുള്ളത്.\n1. നിത്യോപയോഗ സാധനങ്ങളുടെ ചില്ലറ വില്‍പനയിലേക്ക് റിലയന്‍സ്, ഭാരതി വ്യാപാര ശൃംഖലകള് പ്രവേശിച്ചതിന്റെ വിവാദം കെട്ടടങ്ങുന്നതിനു മുന്‍പ് കുത്തകകള് പുതിയ വില്‍പന മേഖലകളിലേക്കു കണ്ണെറിയുന്നു. മരുന്നു വില്‍പനയാണ് കുത്തകകളുടെ പുതിയ ലക്ഷ്യം. മരുന്നു വില്‍പനയ്ക്കൊപ്പം ക്ളിനിക്-ലാബ് സൌകര്യങ്ങളുമൊരുക്കിയുള്ള ഭീമന്‍മാരുടെ വരവ് മെഡിക്കല് സ്റ്റോര് എന്ന പതിവു സങ്കല്‍പത്തെത്തന്നെ ഇല്ലാതാക്കും.\nഫോര്‍ട്ടിസ് ഹെല്‍ത് കെയര് വേള്‍ഡ്, മെഡ് പ്ളസ്, ഗാര്‍ഡിയന് ലൈഫ്കെയര്, അപ്പോളോ തുടങ്ങിയവരാണ് 35,000 കോടി രൂപയുടെ വിപണി സ്വന്തമാക്കാനൊരുങ്ങുന്നത്. ഇന്ത്യയില് ആറര മുതല് ഏഴു ലക്ഷം വരെ മെഡിക്കല് സ്റ്റോറുകളാണ് നിലവിലുള്ളത്. ഇതുവരെ ഈ മെഡിക്കല് സ്റ്റോറുകളാണ് മരുന്നു വിപണി കൈയടക്കിയിരുന്നത്. നിലവില് മരുന്നു വിപണിയുടെ രണ്ടു ശതമാനം മാത്രം കൈകാര്യം ചെയ്യുന്ന കുത്തക ശൃംഖലകള് രണ്ടു വര്‍ഷംകൊണ്ട് 20 ശതമാനമെന്ന ലക്ഷ്യത്തിലേക്കാണ് കുതിക്കുന്നത്. അഞ്ചു വര്‍ഷംകൊണ്ട് 200 നഗരങ്ങളിലായി 1000 മെഡിക്കല് ഷോപ്പുകളാണ് റാന്‍ബാക്സിയുടെ പിന്തുണയുള്ള ഫോര്‍ട്ടിസിന്റെ ലക്ഷ്യം. മെഡ്പ്ളസ് ഇപ്പോഴുള്ള 200 സ്റ്റോറുകള് ഒരു വര്‍ഷംകൊണ്ട് ഇരട്ടിയാക്കും. 23 കോടി രൂപ ഇതിനായി കണ്ടെത്തിക്കഴിഞ്ഞു. നിലവിലെ 400 സ്റ്റോറുകള് രണ്ടുവര്‍ഷംകൊണ്ട് അപ്പോളോ 1500 ആയി വര്‍ധിപ്പിക്കും. ഗാര്‍ഡിയനും ശൃംഖല വിപുലമാക്കാനുള്ള ഒരുക്കത്തിലാണ്.\nസാധാരണ മെഡിക്കല് സ്റ്റോറിനപ്പുറത്തേക്കാണ് കുത്തകകളുടെ സങ്കല്‍പം. മരുന്നു വില്‍പനയ്ക്കു പുറമേ ഹെല്‍ത്ത് ചെക്കപ്പ്, ഹെല്‍ത്ത് ഇന്‍ഷുറന്‍സ്, അപ്പോളോ ആശുപത്രികളില് ഓണ്‍ലൈന് കണ്‍സള്‍ട്ടേഷന് തുടങ്ങിയ സൌകര്യങ്ങളും അപ്പോളോ സ്റ്റോറുകളിലുണ്ടാകും. രോഗികള് പതിവായി കഴിക്കുന്ന മരുന്നുകള് യഥാസമയം ഓര്‍മപ്പെടുത്താനുള്ള പദ്ധതിയാണ് മെഡ്പ്ളസിന്റേത് വമ്പന് ശൃംഖലകള്‍ക്ക് കുറഞ്ഞ കാലം കൊണ്ടുതന്നെ സാധാരണക്കാരെ പിന്തള്ളാന് കഴിയുമെന്നാണ് ഇവരുടെ കണക്കുകൂട്ടല്. എല്ലാമരുന്നുകളുടെയും ലഭ്യതയാണ് ഇവരുടെ ആകര്‍ഷണം. മരുന്നുകള്‍ക്കുപുറമേ വിവിധ ആരോഗ്യ സംരക്ഷണ ഉല്‍പന്നങ്ങളും ലഭ്യമാക്കും. ഡയപ്പറും നാപ്കിനും തുടങ്ങി വിറ്റാമിന്, മിനറല്, ഡയറ്റ്, ന്യൂട്രീഷന് ഉല്‍പന്നങ്ങളും ഇവിടെയുണ്ടാകും. മെഡിക്കല് സ്റ്റോറിനൊപ്പം പാത്തോളജി ലബോറട്ടറിയാണ് മെഡ്പ്ളസിന്റെ പുതിയ സംരംഭം. മെഡിക്കല് സ്റ്റോറില് കളക്ട് ചെയ്യുന്ന സാമ്പിളുകള് ലബോറട്ടറിയിലയച്ച് ഫലം ലഭ്യമാക്കും. ഫാര്‍മസി, ക്ളിനിക്, ലബോറട്ടറി സൌകര്യങ്ങളടങ്ങുന്ന ഹെല്‍ത്ത് സെന്ററുകളായിരിക്കും നാളെയുടെ മെഡിക്കല് സ്റ്റോറുകള്.\n2. തിരുവനന്തപുരം: സംസ്ഥാനത്ത് കാറ്റില് നിന്ന് വൈദ്യുതി ഉല്‍പ്പാദിപ്പിക്കുന്ന രണ്ട് പദ്ധതികള് തുടങ്ങുന്നു. ഇടുക്കിയിലെ രാമക്കല്‍മേടും പാലക്കാട്ടെ അട്ടപ്പാടിയിലുമാണ് പാരമ്പര്യേതര ഊര്‍ജ്ജമേഖലയിലെ പുത്തന് സംരംഭത്തിന് തുടക്കം കുറിക്കുന്നത്. രണ്ട് പദ്ധതികളും സ്വകാര്യ സംരംഭകരുടേതാണ്. അനര്‍ട്ടാണ് പദ്ധതികളുടെ നോഡല് ഏജന്‍സി. പദ്ധതികള്‍ക്ക് അടിസ്ഥാനസൌകര്യങ്ങള് ഒരുക്കുന്ന കെ.എസ്.ഇ.ബി. തന്നെ വൈദ്യുതി വാങ്ങും. രാമക്കല്‍മേട്ടില് വെസ്റ്റാസ് വിന്‍ഡ് ടെക്നോളജി കമ്പനിയാണ് കാറ്റില് നിന്ന് വൈദ്യുതി ഉല്‍പ്പാദിപ്പിക്കുന്നത്. ഇന്നു രാവിലെ 11 ന് പദ്ധതിയുടെ നിര്‍മ്മാണ പ്രവൃത്തി പട്ടിക മന്ത്രി എ.കെ. ബാലന് ഉദ്ഘാടനം ചെയ്യും. തുടക്കത്തില് 9.75 മെഗാവാട്ട് വൈദ്യുതിയാണ് ഉല്‍പ്പാദിപ്പിക്കുന്നത്്. 750 കിലോവാട്ടിന്റെ 13 വിന്റ് ജനറേറ്ററുകളാണ് സ്ഥാപിക്കുന്നത്. ഡിസംബറിന് മുമ്പ് കമ്മീഷന് ചെയ്യും. വെസ്റ്റാസ് കമ്പനി മൊത്തം 15 മെഗാവാട്ട് വൈദ്യുതി ഉല്‍പ്പാദിപ്പിക്കാന് അനുമതിക്ക് അപേക്ഷിച്ചിട്ടുണ്ട്. അഗളിയില് കാറ്റില് നിന്ന് വൈദ്യുതി ഉല്‍പ്പാദിപ്പിക്കുന്ന പദ്ധതിയുടെ നിര്‍മ്മാണ പ്രവൃത്തി ജൂലൈ 29ന് തുടങ്ങും. സൂസ്ലോണ് എനര്‍ജി കമ്പനിയാണ് കാറ്റാടിപാടം നിര്‍മ്മിക്കുന്നത്. 4.8 മെഗാവാട്ട് വൈദ്യുതിയാണ് തുടക്കത്തില് ഉല്‍പ്പാദിപ്പിക്കുക. 600കിലോവാട്ടിന്റെ 8 വിന്റ് ജനറേറ്ററുകളാണ് സ്ഥാപിക്കുന്നത്. സെപ്റ്റംബറില് കമ്മീഷന് ചെയ്യാനാകുമെന്നാണ് പ്രതീക്ഷിക്കുന്നത്. സൂസ്ലോണ് കമ്പനി മൊത്തം 20 മെഗാവാട്ട് വൈദ്യുതി ഉല്‍പ്പാദിപ്പിക്കാന് അനുമതിക്ക് അപേക്ഷിച്ചിട്ടുണ്ട്. സംസ്ഥാനത്ത് കാറ്റില് നിന്ന് 800 മെഗാവാട്ട് വൈദ്യുതി ഉല്‍പ്പാദിപ്പിക്കാന് കഴിയുമെന്നാണ് കണക്കാക്കിയിട്ടുള്ളത്. സംസ്ഥാനത്ത് നിലവില് കഞ്ചിക്കോട്ട് മാത്രമാണ് കാറ്റാടിപ്പാടമുള്ളത്. കെ.എസ്ഇ.ബി.യുടെ കീഴിലുള്ള ഈ കാറ്റാടിപ്പാടത്തു നിന്ന് 2.5 മെഗാവാട്ട് വൈദ്യുതിയാണ് ഉല്‍പ്പാദിപ്പിക്കുന്നത്. ഈ സര്‍ക്കാരിന്റെ കാലാവധി പൂര്‍ത്തിയാകുന്നതിനിടക്ക് പൊതു സ്വകാര്യ മേഖലകളിലായി കാറ്റില് നിന്ന് 20 മെഗാവാട്ട് വൈദ്യുതി ഉല്‍പ്പാദിപ്പിക്കാനാണ് ലക്ഷ്യമിടുന്നത\n3. തിരുവനന്തപുരം :ചൈനീസ് ഉല്‍പന്നങ്ങളുടെ ഇറക്കുമതിയുമായി ബന്ധപ്പെട്ട് മൂന്നുവര്‍ഷത്തിനിടെ സംസ്ഥാന ഖജനാവിനു നഷ്ടമായത് പതിനായിരം കോടിയിലധികം രൂപയുടെ നികുതി വരുമാനം.\nകൊച്ചി കേന്ദ്രീകരിച്ചാണ് കോടികളുടെ നികുതിവെട്ടിപ്പും ഹവാല ഇടപാടും നടക്കുന്നത്. മാസം തോറും 600 ഓളം കണ്ടയ്നറുകളിലാണ് ചൈനീസ് ഉല്‍പന്നങ്ങള് എത്തുന്നത്്. ചൈനയില്‍നിന്ന് ഉല്‍പന്നങ്ങള് വാങ്ങുന്നതിന്റെ സാമ്പത്തിക ഇടപാട് ബാങ്ക് മുഖേനയല്ല. ഹവാല, കുഴല്‍പണം ഇടപാടിലൂടെ പണം നല്‍കുന്നതിനാല് കൃത്യമായ കണക്കുകളോ നികുതി വരുമാനമോ ലഭ്യമല്ല. കേരളത്തിലൊട്ടാകെ അഞ്ഞൂറിലധികം ചൈനീസ് വില്‍പനശാലകളാണുള്ളത്. ഫര്‍ണീച്ചറുകളും കളിപ്പാട്ടങ്ങളും മുതല് ഇലക്ട്രോണിക് സാധനങ്ങള്‍വരെ ചൈനയില്‍നിന്ന് എത്തുമ്പോള് ഖജനാവിലേക്കു പോകേണ്ട കോടികളുടെ നികുതിപ്പണം ഇറക്കുമതി ലോബിയുടെയും വ്യാപാരികളുടെയും കീശകള് കുത്തിവീര്‍പ്പിക്കുന്നു. അടുത്തിടെ കൊച്ചിയിലെ ഒരു സ്ഥാപനത്തിന് 17 ലക്ഷംരൂപയും 15 ലക്ഷം രൂപയും വില വരുന്ന രണ്ടു കണ്ടെയ്നറുകള് എത്തിയപ്പോള് കണക്കില് കാണിച്ച തുക രണ്ടുലക്ഷമായിരുന്നു. വില്‍പനനികുതി അടയ്ക്കുമ്പോഴും ഇതേ വെട്ടിപ്പു നടക്കുന്നതിനാല് സര്‍ക്കാരിനു വീണ്ടും കോടികള് നഷ്ടം. കൊച്ചി കേന്ദ്രമായുള്ള തട്ടിപ്പിനു ചുക്കാന് പിടിക്കുന്നത് സിനിമാതാരങ്ങളുമായും വന് ബിസിനസുകാരുമായും ബന്ധമുള്ള റാക്കറ്റാണ്.\n1. തിരുവനന്തപുരം: വെള്ളത്തിന്റെ ഗുണനിലവാരം ഉറപ്പുവരുത്താന് 16 കോടി രൂപ ചെലവില് ആലുവായില് ജലപരിശോധനാ ലാബ് തുടങ്ങുമെന്നു ജലവിഭവ മന്ത്രി എന്.കെ പ്രേമചന്ദ്രന് പറഞ്ഞു. ഇതിന്റെ പ്രാരംഭ നടപടികള് ആരംഭിച്ചതായും മന്ത്രി അറിയിച്ചു.\n2. കൊച്ചി : ഓണത്തോടനുബന്ധിച്ച് തുറക്കുന്ന പ്രത്യേക ബസാറുകള് വഴി ആവശ്യാനുസരണം പച്ചക്കറികള് ലഭ്യമാക്കാന് സപ്ളൈകോ വിപുലമായ ക്രമീകരണങ്ങള് ഏര്‍പ്പെടുത്തി. ഓണം വില്പനയ്ക്കാവശ്യമായ ഏത്തക്കായും 29 ഇനം പച്ചക്കറികളും ലഭ്യമാക്കുന്നതിന് പരിചയ സമ്പന്നരായ വ്യക്തികള്, സഹകരണ സംഘങ്ങള്, സ്ഥാപനങ്ങള്, ഏജന്‍സികള് എന്നിവരില് നിന്നും സപ്ളൈകോ പ്രാദേശിക തലത്തില് ടെന്‍ഡറുകള് ക്ഷണിച്ചു. ഒരു ചന്തയിലേക്കു മാത്രം പച്ചക്കറിയും ഏത്തക്കായും സപ്ളൈ ചെയ്യുവാന് ആഗ്രഹിക്കുന്നവര്‍ക്കും ടെന്‍ഡറില് പങ്കെടുക്കാം. ടെന്‍ഡര് ഫോമുകള് സപ്ളൈകോയുടെ താലൂക്ക് ഡിപ്പോകളില് ലഭിക്കും. കൂടുതല് വിവരങ്ങള്‍ക്ക് ഫോണ് : 0484-2206783, 9447990135.\n3. ആലപ്പുഴ: തോരാതെ പെയ്യുന്ന മഴയിലും കാറ്റിലും ജില്ലയില് വ്യാപക കൃഷിനാശം. പ്രാഥമിക കണക്കുകള് പ്രകാരം ഏഴു കോടി രൂപയുടെ കൃഷിനാശം ജില്ലയില് സംഭവിച്ചിട്ടുണ്ട്. 3100 ഹെക്ടര് സ്ഥലത്തെ നെല്‍ക്കൃഷി നശിച്ചു. കാലവര്‍ഷക്കെടുതിയില് ഇന്നലെ ഒരു മരണം കൂടി സംഭവിച്ചതോടെ മരണസംഖ്യ 19 ആയി. കടലില് വള്ളം മുങ്ങി നീര്‍ക്കുന്നം ഉപ്പൂട്ടുങ്കല് പ്രഭാകരന്റെ മകന് തമ്പി (38)യാണ് മരിച്ചത്. ജില്ലയില് കാലവര്‍ഷക്കെടുതിയില് 11 പേര്‍ക്ക് പരിക്കു പറ്റിയിട്ടുണ്ട്. ഇന്നലെ രണ്ടു വീടുകള് പൂര്‍ണമായും 219 വീടുകള് ഭാഗികമായും തകര്‍ന്നു. കാര്‍ത്തികപ്പള്ളി താലൂക്കില് 12 ക്യാമ്പുകളും അമ്പലപ്പുഴയില് നാലും ക്യാമ്പുകള് തുറന്നിട്ടുണ്ട്. ഇതേവരെ ജില്ലയില് 212 വീടുകള് പൂര്‍ണമായും 9494 വീടുകള് ഭാഗികമായും തകര്‍ന്നു. കുട്ടനാട്, മാവേലിക്കര, ചെങ്ങന്നൂര് താലൂക്കുകളിലെ ഭൂരിഭാഗം പ്രദേശങ്ങളും വെള്ളത്തില് മുങ്ങി. 664 ക്യാമ്പുകള് തുറന്നു.\n4. നെടുങ്കണ്ടം: രണ്ടു ശതകങ്ങള് നീണ്ട അനിശ്ചിതത്വത്തിനൊടുവില് രാമക്കല്‍മേട് കാറ്റാടി വൈദ്യുതി പദ്ധതിക്ക് പുതുജീവന്. ഇന്ന് പദ്ധതി ഉദ്ഘാടനം നടക്കുന്നത് സംസ്ഥാനത്തിനും ജില്ലയ്ക്കും വന് പ്രതീക്ഷ നല്‍കുന്നു. 1991-ല് പരീക്ഷണാര്‍ഥം അനര്‍ട്ട് കാറ്റിന്റെ വേഗത അളക്കുന്ന അനിമോമീറ്റര് സ്ഥാപിച്ചതുമുതല് കാറ്റാടി പദ്ധതിക്കുവേണ്ടി മുറവിളി ശക്തമായിരുന്നു. എന്നാല് രാഷ്ട്രീയ ഇടപെടലുകളും മറ്റ് തടസങ്ങളും കാരണം പദ്ധതി എങ്ങുമെത്തിയില്ല. നിരവധി കമ്പനികള് പദ്ധതിക്കായി രംഗത്തുവരികയും ബാംഗളൂര് സുഭാഷ് കമ്പനി നിര്‍മാണത്തിന് ആവശ്യമായ യന്ത്ര സാമഗ്രികള് ഇറക്കുകയും ചെയ്തതാണ്. പദ്ധതി ഇടയ്ക്ക് തടസപ്പെട്ടതോടെ വീണ്ടും അനിശ്ചി താവസ്ഥ യുണ്ടായി. ഇപ്പോള് ചെ ന്നൈ വെസ്റ്റാസ് ഇന്ത്യ പ്രൈവറ്റ് ലിമിറ്റഡ് കമ്പനിയാണ് 15 മെഗാവാട്ട് വൈദ്യുതി ഉത്പാദനത്തിനായി എത്തിയിരിക്കുന്നത്. 81 മീറ്റര് ഉയരമുള്ള തൂണുകളില് 18 മീറ്റര് നീളമുള്ള ഇതളുകള് സ്ഥാപിച്ച് 15 മെഗാവാട്ട് വൈദ്യുതി ഉത്പാദിപ്പിക്കുകയാണ് ലക്ഷ്യം. പ്രാരംഭഘട്ടത്തില് 9.75 മെഗാവാട്ട് വൈദ്യുതി ഉത്പാദിപ്പിക്കും. നാലുമാസത്തിനുശേഷമേ 15 മെഗാവാട്ട് ഉത്പാദനത്തിന് ക്രമീക രണമാകൂ. ഉത്പാ ദിപ്പി ക്കുന്ന വൈദ്യുതി കല്ലാര് സബ് സ്റ്റേഷനില് എത്തിച്ച് വിതരണം നടത്താനാണ് പദ്ധതി. ഡിസംബറോടെ ആദ്യഘട്ടം പൂര്‍ത്തിയാകുമെന്ന് കമ്പനി എംഡി രമേഷ് കൈമള് പറഞ്ഞു.\nപദ്ധതിയുടെ ഉദ്ഘാടനം ഇന്ന് ബാലന്‍പിള്ള സിറ്റിയില് വൈദ്യുതി മന്ത്രി എ.കെ ബാലന് നിര്‍വഹിക്കും. രാവിലെ 11-ന് നടക്കുന്ന സമ്മേളനത്തില് കെ.കെ ജയചന്ദ്രന് എംഎല്‍എ അധ്യ ക്ഷത വഹിക്കും. കെ. ഫ്രാന്‍സിസ് ജോര്‍ജ് എംപി മുഖ്യപ്രഭാഷണം നടത്തും. ഇ.എസ് ബിജിമോള് എംഎല്‍എ, അഡ്വ. സുസ്മിത ജോണ്, ടി.എം മനോഹരന്, ബേബിലാല് ബേബി, സി.എം ബാലകൃഷ്ണന്, എം. സുകുമാരന്, രജി രാജന് തുടങ്ങിയവര് പ്രസംഗിക്കും.\nകൊച്ചി: ഒരു ഭൂപ്രദേശത്തിന്റെ പേരില് പ്രചാരം ലഭിച്ച കാര്‍ഷികമോ പ്രകൃതിദത്തമോ ആയ ഉത്പന്നങ്ങള്‍ക്ക് ലഭിക്കുന്ന അംഗീകാരമായ ജ്യോഗ്രഫിക് ഇന്‍ഡിക്കേഷന് ആലപ്പുഴ കയറിന് കിട്ടി. കയര് ബോര്‍ഡിന്റെ ആവശ്യപ്രകാരം ചെന്നൈയിലെ ജ്യോഗ്രഫിക് ഇന്‍ഡിക്കേഷന്‍സ് രജിസ്ട്രിയാണ് ഈ പദവി നല്‍കിയത്. ഇതു ലഭിക്കുന്നതു വഴി ‘ആലപ്പുഴ കയര്’ എന്ന പേര് ദുരുപയോഗം ചെയ്യുന്നത് തടയാനാകും.ജൂലായ് 24ന് ആലപ്പുഴ പ്രിന്‍സ് ഹോട്ടലില് നടക്കുന്ന ചടങ്ങില് കേന്ദ്ര വാണിജ്യ-വ്യവസായ വകുപ്പ് സെക്രട്ടറി ഗോപാലകൃഷ്ണപിള്ള രജിസ്ട്രേഷന് സര്‍ട്ടിഫിക്കറ്റ് കയര്‍ബോര്‍ഡ് ചെയര്‍മാന് എ.സി. ജോസിന് നല്‍കും.\nFiled under ആരോഗ്യം, കേരളം, ജലം, മാധ്യമം, ശുചിത്വം


മുദ്രപത്ര കുംഭകോണം സിബിഐ അന്വേഷിക്കും | CBI to probe Telgi stamp paper scam - Malayalam Oneindia\nമുദ്രപത്ര കുംഭകോണം സിബിഐ അന്വേഷിക്കും\nദില്ലി: തെല്‍ഗി മുദ്രപത്ര കുംഭകോണ കേസിന്മേലുള്ള അന്വേഷണം സിബിഐക്ക് കൈമാറും. കുംഭകോണത്തെ കുറിച്ച് സിബിഐ അന്വേഷണത്തിന് ഉത്തരവിടണമെന്ന് ധനകാര്യമന്ത്രി ജസ്വന്ത്സിംഗ് ആഭ്യന്തര മന്ത്രാലയത്തോട് ആവശ്യപ്പെട്ടിട്ടുണ്ട്.\nഇനി ഔദ്യോഗിക തീരുമാനം വരുകയേ വേണ്ടൂ. അതിന് തടസമുണ്ടാവാന് ഇടയില്ല. ഒരാഴ്ച മുമ്പ് അലഹബാദ് ഹൈക്കോടതി ഈ വിഷയം സിബിഐയെകൊണ്ട് അന്വേഷിപ്പിയ്ക്കണമെന്ന് ധനകാര്യ മന്ത്രാലയത്തോട് ആവശ്യപ്പെട്ടിരുന്നു.\nകേന്ദ്രം നിര്‍ദേശം നല്‍കുകയാണെങ്കില് കേസ് ഏറ്റെടുക്കാന് തയ്യാറാണെന്ന് സിബിഐ അധികൃതര് നേരത്തെ സൂചിപ്പിച്ചിരുന്നു. അബ്ദുള് കരിം തെല്‍ഗിയുടെ ശൃംഖല നിലനില്‍ക്കുന്ന എല്ലാ സംസ്ഥാനങ്ങളിലും സിബിഐ അന്വേഷണം നടത്തും.\nകുംഭകോണത്തെ കുറിച്ച് അന്വേഷിക്കുന്ന മഹാരാഷ്ട്ര പൊലീസിന്റെ പ്രത്യേക സംഘത്തിന്റെ കണ്ടെത്തലുകള് കൈമാറണമെന്ന ആഭ്യന്തര സെക്രട്ടറി എന്. ഗോപാലസ്വാമിയുടെ നിര്‍ദേശം മഹാരാഷ്ട്ര സര്‍ക്കാര് നിരസിച്ചിരുന്നു.


E Sreedharan backs CAA | പ്രതിഷേധക്കാർക്ക് പൗരത്വനിയമം എന്താണെന്നറിയില്ല; കേന്ദ്രം എന്തുചെയ്താലും എതിർക്കുന്നത് കേരളത്തിന്റെ ശൈലി; നമ്മുടെ ഭരണഘടന ഇന്ത്യക്കാർക്കുള്ളതാണ്; അത് മറ്റുള്ളവർക്കുള്ളക്ക് ബാധകമല്ലെന്നുള്ളതും നാം ഓർക്കണം; നിയമം വിശദീകരിച്ചുകൊടുത്ത് ഭയം മാറ്റേണ്ട സംസ്ഥാന സർക്കാർ ജനങ്ങളെ തെറ്റിദ്ധരിപ്പിക്കുന്നു; പൗരത്വ നിയമ ഭേദഗതിയെ അനുകൂലിച്ചു കേന്ദ്ര സർക്കാറിനെ പിന്തുണച്ച് മെട്രോമാൻ ഇ ശ്രീധരൻ - MarunadanMalayalee.com\nപ്രതിഷേധക്കാർക്ക് പൗരത്വനിയമം എന്താണെന്നറിയില്ല; കേന്ദ്രം എന്തുചെയ്താലും എതിർക്കുന്നത് കേരളത്തിന്റെ ശൈലി; നമ്മുടെ ഭരണഘടന ഇന്ത്യക്കാർക്കുള്ളതാണ്; അത് മറ്റുള്ളവർക്കുള്ളക്ക് ബാധകമല്ലെന്നുള്ളതും നാം ഓർക്കണം; നിയമം വിശദീകരിച്ചുകൊടുത്ത് ഭയം മാറ്റേണ്ട സംസ്ഥാന സർക്കാർ ജനങ്ങളെ തെറ്റിദ്ധരിപ്പിക്കുന്നു; പൗരത്വ നിയമ ഭേദഗതിയെ അനുകൂലിച്ചു കേന്ദ്ര സർക്കാറിനെ പിന്തുണച്ച് മെട്രോമാൻ ഇ ശ്രീധരൻ\nJanuary 16, 202004:40 PM IST Permalink\nപൊന്നാനി: പൗരത്വനിയമഭേദഗതിയെ അനുകൂലിച്ച് മെട്രോമാൻ ഇ ശ്രീധരൻ. കേന്ദ്രസർക്കാർ കൊണ്ടുവന്ന പൗരത്വനിയമ ഭേദഗതിക്ക് ഒരു പ്രശ്നവുമില്ലെന്ന് അദ്ദേഹം വ്യക്തമാക്കി. പ്രതിഷേധക്കാർക്ക് നിയമം എന്താണെന്ന് മനസിലായിട്ടില്ല. നിയമം വിശദീകരിച്ചുകൊടുത്ത് ഭയം മാറ്റുകയാണ് സർക്കാർ ചെയ്യേണ്ടതെന്ന് ഇ ശ്രീധരൻ പറഞ്ഞു. പൗരത്വ ഭേദഗതി നിയമത്തിനെതിരായ പ്രക്ഷോഭം ശക്തമാക്കുന്ന കേരള സർക്കാരിനെതിരെയും കടുത്ത വിമർശനമാണ് ഇ ശ്രീധരൻ നടത്തിയത്. കേന്ദ്ര സർക്കാർ എന്ത് ചെയ്താലും അതിനെ എതിർക്കുകയാണ് സംസ്ഥാന സർക്കാർ ചെയ്യുന്നതെന്നും ഇ ശ്രീധരൻ കുറ്റപ്പെടുത്തി.\nനമ്മുടെ ഭരണഘടന ഇന്ത്യക്കാർക്കുള്ളതാണ്. അത് മറ്റുള്ളവർക്കുള്ളക്ക് ബാധകമല്ലെന്നുള്ളതും നാം ഓർക്കണമെന്നും ഇ ശ്രീധരൻ പറഞ്ഞു. കേന്ദ്ര സഹമന്ത്രി സോം പ്രകാശുമായുള്ള കൂടിക്കാഴ്ചയ്ക്കുശേഷം സംസാരിക്കുകയായിരുന്നു അദ്ദേഹം. ശ്രീധരനെ കാണാൻ കേന്ദ്രമന്ത്രി ഇന്നു രാവിലെയാണു പൊന്നാനിയിലെ വസതിയിലെത്തിയത്.\nഅതേസമയം പൗരത്വ നിയമം ഭേദഗതിക്കെതിരെയുള്ള നടപടി കേന്ദ്ര കമ്മിറ്റികൂടി തീരുമാനിക്കാനൊരുങ്ങി സിപിഎം നേതാക്കൾ. നാളെ തിരുവനന്തപുരത്ത് ചേരുന്ന സിപിഎം കേന്ദ്ര കമ്മിറ്റി യോഗത്തിൽ പൗരത്വ നിയമത്തെ പ്രതിരോധിക്കുന്നത് സംബന്ധിച്ച് ചർച്ചചെയ്യാനാണ് തീരുമാനം. നാളെ മുതൽ മൂന്ന് ദിവസത്തേയ്ക്ക് ഇഎംഎസ് അക്കാദമിയിലാണ് കേന്ദ്രകമ്മിറ്റി. പൗരത്വ നിയമം രാഷ്ട്രപതി ഒപ്പുവെച്ച ഉടൻ തന്നെ സംസ്ഥാന നിയമസഭ ഇതിനെതിരെ പ്രമേയം പാസാക്കിയതിനാൽ മുഖ്യമന്ത്രി പിണറായിയെ മുൻ നിർത്തി കേന്ദ്ര സർക്കാരിനെതിരെ പ്രതിഷേധം നടത്താമെന്നാണ് സിപിഎമ്മിന്റെ കണക്കുകൂട്ടൽ. ഇതുസംബന്ധിച്ച് കേന്ദ്രകമ്മിറ്റിടയോഗത്തിൽ തീരുമാനമെടുക്കും.\nകേന്ദ്ര സർക്കാർ പാസാക്കിയ നിയമത്തിൽ സംസ്ഥാനത്തിന് ഒരു വിധത്തിലുമുള്ള ഇടപെടലുകളും നടത്താൻ സാധിക്കില്ലെന്നും, ഇത് സംസ്ഥാനത്തിന്റെ പരിധിയിൽ വരുന്നത് അല്ലെന്നും ഗവർണർ ആരിഫ് മുഹമ്മദ് ഖാൻ നേരത്തെ വ്യക്തമാക്കിയതാണ്. കേരളത്തിനു പിന്നാലെ മറ്റ് സംസ്ഥാനങ്ങളും പൗരത്വ ഭേദഗതി നിയമത്തിനെതിരെ പ്രമേയം പാസാക്കുമെന്ന് കണക്കുകൂട്ടിയാണ് സംസ്ഥാനം ഈ നടപടി സ്വീകരിച്ചത്.\nഎന്നാൽ മറ്റ് ഒരു സംസ്ഥാനവും പ്രതിഷേധം വാക്കിൽ മാത്രം ഒതുക്കി പ്രമേയം അവതരിപ്പിക്കാൻ മുന്നോട്ട് വന്നില്ല. തുടർന്നാണ് സംസ്ഥാനം സ്യൂട്ട് ഹർജി നൽകിയിരിക്കുന്നത്. സംസ്ഥാനത്തിന്റെ ഈ നടപടികളെല്ലാം പിണറായി വിജയന് നായക പരിവേഷമുണ്ടാക്കിയെന്നാണ് സിപിഎമ്മിന്റെ വിലയിരുത്തൽ. അതിനാൽ പിണറായിയെ മുൻ നിർത്തി പ്രകടനങ്ങൾ സംഘടിപ്പിക്കാനാണ് തീരുമാനം.\nജല്ലിക്കെട്ടിനിടെ കാളകളുടെ കുത്തേറ്റ് രണ്ട് മരണം;


അതിര് ലംഘിക്കുന്ന ലിബറലിസം-അമീന് മയ്യേരി – Chandrika Daily\nBy Chandrika Web Saturday May 21, 2022 18:10 pm\nഓരോരുത്തര്‍ക്കും ഇഷ്ടത്തിനനുസരിച്ചുജീവിക്കാനും സൈ്വരമായി വിഹരിക്കാനും നമ്മുടെ വ്യവസ്ഥിതിയില് അവകാശങ്ങളുണ്ട്. ആരേയും നിയന്ത്രിക്കാന് വ്യവസ്ഥിതി സമ്മതിക്കുന്നില്ല. സ്വതന്ത്രതാവാദവും പുരോഗമനവാദവും (ലിബറലിസം) ഉയര്‍ന്നു വരുന്നതു മതങ്ങളോടുള്ള പുഛത്തില് നിന്നാണ്.\nഓരോരുത്തര്‍ക്കും ഇഷ്ടത്തിനനുസരിച്ചുജീവിക്കാനും സൈ്വരമായി വിഹരിക്കാനും നമ്മുടെ വ്യവസ്ഥിതിയില് അവകാശങ്ങളുണ്ട്. ആരേയും നിയന്ത്രിക്കാന് വ്യവസ്ഥിതി സമ്മതിക്കുന്നില്ല. സ്വതന്ത്രതാവാദവും പുരോഗമനവാദവും (ലിബറലിസം) ഉയര്‍ന്നു വരുന്നതു മതങ്ങളോടുള്ള പുഛത്തില് നിന്നാണ്. ദൈവവിശ്വാസവും ധര്‍മബോധവുമൊക്കെ വെള്ളം ചേര്‍ത്തു നേര്‍പ്പിച്ചു ഇല്ലാണ്ടാവുന്ന പരിസരത്താണ് നാം ജീവിക്കുന്നത്. ധര്‍മനിഷേധവും മതനിരാസവും പതുക്കെ അരിച്ചരിച്ചു വീട്ടുപടിക്കലേക്കും വരുന്നുണ്ട്. അതു ക്രമേണ നിരീശ്വരത്വത്തിലേക്കു വഴിമാറി തുടങ്ങും. ഏറെ മൂല്യവത്തായ ധാര്‍മിക മൂല്യങ്ങളെ പലര്‍ക്കും പുഛമാണ്.നന്മയുടെയും ശാന്തതയുടെയും സമാധാന ജീവിതത്തിന്റെയും വലിയ സന്ദേശങ്ങളായിരുന്നു മതങ്ങള് നല്‍കിയിരുന്നത്.\nമത സംഘടനകളെയും അവരിലെ മൂല്യശോഷണത്തെയും വിമര്‍ശിക്കുന്നതിനുപകരമായി, പാവനമായ മത മൂല്യങ്ങളെ വിമര്‍ശിക്കുന്നതിലേക്കാണ് ലിബറലിസം പ്രയാണം നടത്തുന്നത്. പൊതു സദസുകളിലും സൗഹൃദ ഇടങ്ങളിലും കോമാളി ചര്‍ച്ചകള്‍ക്കു മത വിശ്വാസങ്ങള് വലിച്ചിഴക്കപ്പെടുന്നുണ്ട്. ഏറെ മൂല്യവത്തായ ഒരാദര്‍ശം യുവത്വത്തിന്റെ ട്രോളുകള്‍ക്കും നിഷ്‌കരുണം വിധേയമാവുന്നു. നന്മയുടെയും ധര്‍മത്തിന്റെയും സന്ദേശ വാഹകരാവേണ്ടവര് തെരുവില് പരസ്പരം പോരടിക്കുന്നതാണ് കണ്ടുകൊണ്ടിരിക്കുന്നത്. ഉപരിതലത്തില് കാണുന്ന കുമിളകളും വശങ്ങളിലുള്ള ചൊറിച്ചിലുകളുമല്ല മതമെന്നു മനസ്സിലാക്കാന് ഇന്നത്തെ സാമാന്യ ബോധത്തിനു കഴിയുന്നുമില്ല. വര്‍ത്തമാനകാല കൗമാര യുക്തിയും അവരുടെ ബൗദ്ധികതയും മതമൂല്യങ്ങള് പഠന വിധേയമാക്കാതെയാണ് അതിനു നേരെ നിരന്തരം ഒളിയമ്പുകള് അയക്കുന്നത്.\nഅഗാധമായ പഠനത്തിനും ഗഹനമായ ചിന്തകള്‍ക്കും വിധേയമാക്കേണ്ടതാണ് മത വിശ്വാസങ്ങളും അതിന്റെ മൂല്യങ്ങളും. ഒറ്റയടിക്കു ബോധ്യം വന്നു പിന്തുടരാന് മാത്രം മാജിക്കുകളൊന്നും ഇവിടെയില്ല. ജീവന് രക്ഷിക്കാനുള്ളതല്ല, മറിച്ചു ജീവിതം രക്ഷിക്കാനുള്ളതാണ് മതമെന്നു മനസ്സിലാക്കാന് ശ്രമിക്കണം. യുക്ത്യാധിഷ്ഠിതമായ ചോദ്യങ്ങള്‍കൊണ്ട് മതവിശ്വാസങ്ങളെയും ആചാരങ്ങളെയും വെല്ലുവിളിക്കാനും പരാജയപ്പെടുത്താനും വലിയ കഴിവൊന്നും വേണമെന്നില്ല. ഒരു പക്ഷേ ചെറിയൊരു യുക്തികൊണ്ടു മതത്തെ പരാജയപ്പെടുത്താന് ലിബറലിസത്തിനു കഴിഞ്ഞേക്കാം. കാരണം അനേകം സംജ്ഞകളും വിശ്വാസങ്ങളുമായി ബന്ധപ്പെട്ടു കിടക്കുന്ന ഒന്നാണു മതം. പരിസരവും കാലഘട്ടവും കൗമാര യുവത്വങ്ങളും സ്വാതന്ത്ര്യമാണു ഇന്നാഗ്രഹിക്കുന്നത്. ഒരുപാടു നിയന്ത്രണങ്ങളും വേലികെട്ടുകളും പുതുതലമുറക്കു ഒട്ടും ഇഷ്ടമല്ല. വരാനുള്ള വലിയൊരു കാലഘട്ടത്തിലേക്കുള്ള മുന്നൊരുക്കങ്ങള്‍ക്കായി ചെറിയൊരു സമയം മാത്രമേ നമുക്കിവിടെ ജീവിക്കാനുള്ളൂ.


തൃശ്ശൂര്: റീബില്‍ഡ് കേരള ഇനീഷ്യേറ്റീവിന്റെ ഭാഗമായി തൃശൂര് - പൊന്നാനി കോള് നിലങ്ങളുടെ അടിസ്ഥാന വികസനത്തിനായി 298 കോടി രൂപയുടെ പദ്ധതിക്ക് സംസ്ഥാന മന്ത്രിസഭ അംഗീകാരം നല്‍കിയതായി കൃഷി വകുപ്പ് മന്ത്രി അഡ്വ. വി. എസ്. സുനില്‍കുമാര് അറിയിച്ചു. തൃശൂര് കോള് നിലങ്ങളിലെ 32 പ്രധാന ചാലുകളിലെ ചളിയും മണ്ണും നീക്കി ആഴവും വീതിയും കൂട്ടി, ആ മണ്ണുപയോഗിച്ച് ബണ്ടുകള് ശക്തിപ്പെടുത്തും. ഇതിന് 66.8451 കോടി നീക്കി വെക്കും. കോള്‍നിലങ്ങളിലെ ഇടച്ചാലുകളുടെ ആഴവും വീതിയും കൂട്ടി ഫാം റോഡും റാമ്പും നിര്‍മ്മിക്കാന് 153.56 കോടി അനുവദിക്കും.\nകോള് നിലങ്ങളിലെ പെട്ടിപറ സംവിധാനം പൂര്‍ണ്ണമായും ഒഴിവാക്കി സബ്‌മേഴ്‌സിബിള് പമ്പ് സെറ്റ് സ്ഥാപിക്കാന് 57 കോടി. ഇതിലൂടെ ഇരുപ്പൂകൃഷിക്ക് സാധ്യതയൊരുക്കും. നിലവില് എഞ്ചിന് തറകളും പമ്പ് ഹൗസുകളും ഇല്ലാത്തിടത്ത് അവ സ്ഥാപിക്കാന് 14.4585 കോടി. ട്രാന്‍സ്‌ഫോര്‍മറുകള് മാറ്റി സി.എഫ്.പി.ഡി. സംവിധാനം കൂടി ഘടിപ്പിക്കാന് 3.76 കോടി. കാര്‍ഷിക യന്ത്രവത്കരണത്തിന് 2.5 കോടിയും നീക്കിവെക്കും. ആര്.കെ.വി.വൈ.ആര്.ഐ.ഡി.എഫ് പദ്ധതി പ്രകാരം കൃഷി വകുപ്പിന്റെ നേതൃത്വത്തില് കെ.എല്.ഡി.സി., കൃഷി എന്‍ജിനീയറിംഗ് വിഭാഗം, മണ്ണ് ജല സംരക്ഷണം എന്നിവയെ ഏകോപിപ്പിച്ച് കോള് വികസനത്തിനായി പദ്ധതികള് നടപ്പിലാക്കുന്നു.\nതൃശൂര് - പൊന്നാനി കോള് വികസനം രണ്ടാംഘട്ടത്തിന്റെ സേവിംഗ്‌സ് തുകയായ 15.97 കോടി ഉപയോഗിച്ച് സ്ലൂയിസുകളുടെ നിര്‍മ്മാണം, ചാലുകളുടെ ആഴം കൂട്ടല്, ഹൈലെവല് കനാല് നിര്‍മ്മാണം എന്നിവയ്ക്കായി 19.57 കോടിയുടെ പദ്ധതി, തൃശൂര് - പൊന്നാനി ഫേസ് മൂന്ന് പ്രകാരം 13.93 കോടിയുടെ കോള് നിലങ്ങളുടെ അടിസ്ഥാന സൗകര്യ വികസന പദ്ധതി എന്നിവ കേരള ലാന്‍ഡ് ഡവലപിംഗ് കോര്‍പറേഷന് (കെ.എല്.ഡി.സി.) വഴി നടപ്പിലാക്കുന്നു.\nഎം.എല്.എ. റോഡ് മുതല് വിയ്യൂര് പുഴയ്ക്കല് പാലം വരെ തോടിന്റെ ആഴംകൂട്ടല് അനുബന്ധ പ്രവര്‍ത്തനങ്ങള്‍ക്കായി 10.58 കോടി രൂപയുടെ പദ്ധതിയും കെ.എല്.ഡി.സി. നടപ്പിലാക്കുന്നു. ആര്.കെ.വി.വൈ.ആര്.ഐ.ഡി.എഫ് പദ്ധതി പ്രകാരം 15.6 കോടി രൂപയുടെ 13 കുളങ്ങളുടെ പുനരുദ്ധാരണം പുരോഗമിക്കുന്നു. കോള് നിലങ്ങളുടെ അടിസ്ഥാന സൗകര്യങ്ങള്‍ക്കായി 6.70 കോടി രൂപയും അനുവദിച്ചു. ആകെ 81.7 കോടി രൂപയുടെ ആര്.കെ.വി.വൈ.ആര്.ഐ.ഡി.എഫ് പദ്ധതി പ്രവര്‍ത്തനങ്ങള് കെ.എല്.ഡി.സി. വഴി നടപ്പിലാക്കുന്നു.\nസ്‌പെഷല് അഗ്രികള്‍ച്ചര് സോണ് പദ്ധതി പ്രകാരം 14 സബ്‌മേഴ്‌സിബിള് പമ്പ് സെറ്റ് സ്ഥാപിക്കാന് 1.75 കോടിയുടെ പദ്ധതി കൃഷി എഞ്ചിനീയറിംഗ് വിഭാഗം നടപ്പിലാക്കി. ആര്.കെ.വി.വൈ. പദ്ധതി പ്രകാരം അഞ്ച് കോടി രൂപയ്ക്ക് സബ്‌മേഴ്‌സിബിള് പമ്പ് സെറ്റ് സ്ഥാപിക്കാന് ടെന്‍ഡര് നടപടി പൂര്‍ത്തിയായി. ഓപറേഷന് ഡബിള് കോള് പദ്ധതി പ്രകാരം ഒരു കോടിയുടെ സബ്‌മേഴ്‌സിബിള് പമ്പ് സെറ്റ്, ട്രാക്ടര് അനുബന്ധ ഉപകരണങ്ങള് സ്ഥാപിക്കുന്നു.\nകുട്ടാടന് പാടം പുനരുദ്ധാരണത്തിനായുളള 15 കോടിയുടെ പദ്ധതിയില് നാല് കോടിയുടെ പ്രവര്‍ത്തനം പൂര്‍ത്തീകരിച്ചു. ഏകദേശം 100 ഹെക്ടര് നിലത്ത് ഇക്കൊല്ലം കൃഷി ഇറക്കാമെന്ന് പ്രതീക്ഷിക്കുന്നു. നാല് കോടി രൂപയുടെ കൊരട്ടിച്ചാല് നവീകരണ പദ്ധതിയില് ഒന്നര കോടി രൂപയുടെ ഒന്നാംഘട്ടം പൂര്‍ത്തീകരിച്ചു. അതിരിപ്പിള്ളി ട്രൈബല് വാലി പദ്ധതിയില് ആകെ അനുവദിച്ച 10.01 കോടിയില് 7.91 കോടി ആര്.കെ.ഐ പദ്ധതി രപകാരം അനുവദിച്ചതായും മന്ത്രി അറിയിച്ചു. കളക്ടറേറ്റ് കോണ്‍ഫറന്‍സ് ഹാളില് നടന്ന വാര്‍ത്താ സമ്മേളനത്തില് തദ്ദേശ സ്വയംഭരണ വകുപ്പ് മന്ത്രി എ. സി. മൊയ്തീന്, കോര്‍റേഷന് മേയര് അജിത ജയരാജന്, ജില്ലാ പഞ്ചായത്ത് പ്രസിഡന്റ് മേരി തോമസ്, ജില്ലാ കളക്ടര് എസ്. ഷാനവാസ് എന്നിവരും സംബന്ധിച്ചു.


WTC Finals | മത്സരത്തിന് ഉപയോഗിക്കുന്ന പന്തിന് അനുസരിച്ച് വേണം ടീമെന്ന് അജിത് അഗാർക്കർ; എന്താണ് ഡ്യൂക് ബോൾ? | Ajit Agarker suggests the pace unit for India ahead of Test-Championship final– News18 Malayalam\nAJIT AGARKER SUGGESTS THE PACE UNIT FOR INDIA AHEAD OF TEST CHAMPIONSHIP FINAL SAR\nWTC Finals | മത്സരത്തിന് ഉപയോഗിക്കുന്ന പന്തിന് അനുസരിച്ച് വേണം ടീമെന്ന് അജിത് അഗാർക്കർ; എന്താണ് ഡ്യൂക് ബോൾ?\nഇംഗ്ലണ്ടിൽ ഫൈനൽ കളിക്കാൻ ഒരുങ്ങുന്ന ഇന്ത്യൻ ടീമിന്റെ അന്തിമ ഇലവൻ എങ്ങനെ ആകണമെന്ന് നിർദേശിച്ചിരിക്കുകയാണ് മുൻ ഇന്ത്യൻ താരവും കമന്റെറ്ററുമായ അജിത് അഗാർക്കർ.\nജൂൺ 18ന് ന്യൂസിലൻഡിനെതിരെ നടക്കാനിരിക്കുന്ന പ്രഥമ ലോക ടെസ്റ്റ് ചാമ്പ്യൻഷിപ്പിന്റെ ഫൈനൽ വളരെയധികം പ്രാധാന്യത്തോടെയാണ് ഇന്ത്യൻ ടീമും ആരാധകരും നോക്കിക്കാണുന്നത്. ലോകകപ്പിന്റെ പ്രാധാന്യമാണ് ഇന്ത്യക്കാർ ടെസ്റ്റ് ചാമ്പ്യൻഷിപ്പിന് നൽകുന്നത്. നീണ്ട എട്ട് വർഷക്കാലമായി ഇന്ത്യക്കാർക്ക് സ്വപനമായി തീർന്നിരിക്കുന്ന ഒരു ഐ സി സി ട്രോഫി ഈ ഫൈനലിലൂടെ ഇന്ത്യയിൽ എത്തിക്കാനാണ് കോഹ്ലിപ്പട ശ്രമിക്കുക. വിദേശത്തും സ്വദേശത്തുമായി മൂന്നു ഫോർമാറ്റിലും പരമ്പരകൾ നേടുമ്പോഴും എം എസ് ധോണിയിൽ നിന്ന് നായകത്വം ഏറ്റു വാങ്ങിയതിൽ പിന്നെ കോഹ്ലിക്ക് ഐ സി സിയുടെ പ്രധാന ടൂർണമെന്റുകൾ ഒന്നും നേടാൻ കഴിയാത്തതിന്റെ കുറവും ഇതിലൂടെ തീർക്കണം.\nഫൈനലിനു ശേഷം ഇംഗ്ലണ്ടിനെതിരെ അഞ്ച് മത്സരങ്ങൾ അടങ്ങിയ പരമ്പരയും ഇന്ത്യക്ക് കളിക്കേണ്ടതുണ്ട്. ഇതിനായി 25 അംഗ ഇന്ത്യൻ സ്‌ക്വാഡ് ലണ്ടനിൽ എത്തിയിട്ടുണ്ട്. ഇനിയുള്ള മൂന്ന് മാസക്കാലം ഇന്ത്യൻ ടീം ഇംഗ്ലണ്ടിലാണ്. മത്സരങ്ങൾക്കായി ഇംഗ്ലണ്ട് എങ്ങിനെയാണ് പിച്ചൊരുക്കുക എന്നത് ആരാധകർ കാത്തിരിക്കുകയാണ്. ഇംഗ്ലണ്ട് അവസാനമായി ഇന്ത്യയിൽ പര്യടനത്തിനെത്തിയപ്പോൾ ഇവിടുത്തെ പിച്ചുകളെക്കുറിച്ച് നല്ല രീതിയിൽ അപലപിച്ചിരുന്നു. സ്വതവേ വേഗമേറിയ പേസിനെ തുണക്കുന്ന പിച്ചുകളാണ് ഇംഗ്ലണ്ടിലേത്. ഇപ്പോൾ ഇംഗ്ലണ്ടിൽ ഫൈനൽ കളിക്കാൻ ഒരുങ്ങുന്ന ഇന്ത്യൻ ടീമിന്റെ അന്തിമ ഇലവൻ എങ്ങനെ ആകണമെന്ന് നിർദേശിച്ചിരിക്കുകയാണ് മുൻ ഇന്ത്യൻ താരവും കമന്റെറ്ററുമായ അജിത് അഗാർക്കർ.\n'ഫൈനലില് നമ്മള് കളിക്കുക ഡ്യൂക് ബോളിലാണ്. അതിനാല് തന്നെ മൂന്ന് പേസ് ബൗളര്‍മാരേക്കാള് നാല് പേസ് ബൗളര്‍മാരും ഒരു സ്പിന്നറും കളിക്കാന് ഇറങ്ങുന്നതാകും നല്ലത്. അതാണ് ബുദ്ധി. ഇഷാന്ത് ശര്‍മ, മുഹമ്മദ് ഷമി, ജസ്‌പ്രീത് ബുമ്ര എന്നിവര് ഉറപ്പായും ടീമില് ഇടം നേടും. നാലാം പേസറെ പരീക്ഷിക്കണോ എന്നതാകും എല്ലാവരുടെയും ചര്‍ച്ച. ഡ്യൂക്ക് പന്തിലാണ് ഇംഗ്ലണ്ടില് ഒട്ടേറെ മത്സരങ്ങള് കളിക്കുന്നത്. നാലാമത് പ്ലെയിങ് ഇലവനില് ഒരു പേസ് ബൗളര് ഇടം കണ്ടെത്തിയാല് അത് ഉറപ്പായും മുഹമ്മദ് സിറാജ് ആയിരിക്കും'- അഗാർക്കർ പറഞ്ഞു.\nഎന്താണ് ഡ്യൂക് ബോൾ?\nകൈകള് കൊണ്ടു തുന്നിച്ചേര്‍ത്ത പന്താണ് ഡ്യൂക്‌സ് ബോള്. എസ് ജി, കുക്കബുറ ബോളുകളെ അപേക്ഷിച്ച് കൂടുതല് സീം ലഭിക്കുന്നതും ഈ ബോളിനാണ്. മല്‍സരങ്ങളില് ദീര്‍ഘനേരം ബൗളര്‍മാരെ സഹായിക്കാൻ ഇത്തരം ബോളുകൾക്ക് കഴിയും. ഇന്ത്യയില് നിര്‍മിക്കുന്ന എസ് ജി ബോളും കൈകള് കൊണ്ട് തുന്നിച്ചേര്‍ത്ത ബോളാണ്. 1990കള് മുതല് ഇന്ത്യയില് എസ് ജിയാണ് ടെസ്റ്റ് മല്‍സരങ്ങളില് ഉപയോഗിക്കുന്നത്. എന്നാൽ ഇപ്പോൾ ഇന്ത്യയിൽ ഉപയോഗിക്കുന്ന എസ് ജി ബോളുകൾക്ക് ഗുണനിലവാരം കുറവാണെന്ന് ഈയിടെ ഇന്ത്യൻ നായകൻ വിരാട് കോഹ്ലി പരാതിപ്പെട്ടിരുന്നു.\nNews summary: Ajit Agarker suggests the pace unit for India ahead of Test-Championship final.


Recover Rs 97 crore from AAP for advertisements: Delhi LG Anil Baijal-എഎപി പരസ്യങ്ങൾക്ക് ചെലവഴിച്ച 97 കോടി രൂപ തിരികെ വാങ്ങണമെന്ന് ഡൽഹി ലഫ്റ്റനന്റ് ഗവർണർ\nഎഎപി പരസ്യങ്ങൾക്ക് ചെലവഴിച്ച 97 കോടി രൂപ തിരികെ വാങ്ങണമെന്ന് ഡൽഹി ലഫ്റ്റനന്റ് ഗവർണർ\nപരസ്യ പ്രചാരണത്തിനായി എഎപി ചെലവഴിച്ച 97 കോടി രൂപ തിരികെ വാങ്ങണമെന്നാണ് ഗവർണർ അനിൽ ബെയ്‌ജാൽ ചീഫ് സെക്രട്ടറിക്ക് നൽകിയിരിക്കുന്ന നിർദേശം\nUpdated: March 30, 2017 1:43:25 pm\nന്യൂഡൽഹി: മുഖ്യമന്ത്രി അരവിന്ദ് കേജ്‌രിവാളും ലഫ്റ്റനന്റ് ഗവർണറും തമ്മിലുളള വാക്ക് പോരുകൾ അവസാനിക്കുന്നില്ല. മുൻ ലഫ്റ്റനന്റ് ഗവർണർ നജീബ് ജങും കേജ്‌രിവാളും തമ്മിലുളള പോര് വാർത്തകളിൽ നിറഞ്ഞുനിന്നിരുന്നതാണ്. ഇപ്പോഴിതാ പുതിയ ഗവർണർ അനിൽ ബെയ്ജാലും കേജ്‌രിവാളുമായി പോരിലേക്ക് നീങ്ങുകയാണ്. പരസ്യ പ്രചരണത്തിനായി ആം ആദ്മി പാർട്ടി ചെലവഴിച്ച തുക തിരികെ വാങ്ങണമെന്ന ലഫ്റ്റനന്ര് ഗവർണറുടെ നിർദേശമാണ് വീണ്ടും ഡൽഹി സർക്കാരും ഗവർണറും തമ്മിലുളള ഏറ്റുമുട്ടലിന് കളമൊരുക്കിയിരിക്കുന്നത്.\nപരസ്യ പ്രചാരണത്തിനായി എഎപി ചെലവഴിച്ച 97 കോടി രൂപ തിരികെ വാങ്ങണമെന്നാണ് ഗവർണർ അനിൽ ബെയ്‌ജാൽ ചീഫ് സെക്രട്ടറിക്ക് നൽകിയിരിക്കുന്ന നിർദേശം. 30 ദിവസത്തിനുളളിൽ പണം വാങ്ങണമെന്നാണ് നിർദേശിച്ചിരിക്കുന്നത്. സുപ്രീംകോടതിയുടെ മാർഗ നിർദേശങ്ങൾ ലംഘിച്ച് പരസ്യങ്ങൾക്കായി എഎപി അനധികൃതമായി പണം ചെലവാക്കിയതിനെക്കുറിച്ച് അന്വേഷിക്കാൻ മൂന്നുപേരടങ്ങിയ സമിതിയെ കേന്ദ്ര സർക്കാർ നിയോഗിച്ചിരുന്നു. കമ്മിറ്റി വിശദമായ റിപ്പോർട്ട് കഴിഞ്ഞ സെപ്റ്റംബറിൽ ചീഫ് സെക്രട്ടറിക്കു കൈമാറി. പ്രത്യേക വിഭാഗത്തിലുളള പരസ്യങ്ങൾക്കായാണ് പണം ചെലവാക്കിയിരിക്കുന്നതെന്നും പാർട്ടിയിൽനിന്നും ഈ പണം തിരികെ വാങ്ങണമെന്നും കമ്മിറ്റി റിപ്പോർട്ടിൽ നിർദേശിച്ചിരുന്നു. ഇതിനു പിന്നാലെയാണ് ഗവർണറുടെ നിർദേശം.\nപണം എത്രയും പെട്ടെന്ന് തിരികെ അടയ്ക്കണമെന്നാവശ്യപ്പെട്ട് എഎപിക്ക് നോട്ടീസ് അയച്ചതായി ഉന്നത ഉദ്യോഗസ്ഥൻ പറഞ്ഞു. എന്നാൽ ഇത്തരത്തിലുളള ഒരു നോട്ടിസും മുഖ്യമന്ത്രിയുടെ ഓഫിസിൽനിന്നോ ഉപ മുഖ്യമന്ത്രിയുടെ ഓഫിസിൽനിന്നോ ലഭിച്ചിട്ടില്ലെന്ന് എഎപി വക്താവ് ദിലീപ് പാണ്ഡേ പറഞ്ഞു. നോട്ടിസ് ലഭിക്കാതെ ഈ വിഷയത്തിൽ മറുപടി പറയേണ്ട ആവശ്യമില്ലെന്നും അദ്ദേഹം പറഞ്ഞു.\nഈ വാർത്ത പുറത്തുവന്നതിനുപിന്നലെ എഎപിയെ കടന്നാക്രമിച്ച് ബിജെപി രംഗത്തെത്തി. രാഷ്ട്രീയത്തെ ശുദ്ധീകരിക്കുമെന്നും ധർമ്മിഷ്ടനാണെന്നും അവകാശപ്പെട്ട് അധികാരത്തിലെത്തിയ ഒരാൾ പൊതുജനങ്ങളുടെ പണത്തെ ഇത്തരത്തിൽ ദുർവിനിയോഗം ചെയ്യുന്നത് ദുഃഖകരമായ കാര്യമാണെന്ന് ഡൽഹിയിലെ ബിജെപി പ്രസിഡന്റ് മനോജ് തിവാരി പറഞ്ഞു. കേജ്‌രിവാൾ അല്ലാതെ മറ്റാരെങ്കിലും ആയിരുന്നെങ്കിൽ ഇതിനകം മുഖ്യമന്ത്രി സ്ഥാനം രാജിവയ്ക്കുമായിരുന്നെന്നും അദ്ദേഹം അഭിപ്രായപ്പെട്ടു. പരസ്യങ്ങൾക്കായി എഎപി 29 കോടി രൂപ ചെലവിട്ടതായുളള സിഎജി റിപ്പോർട്ട് ഈ മാസമാദ്യം പുറത്തുവന്നിരുന്നു.\nWeb Title: Recover rs 97 crore from aap for advertisements anil baijal\nമാവോയിസ്റ്റ് കവി ഗദ്ദര് ആത്മീയ രാഷ്ട്രീയത്തിലേക്ക്\nവയനാട്ടിൽ യുവാവ് വെടിയേറ്റു മരിച്ചു; ബന്ധുവിന് ഗുരുതര പരുക്ക്\nഅമേരിക്കയിൽ മലയാളി പെൺകുട്ടി വെടിയേറ്റു മരിച്ചു


താൽ അഫാർ പിടിക്കാൻ ഇറാക്കി സൈന്യം പോരാട്ടം തുടങ്ങി |\nSaturday, August 19, 2017 7:16 PM IST\nബാഗ്ദാദ്: അവസാന താവളത്തിൽനിന്നും ഐഎസിനെ പുറത്താക്കാൻ ഇറാക്കി സൈന്യം നടപടി ആരംഭിച്ചു. താൽ അഫാർ തിരിച്ചുപിടിക്കുന്നതിനാണ് ഇറാക്ക് സേന ശ്രമം ആരംഭിച്ചത്. രാജ്യത്ത് ഐഎസിന്‍റെ സാന്നിദ്ധ്യമുള്ള അവസാന നഗരമാണ് താൽ അഫാർ. ഭീകരരോട് കീഴടങ്ങുക എല്ലെങ്കിൽ മരിക്കാൻ തയാറെടുക്കാൻ ഇറാക്ക് പ്രധാനമന്ത്രി ഹൈദർ അൽ-അബാദി ആഹ്വാനം ചെയ്തു.\nമൊസൂൾ നഗരം പിടിച്ചെടുത്തതിന്‍റെ ആത്മവിശ്വാസത്തിലാണ് സൈന്യം താൽ അഫാർ തിരിച്ചുപിടിക്കാൻ പോരാട്ടം ആരംഭിച്ചിരിക്കുന്നത്. 2014 ൽ ആണ് ഷിയ ഭൂരിപക്ഷ പ്രദേശമായ താൽ അഫാർ ഐഎസിന്‍റെ നിയന്ത്രണത്തിലാകുന്നത്. സിറിയൻ അതിർത്തിയോട് ചേർന്നുള്ള പ്രദേശമാണിത്. അതിനാൽ തന്നെ ഭീകരർക്ക് സിറിയയിൽനിന്നും വേഗത്തിൽ സഹായം ലഭിക്കുന്നുണ്ട്.\nഇറാക്കി സൈന്യം ഏതാനും ദിവസങ്ങളായി താൽ അഫാറിലെ ഭീകരരുടെ ഒളിത്താവളങ്ങളിൽ വ്യോമാക്രമണം നടത്തിവരികയാണ്. നേരത്തെ സൈന്യം യുദ്ധം ആരംഭിക്കുന്നതായി അറിയിച്ച് പ്രദേശത്ത് വ്യോമമാർഗം ലഘുലേഖ വിതരണം ചെയ്തിരുന്നു. യുദ്ധം ആസന്നമാണ്, വിജയം അടുത്തെന്നും ലഘുലേഖയിൽ പറയുന്നു.\nഞായറാഴ്ച ദേശീയ ചാനലിൽ ജനങ്ങളെ സംബോധന ചെയ്ത പ്രധാനമന്ത്രി അബാദി താൽ അഫാർ പോരാട്ടത്തിന് തുടക്കമിടാൻ സൈന്യത്തോട് ആഹ്വാനം ചെയ്തു. സൈനിക യൂണിഫോമിലാണ് പ്രധാനമന്ത്രി പ്രത്യക്ഷപ്പെട്ടത്. കീഴടങ്ങുക എല്ലെങ്കിൽ മരിക്കുക, ഇതല്ലാതെ മറ്റു മാർഗം ഭീകരരുടെ മുന്നിലില്ലെന്ന് അദ്ദേഹം പറഞ്ഞു. മുഴുവൻ ലോകവും നിങ്ങൾക്കൊപ്പമാണ്. അതിനാൽ മുന്നേറുകയെന്ന് സൈന്യത്തോട് അദ്ദേഹം പറഞ്ഞു.\nപാലക്കാട്: ഒറ്റപ്പാലത്ത് വൻ കഞ്ചാവ് വേട്ട. പതിമൂന്നര കിലോ കഞ്ചാവുമായി മൂന്ന് പേരെ പോലീസ് അറസ്റ്റ് ചെയ്തു. ഇതിൽ ഒരാൾ തമിഴ്നാട് സ്...


ആർ എസ് എസിനെ നിരോധിക്കണമെന്ന് അംബേദ്കറുടെ കൊച്ചു മകന് രാജരത്‌ന അംബേദ്കര്. – Pravasi Corner\nന്യൂഡല്‍ഹി: സന്നദ്ധ സംഘടന എന്ന് ഭാവിക്കുന്ന ആര്.എസ്.എസ് ഭീകരസംഘടനയാണ് എന്നും അതിനെ നിരോധിക്കണമെന്നും ഡോ. ബി.ആര് അംബേദ്കറുടെ കൊച്ചുമകന് രാജരത്‌ന അംബേദ്കര്.\nവന്‍തോതില് ആയുധം കൈവശമുള്ള ലോകത്തുള്ള എല്ലാ സംഘടനകളെയും ഭീകരപട്ടികയില് ഉള്‍പ്പെടുത്തിയിട്ടുണ്ട്. ആര്.എസ്.എസും അതു പോലുള്ള സംഘടനയാണെന്നും രാജരത്‌ന അംബേദ്കര് ചൂണ്ടിക്കാട്ടി.\nആര്.എസ്.എസിനെ എവിടെ നിന്നാണ് ആയുധങ്ങളും വെടിമരുന്നും കിട്ടുന്നതെന്ന് അദ്ദേഹം ചോദിച്ചു. പ്രധാനമന്ത്രിക്ക് അടുത്തിരുന്ന ഒരു സന്യാസിനി പറഞ്ഞത് സൈന്യത്തിന് വെടിമരുന്ന് തീര്‍ന്നു പോയപ്പോള് അതു നല്‍കിയത് ആര്.എസ്.എസ് ആണ് പറഞ്ഞത്. ആര്.എസ്.എസിനെ എവിടെ നിന്നാണ് ആയുധങ്ങളും വെടിമരുന്നും കിട്ടിയത്? എവിടെ നിന്നാണ് ആർ.എസ് എസിന് തോക്കുകള് കിട്ടിയത്? – അദ്ദേഹം ചോദിച്ചു.\nനേരത്തെ, മതനിരപേക്ഷ സ്വഭാവമുള്ള ഇന്ത്യയുടെ ഭരണഘടന മാറ്റിമറിക്കാന് ആര്‍ക്കുമാകില്ലെന്ന് അദ്ദേഹം നേരത്തെ വ്യക്തമാക്കിയിരുന്നു. കേന്ദ്രസര്‍ക്കാറിന്റെ പൗരത്വ നിയമങ്ങളെ ശ്ക്തമായി എതിര്‍ക്കുന്നയാളാണ് രാജരത്‌ന അംബേദ്കര്.


ഓണക്കാഴ്ചകളുമായി വണ്ടര്‍ലായുടെ 'മാവേലി ലാന്റ്' :: Janmabhumi Daily\nThursday 15 September 2016 10:46 pm IST\nകൊച്ചി: അമ്യൂസ്‌മെന്റ് പാര്‍ക്കായ വണ്ടര്‍ലാ കൊച്ചിയില് 21 വരെ ഓണാഘോഷത്തോടനുബന്ധിച്ച് വിവിധ പരിപാടികള് ഒരുക്കി. 56 റൈഡുകള്‍ക്കൊപ്പം വണ്ടര്‍ലാ സന്ദര്‍ശകര്‍ക്കായി വ്യത്യസ്തമായ 'മാവേലി ലാന്റ്' ഒരുക്കി. കലാസംഗീത മേള, ഓണസദ്യ, ഒാണമത്‌സരങ്ങള്, ഘോഷയാത്ര, ശിങ്കാരിമേളം എന്നിയാണ് ഒരുക്കിയിരിക്കുന്നത്. സന്ദര്‍ശകര്‍ക്കൊപ്പം മാവേലിമന്നന്റെ സാന്നിധ്യവും ഉണ്ടായിരിക്കും. കുസൃതിചോദ്യങ്ങളും കടങ്കഥകളുമായെത്തുന്ന മൊബൈല് ജോക്കികളുടെ ചോദ്യത്തിന് ശരിയുത്തരം നല്‍കുന്നവര്‍ക്ക് സമ്മാനങ്ങളുമുണ്ട്. വിവരങ്ങള്‍ക്ക് 0484-2684009.


ക്രോം ഉപയോഗിക്കുന്നവരാണോ നിങ്ങള് ഇത് നിങ്ങള്‍ക്കുള്ളതാണ് | Wayanad Vision\nBy NEWS DESK\t On Jan 9, 2022\nനിങ്ങള് ക്രോം ബ്രൗസര് ഉപയോഗിക്കുകയാണെങ്കില്, ഇത് നിങ്ങള്‍ക്കുള്ളതാണ്. ഐടി മന്ത്രാലയത്തിന്റെ ഭാഗമായ ഇന്ത്യന് കമ്പ്യൂട്ടര് എമര്‍ജന്‍സി റെസ്‌പോണ്‍സ് ടീം വഴി ഗൂഗിള് ക്രോം ഉപയോക്താക്കള്‍ക്ക് ഇന്ത്യന് ഗവണ്‍മെന്റ് മുന്നറിയിപ്പ് നല്‍കി.97.0.4692.71 പതിപ്പിനേക്കാള് ക്രോമിന്റെ മുന് പതിപ്പ് പ്രവര്‍ത്തിപ്പിക്കുന്ന ഉപയോക്താക്കള്‍ക്ക് മാത്രമാണ് മുന്നറിയിപ്പ്.ടാര്‍ഗെറ്റുചെയ്ത സിസ്റ്റത്തില് അനിയന്ത്രിതമായ കോഡ് എക്‌സിക്യൂട്ട് ചെയ്യാന് മാല്‍വെയറുകളെ ഇത് അനുവദിക്കുമത്രേ.ഇതിനു പുറമേ നിരവധി ബഗുകളാണ് പുതിയ വേര്‍ഷനില് റിപ്പോര്‍ട്ട് ചെയ്യപ്പെട്ടിരിക്കുന്നത്. സംഗതി ശ്രദ്ധയില്‍പ്പെട്ടയുടനെ ഗൂഗിള് ഏറ്റവും പുതിയ വേര്‍ഷന് അവതരിപ്പിച്ചിട്ടുണ്ട്. ഇതാണ്, 97.0.4692.71. ഉടന് തന്നെ നിങ്ങളുടെ വേര്‍ഷന് കണ്ടെത്തി, അപ്ഡേറ്റ് ചെയ്യുക.\nസ്റ്റോറേജ്, സ്‌ക്രീന് ക്യാപ്ചര്, സൈന്-ഇന്, സ്വിഫ്റ്റ് ഷേഡര്, പിഡിഎഫ്, ഓട്ടോഫില്, ഫയല് മാനേജര് എപിഐകള് എന്നിവ സൗജന്യമായി ഉപയോഗിക്കുന്നതിന്റെ ഫലമായി ഗൂഗിള് ക്രോമില് വലിയ സുരക്ഷ പ്രശ്നങ്ങള് ഉണ്ടെന്ന് സിഇആര്‍ടി-ഇന് അഡൈ്വസറി കണ്ടെത്തി.ഡേവ് ടൂള്‍സ്, നാവിഗേഷന്, ഓട്ടോഫില്, ബ്ലിങ്ക്, വെബ്ഷെയര്, പാസ് വേഡ്, കമ്പോസിങ് എന്നിവയെല്ലാം ആര്‍ക്കും കടന്നു കയറാവുന്ന വിധത്തിലാണ് പുതിയ പതിപ്പില് എത്തിയത്. കൂടാതെ, മീഡിയ സ്ട്രീംസ് എപിഐ, ബുക്ക്മാര്‍ക്കുകള്, ആംഗിള് എന്നിവയിലെ ഹീപ്പ് ബഫറിന്റെ ഓവര്‍ഫ്ലോ; ഓട്ടോഫില്, ബ്രൗസര് യുഐയില് തെറ്റായ സുരക്ഷാ യുഐ; വി8-ല് കണ്‍ഫ്യൂഷന് ടൈപ്പ് ചെയ്യുക; വെബ് സീരിയലില് പരിധിക്കപ്പുറമുള്ള മെമ്മറി ആക്സസ്; ‘ഫയല് എപിഐ-യിലെ അണ്‍ഇനീഷ്യലൈസ്ഡ് ഉപയോഗവും സര്‍വീസ് വര്‍ക്കേഴ്‌സിലെ പോളിസി ബൈപാസും’ പ്രശ്നം സൃഷ്ടിക്കുമത്രേ.\nഅത് നിങ്ങളെ എങ്ങനെ ബാധിക്കും?\nഈ കേടുപാടുകള് ഏതൊരു സൈബര് ആക്രമണകാരിക്കും മുതലെടുക്കാന് കഴിയും. കൂടാതെ നിങ്ങളെ അറിയിക്കാതെ തന്നെ ക്രോം ഉപയോക്താക്കളെ ഒരു മാല്‍വെയര് വെബ് പേജില് എത്തിക്കാന് ഇതിനു കഴിയും. ഈ പിഴവുകള് ചൂഷണം ചെയ്യുന്നതില് ആക്രമണകാരി വിജയിക്കുകയാണെങ്കില്, നിങ്ങളുടെ ഉപകരണത്തില് ‘അനിയന്ത്രിതമായ കോഡ്’ പ്രവര്‍ത്തിപ്പിക്കാനും നിങ്ങളുടെ സ്വകാര്യ വിവരങ്ങള് മോഷ്ടിക്കാനും അവര്‍ക്ക് കഴിയും.\nഉപയോക്താക്കള് എന്താണ് ചെയ്യേണ്ടത്?\nഇതിന് ഇരയാകാതിരിക്കാന്, ഈ ആഴ്ച ആദ്യം ഗൂഗിള് പുറത്തിറക്കിയ ഏറ്റവും പുതിയ പതിപ്പായ 97.0.4692.1-ലേക്ക് ബ്രൗസറുകള് അപ്‌ഡേറ്റ് ചെയ്യണമെന്ന് ക്രോം ഉപയോക്താക്കളെ ഉപദേശിച്ചു. ഈ പതിപ്പ് പ്രശ്‌നങ്ങള് പരിഹരിക്കുമെന്നും ബ്രൗസര് കേടുപാടുകള് മെച്ചപ്പെടുത്തുമെന്നും പറയപ്പെടുന്നു. ക്രോം ഓപ്പണ് ചെയ്ത് സെറ്റിങ്സ് എടുത്ത് എബൗട്ട് ക്രോമില് വേര്‍ഷന് കാണാം. ഈ പേജിലേക്ക് വരുമ്പോള് തന്നെ ഏറ്റവും പുതിയ വേര്‍ഷനിലേക്ക് ഇന്റര്‍നെറ്റ് കണക്ഷന് ഉണ്ടെങ്കില് ഓട്ടോമാറ്റിക്കായി അപ്ഡേറ്റാവും.\nNEWS DESK 14140 posts0comments\nവയനാട് പുഷ്പോത്സവം ജനുവരി 15 മുതല്\nപനമരത്ത് സീബ്രാ ലൈനുകള് മാഞ്ഞു; യാത്രക്കാര് ദുരിതത്തില്\n30 ന് ഓട്ടോ, ടാക്സി പണിമുടക്ക്\nഇന്ന് സമ്പൂര്‍ണ ലോക്ഡൗണ്\nകണ്ടൈന്‍മെന്റ് സോണ് ഒഴിവാക്കി.\nമന്ത്രി ഇ. ചന്ദ്രശേഖരനു നേരെ ബി.ജെ.പി പ്രവര്‍ത്തകര്…\nഅനുമോദനവും സ്വീകരണവും നല്‍കി\nപച്ചിലക്കാട് ഹൈമാസ് ലൈറ്റുകള് കണ്ണടച്ചു ചുവട്ടില് തിരി…


അമര്‍ത്യാസെന്; ചോരയും നീരുമുള്ള ഒരു വീട് | True Copy Webzine - Home in the World - A Memoir - NE Sudheer about Amartya Sen\nഅമര്‍ത്യാസെന്; ചോരയും നീരുമുള്ള ഒരു വീട്\nബെന്‍വെനുതോ സെല്ലിനിയുടേയും ബര്‍ട്രാന്‍ഡ് റസ്സലിന്റെയും ഇല്യാസ് കാനേറ്റിയുടേയും ഗാന്ധിയുടെയും നെഹ്‌റുവിന്റെയും ഒക്കെ ക്ലാസിക് ആത്മകഥകളോടൊപ്പം ഞാനീ പുസ്തകത്തെ ചേര്‍ത്തു വെക്കുന്നു- Home in the World - A Memoir എന്ന പുസ്തകം മുന്‍നിര്‍ത്തി അമര്‍ത്യാസെന്നിന്റെ അസാധാരണ ജീവിതകാലങ്ങളിലൂടെ ഒരു സഞ്ചാരം\nഅമര്‍ത്യാസെന് / Photo: Wikimedia Commons\nഈ മൂന്നു പ്രധാനചോദ്യങ്ങള്‍ക്കും കൃത്യമായ ഉത്തരം നല്‍കിയത് മികച്ച ആത്മകഥകള് തന്നെയാണ്. പുതിയ കാലത്ത് ഈ ചോദ്യങ്ങളെ നേരിടാതെ ആരൊക്കയോ ആത്മകഥകള് എഴുതിക്കൂട്ടുകയും അവ ആ സാഹിത്യവിഭാഗത്തിന്റെ ഉത്തരവാദിത്വത്തെ കളങ്കപ്പെടുത്തുകയും ചെയ്തു. അങ്ങനെ ആത്മകഥകളുടെ സ്വഭാവം മാറിപ്പോയ ഒരു കാലമാണിത്. വളരെ മുമ്പ് Why I Think Autobiographies Are Important (Katie Sewell) എന്നൊരു ലേഖനം വായിച്ചിരുന്നു. ജീവിതത്തിലെ അനുഭവങ്ങള് വ്യക്തി എന്ന നിലയില് ഒരാളെ രൂപപ്പെടുത്തുന്നതെങ്ങനെ എന്ന് വിശദീകരിക്കുകയാണ് ആത്മകഥകളുടെ ഉദ്ദേശ്യം എന്നാണതില് പറയുന്നത്.\nവളരെ ലളിതവും വിനീതവുമായ തുടക്കങ്ങളിലൂടെ നടന്നുനീങ്ങിയ ഒരിന്ത്യക്കാരന് ലോകത്തിന്റെ നെറുകെയിലെത്തിയതിന്റെ അനുഭവസാക്ഷ്യം കൂടിയാണീ പുസ്തകം.\nഒരു വ്യക്തിയുടെ ജീവിതത്തെയും അയാള് ജീവിച്ച കാലത്തേയും വായനക്കാര്‍ക്കു മുന്നില് തുറന്നുകാട്ടുന്നവയാണ് നല്ല ആത്മകഥകള്. ജീവിതത്തിനകത്തേക്കും പുറത്തേക്കുമുള്ള നോട്ടങ്ങള് ആത്മകഥയെ അര്‍ത്ഥവത്താക്കുന്നു. ഇതൊക്കെ ഓര്‍മിപ്പിക്കുന്ന ഒരസാധാരണ ആത്മകഥയെപ്പറ്റിയാണ് ഞാനിവിടെ എഴുതാന് പോകുന്നത്.\n1998-ല് നോബല് സമ്മാനം നേടിയതിനെത്തുടര്‍ന്ന് അമര്‍ത്യാസെന് ബംഗ്ലാദേശിലെ ധാക്ക സന്ദര്‍ശിച്ചു. അദ്ദേഹം ബാല്യകാലം കഴിച്ചുകൂട്ടിയ സ്ഥലമാണ് ധാക്ക. ആദ്യകാല വിദ്യാഭ്യാസം നേടിയ ധാക്കയിലെ സെന്റ് ഗ്രിഗോറിയസ് സ്‌കൂളില് അദ്ദേഹത്തിനൊരു സ്വീകരണമൊരുക്കിയിരുന്നു. അദ്ദേഹം വരുന്നു എന്നറിഞ്ഞപ്പോള് സ്‌കൂള് ഹെഡ്മാസ്റ്റര് സ്‌കൂളിലെ ആദ്യകാല റെക്കോഡുകള് തെരഞ്ഞുപിടിച്ച് സെന്നിന്റെ പഴ


മഹാരാഷ്ട്രയില് 18,317 പേര്‍ക്കുകൂടി കോവിഡ്; തമിഴ്‌നാട്ടില് രോഗികള് ആറ് ലക്ഷത്തിലേക്ക് | covid 19\nSep 30, 2020, 09:26 PM IST\nപ്രതീകാത്മക ചിത്രം| Photo: PTI.\nമുംബൈ: മഹാരാഷ്ട്രയിൽ 18,317 പേർക്കുകൂടി കോവിഡ് സ്ഥിരീകരിച്ചു. ഇതോടെ ആകെ രോഗബാധിതരുടെ എണ്ണം 13,84,446 ആയി വർധിച്ചു. ബുധനാഴ്ച 481 മരണം റിപ്പോർട്ട് ചെയ്തതോടെ ആകെ മരണസംഖ്യ 36,662 ആയതായും മഹാരാഷ്ട്ര ആരോഗ്യവകുപ്പ് അറിയിച്ചു.\nബുധനാഴ്ച 19,163 പേർ രോഗമുക്തി നേടി. ഇതുവരെ 10,88,322 പേരാണ് പൂർണമായും കോവിഡ് മുക്തരായത്. 78.61 ശതമാനമാണ് സംസ്ഥാനത്തെ രോഗമുക്തി നിരക്ക്. നിലവിൽ 2,59,033 രോഗികൾ സംസ്ഥാനത്തിന്റെ വിവിധ ഭാഗങ്ങളിൽ ചികിത്സയിൽ തുടരുകയാണ്.\nആന്ധ്രാപ്രദേശിൽ കഴിഞ്ഞ 24 മണിക്കൂറിനുള്ളിൽ 6,133 പേർക്ക് കോവിഡ് സ്ഥിരീകരിച്ചു. ആകെ രോഗികൾ 6,93,484 ആയി വർധിച്ചു. പുതുതായി 48 മരണം കൂടി റിപ്പോർട്ട് ചെയ്തു. ഇതുവരെ 5,828 പേർ കോവിഡ് ബാധിച്ച് മരിച്ചു. 24 മണിക്കൂറിനിടെ 7,075 പേർ രോഗമുക്തരായി. ഇതുവരെ 6,29,211 പേരാണ് സംസ്ഥാനത്തുടനീളം രോഗമുക്തി നേടിയത്. നിലവിൽ 58,445 പേരാണ് ആന്ധ്രയിൽ ചികിത്സയിൽ തുടരുന്നത്.\nതമിഴ്നാട്ടിൽ കോവിഡ് രോഗികളുടെ എണ്ണം ആറ് ലക്ഷത്തിലേക്ക് അടുക്കുന്നു. ബുധനാഴ്ച 5,659 പേർക്കുകൂടി കോവിഡ് സ്ഥിരീകരിച്ചു. ഇതോടെ ആകെ രോഗബാധിതർ 5,97,602 ആയി ഉയർന്നു. ആകെ മരണം 9,520 ആയി. ഇന്ന് മാത്രം 67 മരണം റിപ്പോർട്ട് ചെയ്തു.\n73,54,050 സാംപിളുകളാണ് ഇതുവരെ സംസ്ഥാനത്ത് പരിശോധിച്ചത്. ആകെ രോഗികളിൽ 5,41,819 പേർ ഇതുവരെ രോഗമുക്തരായി.\nഇന്ന് 5,610 പേർകൂടി രോഗമുക്തരായി ആശുപത്രിവിട്ടു. 46,263 പേർ നിലവിൽ ചികിത്സയിൽ തുടരുന്നുണ്ടെന്നും തമിഴ്നാട് ആരോഗ്യവകുപ്പ് അറിയിച്ചു.\nഡൽഹിയിൽ 3,390 പേർക്ക് ബുധനാഴ്ച രോഗം സ്ഥിരീകരിച്ചു. 3,965 പേർ രോഗമുക്തരായി. 41 മരണവും റിപ്പോർട്ട് ചെയ്തു. ഇതുവരെ 5,361 പേരുടെ ജീവനാണ് രാജ്യതലസ്ഥാനത്ത് കോവിഡ് കവർന്നത്. കോവിഡ് മരണനിരക്ക് 1.92 ശതമാനമായി. 2,79,715 പേർക്കാണ് സംസ്ഥാനത്ത് ഇതുവരെ രോഗം പിടിപെട്ടത്. ഇതിൽ 2,47,446 പേർ രോഗമുക്തരായി. 26,908 പേരാണ് നിലവിൽ ചികിത്സയിൽ തുടരുന്നത്.\ncontent highlights; covid 19, covid roundup, covid cases, covid deaths


വെറും വയറ്റിൽ ചൂടുവെള്ളം കുടിച്ചാൽ ഈ രോഗങ്ങളെ അകറ്റാം...\nThiruvananthapuram, First Published 25, Jun 2019, 4:06 PM IST\nദിവസവും 12 ഗ്ലാസ് വെള്ളമെങ്കിലും കുടിക്കണമെന്നാണ് വിദഗ്ധർ പറയുന്നത്. പ്രതിരോധിശേഷി കൂട്ടാൻ വളരെ നല്ലതാണ് ചൂടുവെള്ളമെന്നാണ് മിക്ക പഠനങ്ങളും പറയുന്നത്.\nശരീരത്തിൽ വെള്ളം കുറയുന്നത് നിരവധി ആരോഗ്യപ്രശ്നങ്ങളുണ്ടാക്കും. ദിവസവും 12 ഗ്ലാസ് വെള്ളമെങ്കിലും കുടിക്കണമെന്നാണ് വിദഗ്ധർ പറയുന്നത്.\nആഹാരത്തിലെ പോഷകങ്ങളെ ശരീരത്തിന്‍റെ വിവിധ ഭാഗങ്ങളില് എത്തിക്കുക, ശരീരത്തിന്‍റെ താപനില നിയന്ത്രിക്കുക, മാലിന്യങ്ങള് നീക്കുക, നാഡികളുടെ പ്രവര്‍ത്തനം, ശ്വസനം, വിസര്‍ജനം തുടങ്ങിയ നിരവധി ശാരീരികപ്രവര്‍ത്തനങ്ങള്‍ക്ക് വെള്ളം അനിവാര്യമായ പങ്ക് വഹിക്കുന്നുണ്ട്. ആരോഗ്യത്തിന് തണുത്ത വെള്ളത്തെക്കാൾ നല്ലതാണ് ചൂടുവെള്ളം ആണെന്ന് മെഡിക്കല് ഡെയിലിയും പറയുന്നു.\nപ്രതിരോധശേഷി കൂട്ടാൻ വളരെ നല്ലതാണ് ചൂടുവെള്ളമെന്നാണ് മിക്ക പഠനങ്ങളും പറയുന്നത്. ആഹാരശേഷം തണുത്ത വെള്ളം കുടിക്കുമ്പോള് കൊഴുപ്പടങ്ങിയ പദാര്‍ഥങ്ങള് കട്ടിയാകുന്നുവെന്ന് പഠനങ്ങള് തെളിയിക്കുന്നു. ഇത് ശരിയായ ദഹനപ്രക്രിയെ തടസപ്പെടുത്തും. എന്നാല് തണുത്ത വെള്ളത്തിന് പകരം ആഹാരത്തിന് ശേഷം ചെറുചൂടുവെള്ളം കുടിക്കുന്നത് ഇത്തരത്തിലുള്ള അപകടസ്ഥിതി ഒഴിവാക്കാന് സഹായിക്കും.\nശരീരത്തില് ജലാംശം കുറഞ്ഞാല് അതിന്‍റെ ഫലമായി മലബന്ധം ഉണ്ടാകാം. വെറും വയറ്റിൽ ഒരു ഗ്ലാസ് ചൂടുവെള്ളം കുടിക്കുന്നത് മലബന്ധം ഇല്ലാതാക്കും. രാവിലെ എഴുന്നേല്‍ക്കുമ്പോള് ചായയോ കാപ്പിയോ കുടിക്കുന്നതിന് പകരം തേന് അല്ലെങ്കില് നാരങ്ങാനീര് ചേര്‍ത്ത ചെറുചൂടുവെള്ളം കുടിക്കുക. ശരീരഭാരം കുറയ്ക്കാന് ഇതു സഹായിക്കും. ശരീരത്തില് അടിഞ്ഞുകൂടിയ കൊഴുപ്പ് അലിയിക്കാന് ചൂടുവെള്ളം കുടിക്കുന്നത് വളരെയധികം പ്രയോജനപ്പെടും.\nഭക്ഷണം കഴിക്കുന്നതിന് അരമണിക്കൂര് മുന്‍പ് രണ്ട് ഗ്ലാസ് ചൂടുവെള്ളം കുടിക്കുന്നത് അമിതമായി ഭക്ഷണം കഴിക്കുന്നത് ഒഴിവാക്കാനാകും. ഇത് ഭക്ഷണത്തിലൂടെ കൂടുതല് കലോറി ശരീരത്തിലെത്തുന്നത് നിയന്ത്രിക്കാനും അമിത ശരീരഭാരം ഒഴിവാക്കാനും സഹായിക്കും. ചൂടുവെള്ളം കുടിക്കുമ്പോള് അന്നനാളത്തിലും ശ്വാസകോശങ്ങളിലും രൂപപ്പെട്ടിരിക്കുന്ന കഫം ഇളകി പോകുകയും ഇത് സുഗമമായ ശ്വസനത്തിന് സഹായിക്കുകയും ചെയ്യും.\nഅടിവയറ്റിലെ പേശികള് വലിഞ്ഞു മുറുകുന്നതുപോലെയുള്ള വേദന ആര്‍ത്തവകാലത്ത് സാധാരണമാണ്. ചെറുചൂടുവെള്ളം കുടിക്കുന്നത് പേശികളുടെ അയവിനു സഹായിക്കുന്നു. അതിലൂടെ ആര്‍ത്തവകാലത്തെ വേദനയ്ക്ക് ആശ്വാസം ലഭിക്കും. കൂടാതെ ചര്‍മ്മ സൗന്ദര്യത്തിനും ആരോഗ്യത്തിനും ചൂടുവെള്ളം കുടിക്കുന്നത് ഗുണം ചെയ്യും. ശരീരത്തില് രക്തയോട്ടം കൂട്ടാനും ശരീരഭാരം കുറയ്ക്കാനും നല്ല ഉറക്കം ലഭിക്കാനും ഇത് നല്ലതാണ്.\nLast Updated 25, Jun 2019, 4:06 PM IST\nbenefits of drinking hot water in empty stomach\nവെറും വയറ്റിൽ ചൂടുവെള്ളം കുടിച്ചാൽ ഈ രോഗങ്ങളെ അകറ്റാം


തമിഴ്‌നാട്ടിലെ വനിതാ നേതാവിന് അശ്ലീലസന്ദേശം; പ്രതിയെ മലപ്പുറത്തുനിന്ന് പിടികൂടി | tamilnadu news| obscene messages\nJul 23, 2021, 10:54 AM IST\nചെന്നൈ: തമിഴര് മുന്നേറ്റ പടയുടെ വനിതാനേതാവിന് അശ്ലീല സന്ദേശങ്ങളയച്ചയാളെ ചെന്നൈ പോലീസ് മലപ്പുറത്തുനിന്ന് അറസ്റ്റ് ചെയ്തു. കഴിഞ്ഞ നിയമസഭാ തിരഞ്ഞെടുപ്പില് ചെന്നൈ പല്ലാവരം മണ്ഡലത്തില്‍നിന്ന് മത്സരിച്ച വീരലക്ഷ്മിയുടെ പരാതിയില് അരിയല്ലൂര് സ്വദേശി ആരോഗ്യസാമിയാണ് (35) പിടിയിലായത്. ഇയാളുടെ മൊബൈല് ഫോണ് പോലീസ് പിടിച്ചെടുത്തു.\n10 വര്‍ഷത്തിലേറെയായി ഇയാള് കേരളത്തില് പല ഭാഗങ്ങളില് തങ്ങി കിണര് കുഴിക്കുന്ന ജോലി ചെയ്തുവരുകയാണെന്ന് പോലീസ് പറഞ്ഞു. ഫെയ്സ്ബുക്കില്‍നിന്ന് പ്രതി സ്ത്രീകളുടെ ഫോണ് നമ്പര് കൈക്കലാക്കി അവര്‍ക്ക് അശ്ലീല സന്ദേശങ്ങളയച്ചിരുന്നു.\nതിരഞ്ഞെടുപ്പില് നിന്നപ്പോള് വീരലക്ഷ്മി സമൂഹമാധ്യമങ്ങളില് പങ്കുവെച്ച മൊബൈല് നമ്പറിലേക്കും പ്രതി അശ്ലീല സന്ദേശങ്ങളും വീഡിയോകളും അയച്ചു. ഇത് പതിവായതോടെ വീരലക്ഷ്മി പോലീസില് പരാതിപ്പെടുകയായിരുന്നു. തുടര്‍ന്ന് ശങ്കര് നഗര് പോലീസ് ഫോണ് നമ്പര് പിന്തുടര്‍ന്ന് നടത്തിയ അന്വേഷണത്തിലാണ് പ്രതി പിടിയിലായത്. വീരലക്ഷ്മിയുടെ ഫോണ് നമ്പര് ഫെയ്സ്ബുക്കില്‍നിന്ന് എടുത്തതാണെന്ന് പ്രതി സമ്മതിച്ചു.


'Black day' observes in Lakshadweep against administrator Praful Khoda Patel's visit-പ്രഫുല് ഖോഡ പട്ടേലിന്റെ സന്ദര്‍ശനം: കരിദിനം ആചരിച്ച് ലക്ഷദ്വീപ് | Indian Express Malayalam\nblack day observes in lakshadweep against administrator praful khoda patels visit\n10 ദ്വീപുകളിലെ വീടുകളിലും മറ്റും കരിങ്കൊടികള് ഉയര്‍ത്തിയും കറുത്ത മാസ്‌ക് ധരിച്ചും പ്ലക്കാർഡുകൾ പിടിച്ചുമാണ് ലക്ഷദ്വീപ് ജനതയുടെ പ്രതിഷേധം\nUpdated: June 15, 2021 10:07:39 am\nകവരത്തി: അഡ്മിനിസ്‌ട്രേറ്റര് പ്രഫുല് ഖോഡ പട്ടേലിന്റെ സന്ദര്‍ശനത്തില് പ്രതിഷേധിച്ച് കരിദിനം ആചരിച്ച് ലക്ഷദ്വീപ്. വിവാദ ഭരണപരിഷ്‌കാരങ്ങള്‍ക്കെതിരെ പ്രതിഷേധം ശക്തമാകുന്നതിനിടെയാണ് പട്ടേല് ഒരാഴ്ചത്തെ സന്ദര്‍ശനത്തിനു ദ്വീപിലെത്തുന്നത്.\nപ്രത്യേക വിമാനത്തിൽ ഗോവ വഴി ഉച്ചയ്ക്ക് ഒന്നോടെയാണ് പട്ടേൽ കവരത്തിയിലെത്തിയത്. തുടർന്ന് വിവിധ വകുപ്പുകളിലെ ഉദ്യോഗസ്ഥരുമായി കൂടിക്കാഴ്ച നടത്തി പരിഷ്‌കാരങ്ങളുടെ പുരോഗതി വിലയിരുത്തി.\nജനവാസമുള്ള 10 ദ്വീപുകളിലെ വീടുകളിലും മറ്റും കരിങ്കൊടികള് ഉയര്‍ത്തിയും കറുത്ത മാസ്‌ക് ധരിച്ചും പ്ലക്കാർഡുകൾ പിടിച്ചുമാണ് ലക്ഷദ്വീപ് ജനതയുടെ പ്രതിഷേധം. സേവ് ലക്ഷദ്വീപ് ഫോറത്തിന്റെ നേതൃത്വത്തിലാണ് കരിദിനം ആചരിക്കുന്നത്. പരിഷ്‌കാരങ്ങള് പിന്‍വലിക്കണമെന്ന് ആവശ്യപ്പെടുന്നതിനായി സേവ് ലക്ഷദ്വീപ് ഫോറം ഭാരവാഹികള് അഡ്മിനിസ്‌ട്രേറ്ററുമായി കൂടിക്കാഴ്ചയ്ക്കു ശ്രമിക്കുന്നുണ്ട്. എന്നാല് അനുമതി ലഭിച്ചിട്ടില്ലെന്നാണു വിവരം.\nചരിത്രത്തില് ആദ്യമായിട്ടായിരിക്കും ലക്ഷദ്വീപ് ജനത ഒരു അഡ്മിനിസ്‌ട്രേറ്റര്‍ക്കെതിരെ കരിദിനം ആചരിക്കുന്നതെന്ന് പിപി മുഹമ്മദ് ഫൈസല് എംപി ഇന്ത്യന് എക്‌സ്പ്രസ് മലയാളത്തോട് പറഞ്ഞു.\n”ഞങ്ങളുടെ ആതിഥ്യമര്യാദയ്ക്കു വിപരീതമായി ഒരു അഡ്മിനിസ്‌ട്രേറ്ററെ സ്വീകരിക്കുന്ന സാഹചര്യം ഇതാദ്യമാണ്. അത് കേന്ദ്ര സര്‍ക്കാരും പ്രഫുല് ഖോഡ പട്ടേലും ശരിക്കും മനസ് തുറന്ന് മനസിലാക്കിയാല് മതിയായിരുന്നുവെന്നാണ് ലക്ഷദ്വീപുകാരുടെ ആഗ്രഹം. ദ്വീപിലെ മുപ്പത്തി ഏഴാമത്തെ അഡ്മിനിസ്‌ട്രേറ്ററാണ് പ്രഫുല് ഖോഡ പട്ടേല്. ഇതിനു മുന്‍പുള്ള ഒരു അഡ്മിനിസ്‌ട്രേറ്ററോടും ഈ രീതിയിലുള്ള സമീപനം ലക്ഷദ്വീപുകാരുടെ ഭാഗത്തുനിന്ന് ഉണ്ടായിട്ടില്ല. അതിനുകാരണക്കാരനായ അഡ്മിനിസ്‌ട്രേറ്ററെ തിരിച്ചുവിളിക്കണമെന്ന കേന്ദ്രസര്‍ക്കാരിനുള്ള സന്ദേശം കൂടിയാണ് ഈ പ്രതിഷേധം,” മുഹമ്മദ് ഫൈസല് പറഞ്ഞു.\nAlso Read: രാജ്യദ്രോഹ കേസ്: മുന്‍കൂര് ജാമ്യം ആവശ്യപ്പെട്ട് ഐഷ സുല്‍ത്താന ഹൈക്കോടതിയില്\nലക്ഷദ്വീപ് അഡ്മിനിസ്‌ട്രേറ്ററുടെ അധിക ചുമതലയേറ്റടുത്തശേഷം ഇങ്ങോട്ടുള്ള പ്രഫുല് പട്ടേലിന്റെ മൂന്നാമത്തെ സന്ദര്‍ശനമാണിത്. കേന്ദ്രഭരണപ്രദേശമായ ദാദ്ര നഗര് ഹവേലി ആന്‍ഡ് ദാമന് ദിയുവിന്റെ അഡ്മിനിസ്‌ട്രേറ്റായ പ്രഫുല് പട്ടേല് 2020 ഡിസംബര് അഞ്ചിനാണ് ലക്ഷദ്വീപ് അഡ്മിനിസ്‌ട്രേറ്ററുടെ അധികച്ചുമതല ഏറ്റെടുത്തത്. മുന് അഡ്മിനിസ്‌ട്രേറ്റര് ദിനേശ്വര് ശര്‍മയുടെ ആകസ്‌കമി നിര്യാണത്തെത്തുടര്‍ന്നായിരുന്നു ഇത്.\nപ്രഫുല് ഖോഡ പട്ടേലിന്റെ പരിഷ്‌കാരങ്ങള്‍ക്കെതിരെ, ഇതുവരെ കാണാത്ത തരത്തിലുള്ള പ്രതിഷേധങ്ങള്‍ക്കാണു ലക്ഷദ്വീപ് സാക്ഷ്യം വഹിക്കുന്നത്. പരിഷ്‌കാരങ്ങളില് ഏഴിനു ലക്ഷദ്വീപുകാര് ജനകീയ നിരാഹര സമരം നടത്തിയിരുന്നു. സേവ് ലക്ഷദ്വീപ് ഫോറത്തിന്റെ നേതൃത്വത്തിലായിരുന്നു മെഡിക്കല് ഷോപ്പുകള് ഒഴികെയുള്ള കടകള് അടച്ചിട്ടുകൊണ്ടുള്ള സമരം. കടലിനടയിലും പ്രതിഷേധം നടന്നിരുന്നു.\nവിവാദ പരിഷ്‌കാരങ്ങളുമായി രണ്ട് ഉത്തരവുകള് അഡ്മിനിസ്‌ട്രേഷന് പിന്‍വലിച്ചിരുന്നു. മീന്‍പിടിത്ത ബോട്ടുകളില് വിവരം ശേഖരിക്കാന് സര്‍ക്കാര് ഉദ്യോഗസ്ഥനെ നിയമിച്ചും കപ്പലുകളില് സുരക്ഷ വര്‍ധിപ്പിച്ചുമുള്ള ഉത്തരവകളാണ് പിന്‍വലിച്ചത്.\nഅതിനിടെ, പട്ടേലിന്റെ പരിഷ്‌കാരങ്ങള് സൃഷ്ടിച്ച പ്രശ്‌നങ്ങള് ലക്ഷദ്വീപിലെ ബിജെപിയെയും പിടിച്ചുകുലുക്കുകയാണ്. നേതാക്കളുടെ രാജി തുടരുകയാണ്. മിനിക്കോട് ദ്വീപ് പ്രസിഡന്റ് ഇബ്രാഹിം തിത്തിഗെ, സെക്രട്ടറി ഷൗക്കത്ത് കൻബിലോഗ്, ട്രഷറർ മുഹമ്മദ് ഖലീൽ, കല്പേനിയിലെ പ്രവർത്തകൻ നാദിർഷ അറയ്ക്കൽ എന്നിവരാണ് പുതുതായി രാജിവച്ചത്.\nപരിഷ്‌കാരങ്ങളില് പ്രതിഷേധിച്ച് ദീപിലെ ചില ബിജെപി നേതാക്കള് രാജിവച്ചിരുന്നു. ഇതിനു പിന്നാലെ ദ്വീപ് സ്വദേശിനിയും ചലച്ചിത്ര പ്രവര്‍ത്തകയുമായ ഐഷ സുല്‍ത്താനക്കെതിരെ രാജ്യദ്രോഹക്കേസ് ചുതത്തിയതില് പ്രതിഷേധിച്ച് ബിജെപി ലക്ഷദ്വീപ് ഘടകം സെക്രട്ടറി അബ്ദുള് ഹമീദ് ഉള്‍പ്പെടെയുളള 12 പേര് രാജിവച്ചിരുന്നു. ചെത്‌ലത് ദ്വീപില്‍നിന്നുള്ളവരാണ് രാജിവച്ചത്. ഐഷ സുല്‍ത്താനയും ചെത്‌ലത് സ്വദേശിനിയാണ്.\nലക്ഷദ്വീപ് സമരവുമായി ബന്ധപ്പെട്ട് നടന്ന ചാനല് ചര്‍ച്ചയില് ‘ബയോ വെപ്പണ്’ പരാമര്‍ശം നടത്തിയതിനാണ് ഐഷയ്‌ക്കെതിരെ കവരത്തി പൊലീസ് കേസെടുത്തത്. ജൂണ് 20നു സ്‌റ്റേഷനില് ഹാജരാവാനാണു നിര്‍ദേശം.\nലക്ഷദ്വീപിലെ സംഭവങ്ങള് നേരിട്ടുവിലയിരുത്താന് കേരളത്തിലെ എംപിമാര്‍ക്ക് ഇതുവരെയും സന്ദര്‍ശനാനുമതി ലഭിച്ചിട്ടില്ല. സന്ദര്‍ശനത്തിന് അനുമതി നല്‍കാത്ത അഡ്മിനിസ്ട്രേറ്റര് പ്രഫുല് ഖോഡ പട്ടേലിനെതിരെ ഇടത് എംപിമാര് പാര്‍ലമെന്റിന്റെ ഇരു സഭകളിലും അവകാശലംഘന നോട്ടിസ് നല്‍കി. എളമരം കരീം, ബിനോയ് വിശ്വം, എം.വി. ശ്രേയാംസ് കുമാര്, ഡോ. വി. ശിവദാസന്, കെ. സോമപ്രസാദ്, ജോണ് ബ്രിട്ടാസ് എന്നിവര് രാജ്യസഭയിലും എ.എം. ആരിഫ്, തോമസ് ചാഴിക്കാടന് എന്നിവര് ലോക്സഭയിലുമാണ് നോട്ടിസ് നല്‍കിയത്.\nWeb Title: Black day observes in lakshadweep against administrator praful khoda patels visit


ഇരുമുടിക്കെട്ടില്ലാതെ പതിനെട്ടാം പടി കയറുന്നത് ആചാരലംഘനമെന്ന് തന്ത്രി – Tip of India News\nഇരുമുടിക്കെട്ടില്ലാതെ പതിനെട്ടാം പടി കയറുന്നത് ആചാരലംഘനമെന്ന് തന്ത്രി\nBy Tip of India News\t On Nov 6, 2018\nപത്തനംതിട്ട: ഇരുമുടിക്കെട്ടില്ലാതെ പതിനെട്ടാം പടി കയറുന്നത് ആചാരലംഘനമാണെന്ന് തന്ത്രി പറഞ്ഞു. ഇരുമുടിക്കെട്ടില്ലാതെ ആര്‍എസ്‌എസ് നേതാവ് വത്സന് തില്ലങ്കേരി പതിനെട്ടാം പടി കയറിയ സംഭവത്തില് പ്രതികരിക്കുകയായിരുന്നു അദ്ദേഹം. തന്ത്രിയ്ക്കും രാജകുടുംബത്തിനും മാത്രമേ അങ്ങനെ കയറാന് സാധിക്കുകയുള്ളൂവെന്നും തന്ത്രി വ്യക്തമാക്കി.\nഎന്നാല്, ഇരുമുടിക്കെട്ടില്ലാതെ പതിനെട്ടാം പടി കയറി എന്ന ആരോപണം നിഷേധിച്ച് ആര്‍എസ്‌എസ് നേതാവ് വത്സന് തില്ലങ്കേരി രംഗത്തെത്തിയിരുന്നു. ആദ്യം ഇരുമുടിക്കെട്ടുപയോഗിച്ച് പടി കയറിയിരുന്നു. പിന്നീട് സംഘര്‍ഷമുണ്ടായപ്പോഴാണ് പതിനെട്ടാം പടിയുടെ സമീപത്ത് എത്തിയത്. സംശയമുണ്ടെങ്കില് സിസിടിവി ദൃശ്യങ്ങള് പരിശോധിക്കാമെന്നും തില്ലങ്കേരി വ്യക്തമാക്കിയിരുന്നു.\nസംഘര്‍ഷമുണ്ടായപ്പോള് പ്രവര്‍ത്തകരെ ശാന്തമാക്കാനാണ് പൊലീസിന്‍റെ മൈക്ക് ഉപയോഗിച്ചത്. ആചാര ലംഘനങ്ങള് ഒന്നും തന്നെ നടത്തിയിട്ടില്ല. മാധ്യമങ്ങള് മനപ്പൂര്‍വ്വം വേട്ടയാടുകയാണെന്നും തെറ്റായ വാര്‍ത്തകള് പ്രചരിപ്പിക്കുകയാണെന്നും അദ്ദേഹം ആരോപിച്ചിരുന്നു. ശബരിമലയില് ഒരിക്കലും നടക്കാന് പാടില്ലാത്തത് സംഭവിച്ചെന്ന് ദേവസ്വംബോര്‍ഡ് അംഗം കെ പി ശങ്കര്‍ദാസും പ്രതികരിച്ചിരുന്നു. ആചാരം ലംഘനമുണ്ടായാല് ദേവസ്വം ബോര്‍ഡ് അന്വേഷണം നടത്തുമെന്നും അദ്ദേഹം വ്യക്തമാക്കിയിരുന്നു.\nബംഗ്ലാദേശിനെതിരായ ഒന്നാം ക്രിക്കറ്റ് ടെസ്റ്റില് സിംബാബ്‌വെക്ക് തകര്‍പ്പന് വിജയം\nശബരിമല നട അടച്ചു ഇനി വൃശ്ചികം ഒന്നിന് തുറക്കും\nവാക്‌സിന് ലഭ്യമാകുന്നതുവരെ ഡല്‍ഹിയിലെ സ്‌കൂളുകള് തുറക്കാന് സാധ്യതയില്ലെന്ന് ആരോഗ്യ…\nസ്ത്രീകൾ അവകാശങ്ങളുള്ള മൃഗങ്ങൾ ;വിവാദ പരാമർശവുമായി ബെഞ്ചമിൻ നെതന്യാഹു\nഐ ജിയുടെ പേരില് വ്യാജ ഫേസ് ബുക്ക് അക്കൗണ്ട്;തട്ടിപ്പു നടത്തിയ പതിനേഴുകാരന് പിടിയിൽ\n81 തസ്തികകളില് പി എസ് സി വിജ്ഞാപനം;അവസാന തീയ്യതി ഡിസംബര് 23\nവാക്‌സിന് ലഭ്യമാകുന്നതുവരെ ഡല്‍ഹിയിലെ സ്‌കൂളുകള് തുറക്കാന് സാധ്യതയില്ലെന്ന് ആരോഗ്യ മന്ത്രി സത്യേന്ദ്ര ജെയിന്.\nപ്രസിഡന്റ്സ് ട്വന്‍റി20 ടൂര്‍ണമെന്റിലൂടെ ശ്രീശാന്തിന്റെ മടങ്ങിവരവ്


സൈന്യം രാഷ്ട്രീയത്തില് ഇടപെടരുത്: സുപ്രീംകോടതി\nഇസ്‌ലാമാബാദ്: സൈന്യം രാഷ്ട്രീയത്തില് ഇടപെടരുതെന്ന് സുപ്രീം കോടതി. പാക്കിസ്ഥാനിലെ ശക്തരായ സൈനിക മേധാവികള്‍ക്കെതിരെയാണ് സുപ്രീംകോടതിയുടെ ഈ പരാമര്‍ശം. പ്രത്യേക ഉത്തരവിലൂടെയാണ് സൈന്യം ഇക്കാര്യം വ്യക്തമാക്കിയത്.\n16 വര്‍ഷം പഴക്കമുള്ള കേസ് പരിഗണിച്ചാണ് കോടതി ഉത്തരവിറക്കിയത്. രാഷ്ട്രീയ സഖ്യങ്ങളെ സൈന്യം സ്‌പോണ്‍സര് ചെയ്യുന്നുവെന്ന റിട്ട. എയര്‍ചീഫ് മാര്‍ഷലിന്റെ ഹര്‍ജിയിലാണ് ഉത്തരവ്. പാക് സൈന്യം രാഷ്ട്രീയത്തില് നിന്ന് അകന്നുനില്‍ക്കണമെന്ന് ഹരജി പരിഗണിച്ച ചീഫ് ജസ്റ്റീസ് ഇഫ്തിക്കര് ചൗധരി വ്യക്തമാക്കി.\nജനാധിപത്യ സര്‍ക്കാര് രൂപീകരിക്കുന്നതിലോ രാഷ്ട്രീയ പ്രവര്‍ത്തനത്തിലോ സൈന്യത്തിന്റെ ഇടപെടല് ആവശ്യമില്ലെന്നും രാജ്യസുരക്ഷയാണ് അവരുടെ കര്‍മമേഖലയെന്നും ജസ്റ്റീസ് ചൗധരി പറഞ്ഞു.\nകോടതിയുടെ ഈ ഉത്തരവ് പാക് സൈന്യവുമായുള്ള തുറന്ന പോരിന് കളമൊരുക്കുമെന്നാണ് രാഷ്ട്രീയ നിരീക്ഷകരുടെ വിലയിരുത്തല്. ജനാധിപത്യ സര്‍ക്കാരിനെ അട്ടിമറിക്കുന്നതും സൈന്യം അധികാരം പിടിച്ചടക്കുന്നതും പാക്കിസ്ഥാനില് പുതുമയുള്ള കാര്യമല്ല. സ്വാതന്ത്ര്യലബ്ധിയ്ക്കു ശേഷം പാക്കിസ്ഥാന് വര്‍ഷങ്ങളോളം സൈനിക ഭരണത്തിന് കീഴില് കഴിഞ്ഞിട്ടുണ്ട്.


രാജ്യത്തെ ആദ്യത്തെ വംശവെറിയനായ പ്രസിഡന്റാണ് ട്രംപ്: ജോ ബൈഡന് • Suprabhaatham\nരാജ്യത്തെ ആദ്യത്തെ വംശവെറിയനായ പ്രസിഡന്റാണ് ട്രംപ്: ജോ ബൈഡന്\nJuly 25, 2020 | 11:51 am IST\nവാഷിംഗ്ടണ്: അമേരിക്കന് പ്രസിഡന്റ് ഡൊണാള്‍ഡ് ട്രംപിനെതിരെ രൂക്ഷവിമര്‍ശനവുമായി ഡെമോക്രാറ്റിക് പാര്‍ട്ടി പ്രസിഡണ്ട് സ്ഥാനാര്‍ഥി ജോ ബൈഡന്. രാജ്യത്തെ ആദ്യത്തെ വംശവെറിയനായ പ്രസിഡന്റാണ് ട്രംപ് എന്നാണ് അദ്ദേഹം വിശേഷിപ്പിച്ചത്.\n‘രാജ്യം മുഴുവന് പടര്‍ന്നുപിടിച്ച കൊവിഡ് വൈറസിനെ ട്രംപ് ‘ചൈന വൈറസ്’ എന്നാണ് വിശേഷിപ്പിക്കുന്നത്. ആളുകളുടെ നിറവും രാജ്യവും കണക്കിലെടുത്താണ് അദ്ദേഹം പെരുമാറുന്നത്. ഇത് അസഹനീയമാണ്’ ബൈഡന് പറഞ്ഞു.\nഅമേരിക്കയുടെ ചരിത്രത്തില് തന്നെ ഒരു പ്രസിഡന്റും ഇത്തരത്തില് പെരുമാറിയിട്ടില്ലെന്ന് ജോ ബൈഡന് പറഞ്ഞു. ജനങ്ങളെ ഇത്തരത്തില് പല ചേരികളായി തിരിക്കുന്നത് രാജ്യത്തെ തന്നെ ഭിന്നിപ്പിക്കുമെന്നും അദ്ദേഹം വ്യക്തമാക്കി.\nസെര്‍വീസ് എംപ്ലോയീസ് ഇന്റര്‍നാഷണല് യൂണിയന്റെ വെര്‍ച്വല് മീറ്റിംഗിലാണ് ട്രംപിനെതിരെയുള്ള ബൈഡന്റെ വിമര്‍ശനം. കൊവിഡ് വൈറസിന്റെ പേരില് ഏഷ്യന് രാജ്യങ്ങളെ ട്രംപ് നിരന്തരം വേട്ടയാടുന്നുവെന്ന് ആരോഗ്യ പ്രവര്‍ത്തക പറഞ്ഞതിന് മറുപടിയായാണ് അദ്ദേഹം ഇങ്ങനെ പറഞ്ഞത്.\nനേരത്തെയും ട്രംപിന്റെ വംശീയ നിലപാടുകള്‍ക്കെതിരെ ബൈഡന് രംഗത്തെത്തിയിട്ടുണ്ട്. 2017 ലെ തെരഞ്ഞടുപ്പ് സമയത്തും ട്രംപിന്റെ ഭാഗത്ത് നിന്ന് ഇത്തരത്തില് വംശീയാധിക്ഷേപം ഉണ്ടായിട്ടുണ്ട്.\nനാല് ഡെമോക്രാറ്റിക് കോണ്‍ഗ്രസ് സ്ത്രീകളോട് നിറത്തിന്റെ പേരില് സ്വന്തം രാജ്യത്തേക്ക് മടങ്ങിപ്പോയ്ക്കൂടെ എന്ന് ട്രംപ് ചോദിച്ചിരുന്നു. ട്രംപിന്റെ ഉള്ളിലെ വംശീയ വിദ്വേഷത്തിന് ഇതിലും വലിയ തെളിവ് വേണോ എന്നും ബൈഡന് ചൂണ്ടിക്കാട്ടി.


സയ്യിദ് സുലൈമാന് നദ്‌വി | islamonlive.in\n1884-ല് പാറ്റ്‌നയില് ജനനം. വിജ്ഞാനികളുടേതായ സയ്യിദ് കുടുംബമായിരുന്നു സയ്യിദ് സുലൈമാന്റേത്. ബാല്യത്തില്‍തന്നെ പിതാവില്‍നിന്ന് ഇസ്‌ലാമിക വിജ്ഞാനങ്ങളില് അവഗാഹം നേടി. മൗലാനാ ഇസ്മാഈല് ശഹീദിന്റെ ‘തഖ്‌വിയതുല് ഈമാന്’ ബാല്യത്തില് തന്നെ കേട്ടു ഗ്രഹിച്ചത് പില്‍ക്കാലത്ത് മൊത്തം രചനാ പരിശ്രമങ്ങള്‍ക്ക് വന് പിന്തുണയേകി. ഈജിപ്തില്‍നിന്നുള്ള ‘അല്‍മനാറി’ല് ബാല്യത്തില്‍തന്നെ ലേഖനങ്ങളെഴുതി. 1907-ല് ‘അന്നദ്‌വ’ പത്രാധിപരായി.\n1925-ല് തെക്കെ ഇന്ത്യന് പര്യടന കാലത്ത് മദ്രാസില് നബിചരിത്രത്തെകുറിച്ച് ചെയ്ത പ്രസംഗം ‘ഖുതുബാതെ മദ്രാസ്’ എന്ന പേരില് പ്രസിദ്ധമാണ്. ‘ Living prophet ‘ എന്ന പേരില് ഇതിനൊരു ആംഗലേയ വിവര്‍ത്തനമുണ്ട്. ‘സീറതെ ആഇശ’, ‘അല് ഫാറൂഖ്’, ‘സിയറുസ്സഹാബ’ എന്നിവ പ്രശസ്ത രചനകളാണ്. തന്റെ ഗുരുവും പ്രശസ്ത പണ്ഡിതനുമായ മൗലാനാ ശിബ്‌ലി നുഅ്മാനി ‘സീറതുന്നബി’ എന്ന പേരില് എഴുതിത്തുടങ്ങിയ നബിചരിത്രം പൂര്‍ത്തീകരിച്ചത് സുലൈമാന് നദ്‌വിയാണ്. ആറു വാള്യങ്ങളുള്ള ഈ വിഖ്യാത ഗ്രന്ഥത്തിന്റെ ആദ്യവാള്യം മാത്രമാണ് മൗലാനാ നുഅത്മാനിയുടേത്. 1950 മുതല് പാകിസ്താനായിരുന്നു പ്രവര്‍ത്തനമേഖല. മഹാത്മാഗാന്ധി, പണ്ഡിറ്റ് ജവഹര് ലാല് നെഹ്‌റു, അലി സഹോദരന്മാര്, അബുല് അഅ്‌ലാ മൗദൂദി, ഡോ. സാകിര് ഹുസൈന് അടക്കം പ്രമുഖരുടെ സഹകരണങ്ങളില് വിദ്യാഭ്യാസ സംബന്ധമായ പല പദ്ധതികളിലും ഒന്നിച്ചു പ്രവര്‍ത്തിച്ചു.\n1953 നവംബര് 22-ന് പാകിസ്താനില് അന്തരിച്ചു.


നെറ്റിലൂടെ വിളിച്ചാല് വരാന് തയ്യാറായി ഓട്ടോ-ടാക്‌സികള് – East Coast Daily Malayalam\nനെറ്റിലൂടെ വിളിച്ചാല് വരാന് തയ്യാറായി ഓട്ടോ-ടാക്‌സികള്\nJul 2, 2016, 01:54 pm IST\nതിരുവനന്തപുരം : നഗരത്തില് ബസ്, ഓട്ടോറിക്ഷ, കാര് എന്നിവയ്ക്ക് ഓണ്‍ലൈന് ബുക്കിങ് സംവിധാനം നിലവില്‍വരുന്നു. കോള് ടാക്‌സിക്കു സമാനമായ രീതിയില് ആപ്ലിക്കേഷന് കൊണ്ടുവരാനാണു തീരുമാനം. ഇതു സംബന്ധിച്ചു സര്‍ക്കാരിനു മുന്നില് നിര്‍ദേശം വച്ചിട്ടുണ്ടെന്നു കളക്ടര് പറഞ്ഞു.\nപുതിയ ആപ്ലിക്കേഷന് നടപ്പാക്കുന്നതോടെ അനധികൃത സ്റ്റാന്‍ഡുകള് ഇല്ലാതാകുമെന്നാണ് അധികൃതരുടെ പ്രതീക്ഷ. നിലവില് സ്വകാര്യ കോള് ടാക്‌സി കമ്പനികള് ഉയര്‍ത്തുന്ന വെല്ലുവിളി ഓട്ടോറിക്ഷ ഉടമകള്‍ക്ക് ഇതിലൂടെ മറികടക്കാനാകുമെന്നും ഉദ്യോഗസ്ഥര് പറഞ്ഞു.\nആദ്യം ഉയര്‍ന്ന നിരക്ക് ഈടാക്കി പ്രവര്‍ത്തനം ആരംഭിച്ച ഓണ്‍ലൈന് ടാക്‌സികള് ഇപ്പോള് നിരക്ക് കുറച്ചാണു സര്‍വീസ് നടത്തുന്നത്. ഇതു ഭാവിയില് ഓട്ടോറിക്ഷകളുടെ സര്‍വീസിനെ പ്രതികൂലമായി ബാധിക്കുമെന്നും അഭിപ്രാമമുയര്‍ന്നു സ്വകാര്യ സര്‍വീസുകളെ ഗതാഗതവകുപ്പിനു നിരോധിക്കാനോ തടയാനോ കഴിയാത്ത സാഹചര്യത്തില് ഓട്ടോകളും പുതിയ സേവന മേഖലയിലേക്കു മാറാന് തയാറാകണമെന്നു വകുപ്പു മേധാവികള് പറഞ്ഞു. സര്‍ക്കാര് അനുമതി നല്‍കിയാല് പുതിയ ആപ്ലിക്കേഷന് സോഫ്റ്റ്‌വെയര് ഉടന് നിലവില്‍വരുമെന്ന് അധികൃതര് അറിയിച്ചു.\nauto online TAXI BOOKING\nഎറണാകുളം കളക്ടര് അഴിമതിക്കാരന്: സ്ഥലം മാറ്റം ആവശ്യപ്പെട്ട് സിപിഐ\n'നൈറ്റ് ലൈഫ്' ആഘോഷിക്കാന് ബെംഗളൂരുവിലേക്ക് വരൂ... റെസ്റ്റോറന്റുകളും ഇനി മുതല് അര്‍ധരാത്രി കഴിഞ്ഞും!\nഗതാഗത നിയമലംഘനങ്ങള്‍ക്ക് ഇനി ഓണ്‍ലൈന് വഴി പിഴയടയ്ക്കാം\nSep 23, 2020, 01:45 am IST\nഏഴ് വയസുകാരിയെ പീഡിപ്പിച്ച ഓട്ടോ ഡ്രൈവ‌ർ അറസ്റ്റിൽ ; സംഭവം കണ്ണൂരിൽ\nSep 13, 2020, 06:22 am IST\nSep 9, 2020, 06:25 pm IST\nസംസ്ഥാനത്ത് ഓൺലൈൻ പഠനരീതി തുടരേണ്ടി വരുമെന്ന് മുഖ്യമന്ത്രി\nAug 12, 2020, 05:15 am IST


Malayalam news || ഐഎസ് ഭീകരരുടെ താവളത്തില്‍നിന്നു ഫാ.ടോം ഉഴുന്നാലിന് മോചനം\nഐഎസ് ഭീകരരുടെ താവളത്തില്‍നിന്നു ഫാ.ടോം ഉഴുന്നാലിന് മോചനം\nആഭ്യന്തരയുദ്ധം രൂക്ഷമായ യെമനില്‍നിന്നു ഐഎസ് ഭീകരര് തട്ടിക്കൊണ്ടുപോയ മലയാളി വൈദികന് ഫാ.ടോം ഉഴുന്നാലിനെ മോചിപ്പിച്ചു. വത്തിക്കാന്-ഒമാന്‍സര്‍ക്കാര് ഇടപടെലിലാണ് മോചനം. ഒരുകോടി ഡോളര് (ഏകദേശം ഏഴുകോടി രൂപ) മോചനദ്രവ്യമായി നല്‍കിയാണ് മോചിപ്പിച്ചത്. ഭീകരര് മൂന്നുകോടി ഡോളറാണ് ആവശ്യപ്പെട്ടിരുന്നത്. മസ്‌ക്കറ്റില് രാവിലെ വിമാനമിറങ്ങിയ അദ്ദേഹത്തെ യൂറോപ്പിന് രാജ്യങ്ങളില് എവിടേയ്‌ക്കോ മാറ്റി. തീര്‍ത്തും ക്ഷീണിതനാണ് അദ്ദേഹം. 2016 മാര്‍ച്ച് നാലിനാണ് കോട്ടയം രാമപുരം സ്വദേശിയായ ഫാ.ടോം ഉഴുന്നാലില് ഭീകരരുടെ പിടിയില് പെട്ടത്. ഒമാന് സര്‍ക്കാരിന്റെ ഇടപെടലിലാണ് മോചനമെന്നു ഒമാന് മാധ്യമങ്ങള് റിപ്പോര്‍ട്ടു ചെയ്‌തു. കേന്ദ്രസര്‍ക്കാരും വാര്‍ത്ത സ്ഥിരീകരിച്ചു. വിദേശകാര്യമന്ത്രാലയവുമായി ബന്ധപ്പെട്ടശേഷം വിദേശകാര്യമന്ത്രി സുഷമസ്വരാജ് ഇതുസംബന്ധിച്ച് സ്ഥിരീകരണം നല്‍കി. നിരവധി ആരോഗ്യപ്രശ്‌നങ്ങള് ഫാ.ഉഴുന്നാലിനെ അലട്ടുന്നുണ്ടെന്നാണ് വിവരം. യെമനിലെ ഏദനിലുള്ള മിഷനറീസ് ഓഫ് ചാരിറ്റീസിന്റെ വൃദ്ധസദനം ആക്രമിച്ച് നാലു കന്യാസ്‌ത്രികളെയും നിരവധി അന്തേവാസികളെയും വധിച്ചശേഷമാണ് ഫാ.ടോം ഉഴുന്നാലിനെ ഭീകരര് തട്ടിക്കൊണ്ടുപോയത്. സലേഷ്യന് സഭാംഗമാണ് അദ്ദേഹം. ഉഴുന്നാലിന്റെ മോചനത്തില് വിവിധ സഭാമേലധ്യക്ഷന്മാര് ഒമാന്‍സര്‍ക്കാരിനും കേന്ദ്രസര്‍ക്കാരിനും നന്ദിയറിയിച്ചു. അദ്ദേഹത്തിന്റെ മോചനവിവരം അറിഞ്ഞ് രാമപുരം നിവാസികള് ഒന്നടങ്കം ആഹ്ലാദത്തിലാണ്. നാട് ഒത്തൊരുമിച്ച് നടത്തിവന്ന പ്രാര്‍ഥനയ്‌ക്കാണ് ഇപ്പോള് ഫലം കണ്ടത്.


Football | The Indian Telegram\nനെയ്മര് പിഎസ്ജിയില് അസ്വസ്ഥനാണോ?\nബാഴ്‌സ വലിയൊരു ക്ലബ്ബ് ആണെന്നും അവര്‍ക്കൊപ്പം തങ്ങള് സന്തുഷ്ടരായിരുന്നെന്നും അദ്ദേഹം പറഞ്ഞു. ഇപ്പോള് പുറത്തുവരുന്ന വാര്‍ത്തകള് പോലെ നെയ്മര്‍ക്ക് പെട്ടെന്നൊരു ദിവസം ട്രാന്‍സ്ഫറിന് സാധ്യമല്ല. ഈ വാര്‍ത്തകള് തികച്ചും അസത്യമാണ്. മാത്രവുമല്ല, ബാഴ്‌സയില്‍നിന്നും തങ്ങള്‍ക്ക് വിളിയൊന്നും വന്നിട്ടില്ലെന്നും അദ്ദേഹം വ്യക്തമാക്കി.\nബ്ലാസ്റ്റേഴ്‌സിന് ഏഴാം തോല്‍വി;എഫ് സി ഗോവ സെമിയില്\nമധ്യനിരയിലെ വ്യക്തമായ മേല്‍ക്കൈ ഗോവയ്ക്കു കളത്തില് ആധിപത്യം നല്‍കിയപ്പോള് സ്‌കോര് ബോര്‍ഡിലെ ലീഡ് വിദേശ താരങ്ങളുടെ സ്‌കോറിങ് പാടവത്തിന്റെ സംഭാവന. നഷ്ടപ്പെടാനൊന്നുമില്ലെന്ന മട്ടില് ബ്ലാസ്റ്റേഴ്‌സ് പൊരുതാന് ശ്രമിച്ചെങ്കിലും ഫലിച്ചില്ല. അരഡസന് ഗോളിനു തോറ്റില്ലല്ലോ എന്നാശ്വസിക്കാം.സഹല് അബ്ദുല് സമദിന് ഗോവക്കാര് ഏറെ സ്വാതന്ത്ര്യം അനുവദിച്ചില്ല. സ്‌പെയിന്‍കാരന് എഡു ബെഡിയ ആദ്യപകുതിയില് എല്ലായ്‌പ്പോഴും സഹലിന്റെ ഒപ്പമുണ്ടായിരുന്നു.\nസ്പാനിഷ് ലീഗില് റയല് വലാഡോളിഡിനെതിരേ ബാഴ്‌സയ്ക്കും റയോ വാല്‍ക്കാനോയ്‌ക്കെതിരേ അത്‌ലറ്റിക്കോ മാഡ്രിഡിനും ജയം. വാല്‍ക്കാനോയ്‌ക്കെതിരേ 1-0ത്തിന്റെ ജയമാണ് ബാഴ്‌സ നേടിയത്. 43ാം മിനിറ്റില് പെനാല്‍റ്റിയിലൂടെ ലയണല് മെസ്സിയാണ് വിജയ ഗോള് നേടിയത്. മല്‍സരത്തില് മെസ്സി മികച്ച ഒരു ഗോള് അവസരം പാഴാക്കുകയും ചെയ്തു. ജയത്തോടെ രണ്ടാം സ്ഥാനത്തുള്ള അത്‌ലറ്റിക്കോ മാഡ്രിഡുമായുള്ള പോയിന്റ് അന്തരം ബാഴ്‌സ ഏഴാക്കി ഉയര്‍ത്തി. സീസണിലെ 30ാമത്തെ ഗോളാണ് മെസ്സി നേടിയത്. തുടര്‍ച്ചയായി 11 സീസണുകളിലും മെസ്സി 30ല് കൂടുതല് ഗോള് നേടിയിട്ടുണ്ട്. റയല് വാല്‍ക്കോനെയ്‌ക്കെതിരേ 1-0ത്തിനാണ് മാഡ്രിഡിന്റെ ജയം. 74ാം മിനിറ്റില് അന്റോണിയാ ഗ്രീസ്മാനാണ് ഗോള് നേടിയത്. റയല് ബെറ്റിസിനും റയല് മാഡ്രിഡിനുമെതിരായ കഴിഞ്ഞ രണ്ടു മല്‍സരങ്ങളിലും അത്‌ലറ്റിക്കോ മാഡ്രിഡ് തോറ്റിരുന്നു. മൂന്നാം സ്ഥാനത്തുള്ള റയല് മാഡ്രിഡുമായുള്ള പോയിന്റ് അന്തരം അത്‌ലറ്റിക്കോ മൂന്നാക്കി ഉയര്‍ത്തി. ഇന്ന് ജിറോണയുമായുള്ള മല്‍സരത്തില് ജയിച്ചാല് റയലിന് രണ്ടാം സ്ഥാനത്ത് തിരിച്ചെത്താം.\nറെക്കോഡ് തുക നല്‍കി നെയ്മറിനെ സ്വന്തമാക്കാന് കരുക്കള് നീക്കി മാഞ്ചസ്റ്റര് സിറ്റി\n8 മാസങ്ങള്‍ക്ക് മുമ്പ് 200 ദശലക്ഷം പൗണ്ടിനാണ് നെയ്മര് ബാഴ്‌സലോണയില് നിന്നും പി.എസ്.ജിയിലെത്തിയത്. ലീഗ് വണ്ണില് പി.എസ്.ജിക്കുവേണ്ടി 53 കളികളില് നിന്ന് 48 ഗോളുകള് നെയ്മര് നേടി. എന്നാല് പരിക്കാണ് താരത്തെ ഫ്രാന്‍സില് വലക്കുന്നത്. കണങ്കാലിനേറ്റ പരിക്കിനെ തുര്‍ന്ന് പത്ത് ആഴ്ച്ചയോളം കളിക്കളത്തില് നിന്നും വിട്ടു നില്‍ക്കേണ്ട അവസ്ഥയിലാണ് നെയ്മര്. അപ്പോഴും താരത്തിന്റെ മൂല്യത്തിന് പരിക്കുപറ്റുന്നില്ലെന്നാണ് മാഞ്ചസ്റ്റര് യുണൈറ്റഡിന്റെ പുതിയ നീക്കം തെളിയിക്കുന്നത്.\nമാഞ്ചസ്റ്റര് യുനൈറ്റഡിനെ പരിശീലിപ്പിക്കാന് അലക്‌സ് ഫെര്‍ഗൂസന് വീണ്ടുമെത്തുന്നു\nമാഞ്ചസ്റ്റര് യുനൈറ്റഡിനെ പരിശീലിപ്പിക്കാന് ഓള്‍ഡ് ട്രാഫോര്‍ഡിലേക്ക് സര് അലക്‌സ് ഫെര്‍ഗൂസന് വീണ്ടുമെത്തുന്നു. ഫെര്‍ഗൂസന് കീഴില് 1999ല് യുവേഫ ചാംപ്യന്‍സ് ലീഗ്, ഇംഗ്ലിഷ് പ്രീമിയര് ലീഗ്, എഫ്എ കപ്പ് എന്നിവ സ്വന്തമാക്കി റെക്കോര്‍ഡ് ട്രിപ്പിള് യുനൈറ്റഡ് ആഘോഷിച്ചിരുന്നു. ആ ആഘോഷങ്ങളുടെ ഇരുപതാം വര്‍ഷികത്തിന്റെ ഭാഗമായാണ് 77കാരനായ ഫെര്‍ഗൂസന് വീണ്ടും വരുന്നത്.\nമെസിയുടെ ഇന്ദ്രജാലത്തില് പിറന്ന ഇരട്ട ഗോളില് ബാഴ്‌സലോണയ്ക്കു ജയം\nസ്പാനിഷ് ലാ ലിഗയില് ബാഴ്‌സലോണയ്ക്കു തകര്‍പ്പന് ജയം. ലയണല് മെസിയുടെ ഇരട്ടഗോള് മികവില് എതിരില്ലാത്ത നാലു ഗോളുകള്‍ക്കാണ് ബാഴ്‌സ എസ്പാന്യോളിനെ പരാജയപ്പെടുത്തിയത്.\nഫില് ഫോഡന് ഇരട്ട ഗോള് നേടി സിറ്റിയുടെ വിജയം ഉറപ്പിച്ചു. എഴുപത്തിയഞ്ചാം മിനിറ്റിലായിരുന്നു ഫോഡന് ആദ്യ ഗോള് നേടിയത്. അമോണ്‍ഡ് ന്യൂപോര്‍ട്ടിന്റെ ആശ്വാസ ഗോള് എണ്‍പത്തിയെട്ടാം മിനിറ്റില് നേടിയതും ഒരു മിനിറ്റിനുള്ളില് തന്നെ ഫോഡനിലൂടെ സിറ്റി വീണ്ടും ഗോള് നേടി. അവസാനം റിയാദ് മഹ്‌റെസിന്റെ ഗോളിലൂടെ ആധികാരിക ജയം.\nഗോള് വേട്ടയില് റൊണാള്‍ഡോ തന്നെ മുന്നില്;ഇറ്റാലിയന് ലീഗില് യുവന്റസിന്റെ മുന്നേറ്റം തുടരുന്നു\nകളി തുടങ്ങി ആറ് മിനിറ്റ് പിന്നിടുമ്പോള് അര്‍ജന്റീനിയന് യുവതാരം പൌലോ ഡിബാല പെനാല്‍ട്ടി ബോക്‌സിന്റെ അതിരുകളില് നിന്നും തൊടുത്ത ഒരു മിന്നല് ഷോട്ട് ഫ്രോസിനോണിയയുടെ ഗോള് വലയത്തിലേക്ക് ഇരച്ചുകയറി. പതിനാറാം മിനിറ്റില് ഗോള് നേടി ലിയാനാര്‍ഡോ ബുനോച്ചി തിരിച്ചുവരവ് ഗംഭീരമാക്കി. അറുപത്തിമൂന്നാം മിനിറ്റിലെ മനോഹരമായ ഗോളിലൂടെ യുവന്റസിന്റെ വിജയം ആധികാരികമാക്കുകയും ലീഗിലെ തന്റെ പത്തൊന്‍പതാം ഗോള് തികക്കുകയും ചെയ്ത ക്രിസ്റ്റ്യാനോ റൊണാള്‍ഡോ വിജയത്തിന്റെ മധുരം ഇരട്ടിയാക്കി.\nഎങ്ങനെയാണെങ്കിലും ഞങ്ങളുടെ വിജയം മികച്ചത് തന്നെയാണ്: ജോണ് ഗ്രിഗറിക്ക് ബ്ലാസ്റ്റേഴ്‌സ് പരിശീലകന്റെ മറുപടി\nകേരളാ ബ്ലാസ്റ്റേഴ്‌സ് മത്സരത്തില് മാന്യതയില്ലാത്ത കളിയാണ് കാഴ്ച വെച്ചതെന്ന് ചെന്നൈയിന് പരിശീലകന് ജോണ് ഗ്രിഗറി ആരോപിച്ചതിന് മറുപടിയുമായി ബ്ലാസ്റ്റേഴ്‌സ് പരിശീലകന് നെലോ വിന്‍ഗാദ. ചെന്നൈയന് താരം പരിക്ക് മൂലം താഴെ വീണ് കിടക്കവെ ബ്ലാസ്റ്റേഴ്‌സ് തങ്ങളുടെ രണ്ടാംഗോള് നേടിയതായിരുന്നു ഗ്രിഗറിയെ ചൊടിപ്പിച്ചത്.\nPage 1 of 406123456… 406 Next


മുഖം തിരിച്ച് അധികാരികള്; ഭൂമിയിലിടമില്ലാതെ ദുരിതം പേറി ആദിവാസിക...\nമുഖം തിരിച്ച് അധികാരികള്; ഭൂമിയിലിടമില്ലാതെ ദുരിതം പേറി ആദിവാസികള്\nമഴയും കാറ്റും ഉണ്ടാകുമ്പോൾ മരക്കൂട്ടങ്ങൾക്ക് താഴെയുള്ള കുടിലുകളിൽ ഭയപ്പാടോടെയാണ് കുടുംബങ്ങള് ജീവിക്കുന്നത്.\n14 Nov, 2018 at 04:00 PM\nഎറണാകുളം ജില്ലയിലെ സ്വന്തമായി സ്ഥലമില്ലാത്ത ആദിവാസി കുടുംബങ്ങളെ നേര്യമംഗലത്ത് പുനരധിവസിപ്പിക്കുന്നതിനുള്ള നടപടികൾ നീളുന്നതായി പരാതി. അനുവദിച്ച സ്ഥലത്തെ മരങ്ങൾ വെട്ടി നീക്കാത്തതാണ് ആദിവാസി കുടുംബങ്ങള്‍ക്ക് തിരിച്ചടിയായിരിക്കുന്നത്.\nഎറണാകുളം ജില്ലയിലെ ഭൂരഹിതരായ ആദിവാസികളെ പുനരധിവസിപ്പിക്കാൻ നേര്യമംഗലം ജില്ലാ കൃഷിത്തോട്ടത്തിന് സമീപമായി 42 ഏക്കർ സ്ഥലമാണ് സർക്കാർ കണ്ടെത്തിയത്. 2015ൽ നൂറോളം കുടുംബങ്ങൾ ഇവിടെ താത്കാലിക കുടിലുകൾ ഉണ്ടാക്കി താമസം ആരംഭിക്കുകയും രണ്ട് വർഷം മുമ്പ് 97 കുടുംബങ്ങൾക്ക് പട്ടയം നൽകുകയും ചെയ്തിരുന്നു.\nഎന്നാൽ അടിസ്ഥാന സൗകര്യങ്ങളില്ലാത്തതിനാൽ ഭൂരിപക്ഷം കുടുംബങ്ങളും ഇവിടം വിട്ടൊഴിയുകയാണുണ്ടായത്. ഇപ്പോള് 27 കുടുംബങ്ങൾ മാത്രമാണ് ഇവിടെ അവശേഷിഷിക്കുന്നത്. മഴയും കാറ്റും ഉണ്ടാകുമ്പോൾ മരക്കൂട്ടങ്ങൾക്ക് താഴെയുള്ള കുടിലുകളിൽ ഭയപ്പാടോടെയാണ് കുടുംബങ്ങള് ജീവിക്കുന്നത്. അടിസ്ഥാന സൗകര്യങ്ങള് ഒരുക്കണമെങ്കിലും വീടുകളിൽ വൈദ്യുതി വത്കരിക്കണമെങ്കിലും മരങ്ങൾ മുറിച്ചു നീക്കിയാലെ സാധിക്കുകയുള്ളൂ.\nവനം വകുപ്പിന്റെ അധീനതയിലുള്ള മരങ്ങൾ വെട്ടി നീക്കിയാൽ മാത്രമേ ഇവർക്ക് വീടുകൾ നിർമിക്കാനും വഴി സൗകര്യമൊരുക്കാനും സാധിക്കു. പരാതികളെ തുടർന്ന് മരം വെട്ടി നീക്കാൻ വനം വകുപ്പ് ലേലം ക്ഷണിച്ചെങ്കിലും ഇത് നടക്കാതെ പോവുകയായിരുന്നു. പ്രാഥമിക സൗകര്യങ്ങൾക്ക് പോലും നിവൃത്തിയില്ലാതായതോടെ മരങ്ങള് മുറിച്ച് മാറ്റണമെന്നാവശ്യപ്പെട്ട് വീണ്ടും സമരം തുടങ്ങാനാണ് ആദിവാസികളുടെ തീരുമാനം.\nland issueaadivasiland for aadivasi